
Innledning Suttanipåta er en diktsamling som i dag har sin 
plass i avdelingen Khuddakapitaka i theravådabuddhismens samling 
av kanoniske tekster, Tipitaka. Samlingen består av fem kapitler, 
som hvert inneholder en rekke selvstendige dikt. Vi vet ikke hvem 
som komponerte disse diktene, og heller ikke nøyaktig når det 
skjedde. Men diktene har blitt til i den tidlige buddhismens miljø i 
det nordøstlige India, kanskje omkring 300-400 f.Kr. Tekstene er 
skrevet på det mellomindiske språket pali. Hva betyr tittelen, 
Suttanipåta? Det siste elementet, nipåta, kan oversettes med 
*samling”. Det første elementet, sutta, er den vanlige tittelen på et 
kapittel eller en tekst i de buddhistiske samlingene. Tittelen kan 
derfor oversettes som *En samling av suttaer”. En sutta kan være 
lang eller kort, den kan bestå av poesi eller prosa, eller den kan 
inneholde både poesi og prosa. Tradisjonelt blir sutta betraktet som 
paliversjonen av sanskritordet siitra, som betyr *tråd”. Men i den 
senere tid har flere begynt å stille spørsmålstegn ved denne 
tolkningen. Den eldre brahmaniske litteraturen på sanskrit 
inneholder også siitraer, men dette er tekster i en helt annen og 
spesiell stil. Brahmanske siitra-tekster består av korte og nærmest 
aforistiske utsagn som er vanskelige å forstå slik de står. De krever 
en omfattende kommentarlitteratur som tolker og forklarer de 
kryptiske siitra-utsagnene. De buddhistiske suttaene er helt 
annerledes i stilen. Så derfor er spørsmålet: Kan sutta bety noe 
annet enn stltra? Svaret er at det kan det. På pali finnes ordet vutta, 
som betyr "sagt”. Det finnes også en vanlig forstavelse, su-, som 
betyr *godt”. Disse to elementene kan kobles: suvutta, som igjen vil 
bli trukket sammen til sutta. Ut fra denne tolkningen vil sutta ikke 
ha noe med siltra å gjøre, men rett og slett bety "gode uttalelser”. 
Og i så fall vil Suttanipåta bety *En samling av gode uttalelser.” 
Diktene i Suttanipåta spenner over et vidt register. De kaster lys 
over samfunnsliv, filosofi og religion i India på Buddhas tid og i den 
nærmeste tiden etterpå. Flere av diktene er blitt ganske godt kjent, 
som f.eks. dialogen "La det regne!” (1.2 Dhaniyasutta), *Vennlighet” 
(1.8 Mettåsutta) eller *Velsignelsene” (2.4 Mangalasutta). 


Flere av diktene finnes igjen i andre samlinger, som 
Dhammapada, og noen av dem dukker også opp i senere 
tekstsamlinger på sanskrit, som Mahåvastu og Lalitavistara. Så kan 
man spørre: Hvem har skrevet disse diktene? Og når ble de skrevet? 
Men spørsmålet blir egentlig litt feil, for disse diktene er 
opprinnelig ikke skrevet, men komponert muntlig og bevart i 
muntlig tradisjon gjennom et par hundre år før de ble nedtegnet. La 
oss derfor omformulere spørsmålet: Hvem har komponert disse 
diktene? Og når skjedde det? Vi kjenner ikke navnene til disse 
dikterne. Vi vet de stammer fra et tidlig buddhistisk miljø. Flere av 
dem er lagt i munnen på Buddha, og dette er selvsagt en mulighet 
for at han kan ha komponert noen av diktene. Vi har ingen 
mulighet til å gi noen sikker bekreftelse eller avkreftelse av det 
tradisjonen her sier. Men dikt som f.eks. Buddhas samtale med 
Dhaniya, er neppe noe ordrett referat fra en samtale på vers. Mer 
sannsynlig er det at diktene er komponert av forskjellige munker. 
Men like sannsynlig er det likevel at munkene har flettet inn ord fra 
Buddha, for vi kjenner igjen klare elementer fra Buddhas lære slik 
den ellers er presentert i de tidlige tekstene. Men om diktene 
muligens oppsto enkeltvis og hver for seg, må noen ha valgt dem ut 
og satt dem sammen i kapitler og på den måten bygd opp hele 
denne samlingen som vi nå kjenner som Suttanipåta. 
Kommentarene nevner noen ganger at *redaktørene” har foretatt 
den eller den forandringen, uten å navngi disse redaktørene. Vi har 
også interessante indikasjoner på at dette har vært en trinnvis 
prosess. De to siste kapitene, Atthakavagga og Påråyanavagga, har 
en noe mer arkaisk språkdrakt enn de første tre kapitlene i 
samlingen. De er ikke bare nevnt ved navn andre steder i de 
kanoniske palitekstene, men ble også tidlig oversatt til kinesisk. I 
tillegg finnes det en kommentartekst på pali til disse to kapitlene, 
Niddesa, som har fått plass blant de kanoniske tekstene, og dette er 
de eneste palikommentartekstene som har fått en slik plassering. 
Tittelen Atthakavagga, "Åtterkapitlet”, kan virke litt underlig ved 
første øyekast. Det er jo slett ikke kapittel åtte, men kapittel fire i 
samlingen. Det ser imidlertid ut til at navnet kommer av fire dikt i 
dette kapitlet som hver har åtte vers, og som også har dette 
åttetallet i diktets tittel. Det er derfor mulig at disse fire diktene 
alene utgjorde det opprinnelige Atthakavagga. Påråyanavagga 
består av seksten spørsmål med svar, omgitt av en rammefortelling 


som tydelig er av noe yngre dato. Disse spørsmålene med svar 
finnes også i de kanoniske 


samlingene til andre tidlige indiske buddhismeskoler, som 
sarvåstivåda, dharmaguptaka og mahåsånghika. Alt dette peker i 
retning av at kapitlene Atthakavagga og Påråyanavagga var en 
tidlig kjerne som det senere ble akkumulert andre tekster rundt, og 
mange mener at disse to kapitlene kan være blant de eldste 
elementene i de buddhistiske tekstsamlingene. Dette alene er nok til 
å gi dem stor historisk interesse. Men de har ikke bare historisk 
interesse, for alle de sentrale elementene i Buddhas lære kommer til 
uttrykk i denne diktsamlingen. Likevel finnes der også dikt som har 
fått forskere til å undres en smule. Den ekstreme 
ensomhetslengselen som kommer til uttrykk i *Neshornet” (1.3 
Khaggavisånasutta), f.eks., ser ut til å stemme dårlig overens med 
hvordan munkene var organisert i munkesamfunn, der de støttet og 
underviste hverandre i fellesskap og samarbeid. Kan dette diktet 
muligens være lånt inn fra andre indiske asketmiljøer der man 
hyllet en mer ekstrem form for ensomhetsaskese? Det er mulig, og 
diktet, eller i det minste hovedstammen i det, kan sågar være 
førbuddhistisk. Men på den annen side ser vi at slike tendenser til 
ensomhet og avsondring også alltid har vært et element i de 
buddhistiske tradisjonene fram til vår tid, om enn ikke alltid 1 så 
ekstrem grad som dette diktet gir uttrykk for. Så det er egentlig ikke 
noe i veien for at også dette kan stamme fra et buddhistisk miljø, og 
vi kan derfor ikke si noe sikkert om dette. Buddhismen hadde et 
ambivalent forhold til brahmanene. På den ene side var 
brahmanene en samfunnsklasse som nøt respekt, og det hendte 
sågar at Buddha ble titulert som *brahman”, til tross for at han ikke 
tilhørte denne klassen, men var født som adelsmann. På den annen 
side polemiserte Buddha også mot brahmanenes krav på overhøyhet 
og mot deres offerpraksis. Denne polemikken kommer også til 
uttrykk i flere dikt, som f.eks. i *Brahmanenes levemåte” (2.7 
Bråhmanadhammikasutta). De gamle tekstene forteller at debatter 
mellom forskjellige religiøse ledere og filosofer ofte kunne trekke et 
stort publikum. Dette var en populær form for underholdning. 
Tekstene viser også ofte Buddha som en dreven og dyktig debattant. 
Desto mer overraskende er det da å finne et knippe dikt i denne 
samlingen som fullstendig sparker føttene bort under all debatt. 
Dette gjelder særlig *Den lille teksten om debatter” (4.12 
Culaviyuhasutta), men også flere andre dikt i samme kapittel, som 
4.3, 4.4, 4.5, 4.8, 4.11 og 4.13. Skulle man prøve å etterleve de 


tankene som kommer til uttrykk i disse diktene, kunne man like 
gjerne nedlegge alle 


debattfora. Men de kan i det minste egne seg til ettertanke 
om man skulle velge å engasjere seg i en debatt om ett eller annet 
tema, slik at man ikke nødvendigvis står altfor stivsinnet på et 
ensidig standpunkt. De arkaiske språkformene i Suttanipåta skaper 
en del utfordringer for oversetteren, i tillegg til de vanlige 
utfordringene som ligger i å oversette en over 2000 år gammel 
tekst. De kanoniske palitekstene ble ifølge tradisjonen overlevert 
muntlig gjennom noen hundre år fram til de ble nedtegnet i første 
århundre f.Kr. En tid etter dette igjen, fra 400-tallet og framover, 
samlet Buddhaghosa og andre muntlige kommentarer fra flere språk 
og tradisjoner og oversatte også disse til pali. Disse 
palikommentarene er uhyre verdifulle. Riktignok inneholder de mye 
legendarisk stoff, men de inneholder også omhyggelige 
grammatiske og innholdsmessige analyser av grunntekstene. 
Spørsmålet blir da hvilken vekt man skal tillegge kommentarene. I 
de fleste tilfellene er dette ikke noe problem. Kommentarene belyser 
og forklarer slik også en moderne filologisk analyse av tekstene vil 
gjøre. Men i noen tilfeller gir kommentarene en smalere tolkning av 
et forholdsvis åpent utsagn, eller de kan legge til momenter som 
ikke direkte gir seg selv ut fra grunnteksten. Oversettere har 
håndtert dette forskjellig. I sin oversettelse av Suttanipåta velger 
K.R. Norman å fokusere på selve grunntekstene ved hjelp av 
historisk lingvistikk og kunnskaper om mellomindisk filologi. Frk. 
Horner og Dr. Rahula, derimot, legger større vekt på 
kommentarenes tolkninger. Ofte er det imidlertid bare små nyanser 
som skiller. I denne oversettelsen tar jeg omtrent likt hensyn til 
begge de ovennevnte fokuseringene. Men jeg har valgt å la kontekst 
være det helt overordnede prinsippet. Jeg forutsetter at de som 
komponerte diktene, hadde en mening med hva de gjorde og at de 
komponerte versene ut fra en grunnleggende rød tråd. Det bør 
derfor være en viss sammenheng fra vers til vers, og det bør også 
være en viss sammenheng mellom det enkelte diktet og andre 
tekster i Tipitaka. Som oftest er det bra kontekstuelt samsvar, men i 
tilfeller hvor det ser ut til å være opplagte brudd, går jeg da igjen 
inn i grunnteksten og ser om ordene åpner for andre oversettelser 
eller tolkninger. Resultatet er det som foreligger i denne boken. Han 
vi i dag kjenner best under betegnelsen Buddha, het egentlig 
Gotama, og dette navnet forekommer flere steder i tekstene, også 
her i Suttanipåta. Ordet *buddha” var ikke et navn, men en 


hederstittel, og det betyr *den oppvåknede”. Den underliggende 
betydningen er selvsagt at en som var oppvåknet (buddha), hadde 
våknet til en dyp forståelse av 


virkeligheten. Vi finner også denne tittelen i flere av 
versene her, men for å gjøre det klart at dette ikke var et navn, men 
en tittel med et betydningsinnhold, har jeg valgt å oversette ordet. 
Derfor finner man ikke "Buddha” 1 disse tekstene, men det hender 
at "den oppvåknede”, "en som er oppvåknet”, blir nevnt. Siden 
Gotama tilhørte sakya-klanen, hender det også at han blir titulert 
som "sakya”. Den vanligste tittelen Gotamas elever brukte om ham, 
var imidlertid ikke *buddha” eller *sakya”, men "bhagavå”. Dette 
ordet er dannet av roten *bhaj”, som betyr "å dele”, og med 
suffikset *-vå” (*-vant”) betyr det nærmest *den delende”, "den som 
deler med andre”. Dette kan henspille på hans 
undervisningsvirksomhet, siden han delte sin innsikt med alle som 
ville lytte. Dette ligger da nær det vi kunne kalle "læremester”. Men 
implisitt i tittelen bhagavå ligger det også et uttrykk for respekt, og 
begge disse aspektene, både undervisningsrollen og respekt, dekkes 
bra av det norske ordet Mester”. Dette er derfor det vanligste ordet 
som blir brukt om Gotama, om "Buddha”. Videre ser vi også at 
personer som ikke regnet seg direkte som hans elever, tiltaler ham 
med navnet Gotama, noe som gir uttrykk for vanlig høflighet. En 
som hadde kommet fram til full oppvåkning, ble kalt en arahant, og 
dette ordet har jeg beholdt. Gotama var en arahant, men siden han 
selv hadde funnet veien til oppvåkning, ble han også kalt en 
buddha. De av elevene hans som nådde fram til samme grad av 
oppvåkning, ble også kalt arahant, men siden de hadde nådd 
oppvåkningen ved hjelp av en annens veiledninger, ble de ikke 
titulert som **buddha”. En mytisk skikkelse som dukker opp av og 
til i tekstene, er Måra. Han regnes som en personifisering av død og 
fristelser. Et ord som er mer problematisk å oversette, er *nibbåna”, 
eller *nirvåna”, som det heter på sanskrit. Ordet betegner en 
psykologisk, ikke en metafysisk tilstand. Tekstene gir utallige 
eksempler på at dette er en vakker og god tilstand man kan oppleve 
i levende live. Den har ikke noe med døden å gjøre, og den har 
heller ikke noe med noen form for *himmel” å gjøre. I flere tidligere 
oversettelser har jeg gitt opp å oversette det, og bare latt det bli 
stående i den norske teksten. Og dette er selvsagt en mulig løsning. 
Men siden ordet har en betydning, og siden mange lett kan komme 
til å oppfatte et slikt fremmedord som noe eksotisk eller metafysisk, 
har jeg denne gangen valgt å ta tyren ved hornene og finne et norsk 
ord for nibbåna. Ut fra konteksten i disse versene landet jeg til slutt 


på "fred i sitt indre”. Dette er sikkert ikke den perfekte og endelige 
oversettelse av nibbåna, men det får duge 1 10 


denne sammenheng. Palitekstene finnes i flere moderne 
utgaver. Jeg har i hovedsak brukt den digitale teksten som følger 
programvaren Digital Pali Reader fra nettstedet http:// 
pali.sirimangalo.org/. Jeg har også sammenlignet denne teksten 
med Bangkok-utgaven av palitekstene, Svamaratthassa Tepitakam, 
bd. 25, Bangkok 2500. Jeg har også konsultert de engelske 
oversettelsene av I.B. Horner, Walpola Rahula og K.R. Norman, i 
bindet The Group of Discourses (Sutta Nipata), utgitt av Pali Text 
Society, 1984, og med den tyske oversettelsen av Karl Eugen 
Neumann: Die Reden Gotamo Buddhos aus der Sammlung der 
Bruchstticke Suttanipato, Munchen 1911. I Bangkokutgaven er 
enkeltversene unummererte, slik de var i de gamle manuskriptene. 
Det er derfor mulig å splitte diktene i vers på litt forskjellige måter. 
Jeg har fulgt versinndelingen i Digital Pali Reader, men siden man 
der har valgt å splitte versene litt annerledes enn i Pali Text 
Societys utgave, skiller nummereringen lag utover i teksten. Det er 
kun nummereringen som er forskjellig i de to utgavene — innholdet 
er det samme. Nummereringen til Pali Text Societys utgave står i 
parentes. Dermed skulle det være mulig å finne fram til et gitt vers 
uansett hvilken nummerering man går ut fra. 11 


Suttanipåta 


1. Kapitlet om slangen Uragavagga 1.1. Slangen Uragasutta 
1. Hvis en munk blir sint, men driver bort sitt sinne, slik medisinen 
driver ut slangens gift, da frir han seg fra både denne og den andre 
bredd, slik slangen frir seg fra sitt gamle skinn. 2. Hvis en munk 
skjærer bort sin lidenskap, slik man plukker en lotus fra tjernet, da 
frir han seg fra både denne og den andre bredd, slik slangen frir seg 
fra sitt gamle skinn. 3. Hvis en munk skjærer bort sitt begjær, slik 
man tørrlegger en strømmende elv, da frir han seg fra både denne 
og den andre bredd, slik slangen frir seg fra sitt gamle skinn. 4. Hvis 
en munk har feid bort all innbilskhet, slik flommen feier bort en bro 
av siv, da frir han seg fra både denne og den andre bredd, slik 
slangen frir seg fra sitt gamle skinn. 5. Hvis en munk ikke tar 
tilflukt i det eksisterende, slik man ikke søker blomster på 
blomsterløse trær, da frir han seg fra både denne og den andre 
bredd, 13 


slik slangen frir seg fra sitt gamle skinn. 6. Hvis en munk 
ikke er oppfarende, og har overvunnet meninger om eksistens og 
ikke eksistens, da frir han seg fra både denne og den andre bredd, 
slik slangen frir seg fra sitt gamle skinn. 7. Hvis en munk frir seg fra 
spekulasjoner og ikke bryr seg om slike tanker, da frir han seg fra 
både denne og den andre bredd, slik slangen frir seg fra sitt gamle 
skinn. 8. Hvis en munk verken stresser eller sløver, men slipper 
taket i alle tankekonstruksjoner, da frir han seg fra både denne og 
den andre bredd, slik slangen frir seg fra sitt gamle skinn. 9. Hvis en 
munk verken stresser eller sløver, men vet at alt i verden er 
illusorisk, da frir han seg fra både denne og den andre bredd, slik 
slangen frir seg fra sitt gamle skinn. 10. Hvis en munk verken 
stresser eller sløver, men vet at alt er illusorisk og ikke noe å strebe 
etter, da frir han seg fra både denne og den andre bredd, slik 
slangen frir seg fra sitt gamle skinn. 11. Hvis en munk verken 
stresser eller sløver, men vet at alt er illusorisk og ikke gir grunnlag 
for lidenskaper, da frir han seg fra både denne og den andre bredd, 
slik slangen frir seg fra sitt gamle skinn. 14 


12. Hvis en munk verken stresser eller sløver, men vet at 
alt er illusorisk og ikke noe å hisse seg opp over, da frir han seg fra 
både denne og den andre bredd, slik slangen frir seg fra sitt gamle 
skinn. 13. Hvis en munk verken stresser eller sløver, men vet at alt 
er illusorisk og ikke noe å bli forvirret over, da frir han seg fra både 
denne og den andre bredd, slik slangen frir seg fra sitt gamle skinn. 
14. Hvis en munk ikke har noen latente tendenser, men har rykket 
opp alle usunne røtter i sinnet, da frir han seg fra både denne og 
den andre bredd, slik slangen frir seg fra sitt gamle skinn. 15. Hvis 
en munk ikke har noen uro i sitt indre, som trekker ham ned i 
elendighet, da frir han seg fra både denne og den andre bredd, slik 
slangen frir seg fra sitt gamle skinn. 16. Hvis en munk ikke har noe 
begjær i sitt indre, som binder ham til eksistensen, da frir han seg 
fra både denne og den andre bredd, slik slangen frir seg fra sitt 
gamle skinn. 17. Hvis en munk har fridd seg fra de fem 
hindringene, er uten bekymringer, sorger og tvil, da frir han seg fra 
både denne og den andre bredd, slik slangen frir seg fra sitt gamle 
skinn. 15 


1.2. La det regne! Dhaniyasutta Gjeteren Dhaniya: 18. 
*Risen er kokt og kuene melket, jeg og mine bor her ved elven. 
Hytta er tett, det er ild under gryta — så bare la det regne!” 
Mesteren: 19. "Med fred i sinnet og uten uro er jeg bare på 
gjennomfart her. Hytta er vidåpen, ilden er slokt — p> > så bare la 
det regne Gjeteren Dhaniya: 20. "Her finnes verken klegg eller fluer, 
kuene beiter på frodig våtmark. De tåler nok en regnskur om den 
kommer — så bare la det regne!” Mesteren: 21. "Jeg har bygd en 
solid flåte, krysset floden og beseiret strømmen. Nå trenger jeg ikke 
flåten lenger — så bare la det regne!” Gjeteren Dhaniya: 22. "Min 
hustru er ikke lunefull, 16 


har vært meg til glede i mange år. Fra henne hører jeg 
intet ondt — så bare la det regne!” Mesteren: 23. *Sinnet mitt er 
ikke lunefullt men trent og temmet i mange år. I sinnet mitt finnes 
det intet ondt — så bare la det regne!” Gjeteren Dhaniya: 24. "Jeg 
lever av det jeg tjener selv, barna er friske og bor her hjemme. Fra 
barna hører jeg intet ondt — p> > så bare la det regne Mesteren: 
25. "Jeg tjener ikke under noen, men vandrer omkring og lever av 
gaver. Inntekter har jeg ikke bruk for — så bare la det regne!” 
Gjeteren Dhaniya: 26. "Kuer har jeg, og kalver med, kviger og 
drektige kyr. En okse har jeg også 1 flokken — p> > så bare la det 
regne Mesteren: 27. "Jeg har ikke kuer og kalver, jeg har ikke 
kviger og drektige kyr. pr 


Jeg har ingen okse, heller — så bare la det regne!” 
Gjeteren Dhaniya: 28. "Gjerdestolpene er solide, tjoret er knyttet av 
nyslåtte rep. Ingen okse kan rive seg løs — p> > så bare la det 
regne Mesteren: 29. "Jeg har slitt over tjoret som en okse, som en 
elefant sliter over slyngplanter. Aldri skal jeg fødes igjen — så bare 
la det regne!” 30.Skyene svartnet, regnet styrtet, skylte over åser og 
dalsøkk. Da Dhaniya hørte uværet herje, sa han dette til Mesteren: 
Gjeteren Dhaniya: 31. "Det var vel sannelig heldig for oss at vi 
møtte deg her, Mester. Vi søker tilflukt hos deg, du vise. Vær du vår 
læremester nå! 32. Jeg og min hustru vil lytte til deg, vi vil leve et 
edelt liv. La oss nå fram til den andre bredden der det ikke finnes 
noe vondt!” 18 


Mara: 33. *Den som har sønner, gleder seg over dem. Den 
som har kuer, gleder seg over dem. Involveringer gir mennesket 
glede, den som ikke involverer seg, finner ingen glede.” Mesteren: 
34. "Den som har sønner, sørger over dem. Den som har kuer, 
sørger seg over dem. Involveringer gir mennesket sorger, den som 
ikke involverer seg, har ingen sorger.” 19 


1.3. Neshornet Khaggavisånasutta 35. Ikke gjør vold på 
noe som lever. Ikke gjør noen av dem noe vondt. Ikke ønsk deg 
sønner eller venner. Gå heller alene — som et neshorn. 36. Samvær 
med andre skaper bindinger, og bindinger fører til smerte. Se farene 
ved slike bindinger. Gå heller alene — som et neshorn. 37. 
Medfølelse med venner og kolleger binder sinnet slik at man 
bommer på målet. Se farene ved slikt samvær. Gå heller alene — 
som et neshorn. 38. Omsorg for kone og barn er som et villnis av 
bambuskratt som kveler det enkelte bambusskuddet. Gå heller alene 
— som et neshorn. 39. Slik hjorten ferdes fritt i skogen og beiter 
hvor den måtte ønske det, slik bør den vise være uavhengig. Gå 
heller alene — som et neshorn. 40. Blant venner møter man krav, 
om man hviler, står eller går. 20 


Bedre med uavhengighet uten krav. Gå heller alene — som 
et neshorn. 41. Blant venner er spøk og moro, og barna blir man 
glad I. Selv om du ikke vil skilles fra dine kjære, gå heller alene — 
som et neshorn. 42. Vær alltid vennlig mot alle og tilfreds med det 
du har, vær alltid tapper i farens stund, og gå alene — som et 
neshorn. 43. Noen eneboere er vanskelige å omgås, noen fastboende 
er også vanskelige. Andre får ta seg av sine egne barn. Gå heller 
alene — som et neshorn. 44. Slipp taket i det som gjør deg til 
fastboende slik treet slipper bladene om høsten. Skjær over det som 
binder deg til hjemmet. Gå heller alene — som et neshorn. 45. Hvis 
du finner en venn på veien, som er forstandig, klok og god, bør du 
slå følge med ham. Våken og glad til sinns skal du beseire alle farer. 
46. Men finner du ingen venn på veien, som er forstandig, ærlig og 
klok, 21 


da er det bedre å vandre alene; liksom en konge på flukt 
fra fienden, eller en stolt elefant i sin skog. 47. La oss lovprise gode 
venner, for det er godt å være sammen med dem som er som oss, 
eller bedre. Finner du ikke slike, så lev et feilfritt liv. Gå heller 
alene — som et neshorn. 48. Se de vakre armringene som 
gullsmeden kyndig har smidd. Når to er på samme arm, støter de 
sammen. Gå heller alene — som et neshorn. 49. Når to går sammen, 
blir det mye prat som lett kan utarte til krangel. Når du innser 
farene ved dette, gå heller alene — som et neshorn. 50. 
Sansenytelser er deilige og sinnet henføres av de mange nytelsene. 
Når du innser farene ved nytelser, gå heller alene — som et 
neshorn. 51. De er en pest og en plage og bringer meg bare ulykke. 
Når du innser farene ved nytelser, gå heller alene — som et 
neshorn. 52. Varme og kulde, sult og tørst, 22 


vind og vær og fluer og mygg — venn deg til å tåle alt 
dette, og gå alene — som et neshorn. 53. Som en mektig elefant, et 
edelt dyr med kraftige skuldrer, bryter ut av flokken og går hvor det 
vil — bør du gå alene — som et neshorn. 54. Den som holder følge 
med andre, oppnår ikke et eneste øyeblikk med frihet. Lytt heller til 
solens slektning og gå alene — som et neshorn. 55. Når du har nådd 
fram til kunnskap og ikke er avhengig av andres veiledninger, så riv 
deg løs fra teorienes villnis og følg den veien du har funnet: Gå 
derfor alene — som et neshorn. 56. Slipp taket i grådighet, svik, 
begjær og hykleri — blås bort uvitenhet og feil. Tenk ikke vondt om 
noe i verden. Gå heller alene — som et neshorn. 57. Pass deg for 
dårlige venner som ikke ser målet, men går gale veier. Ikke slå følge 
med den som er på villstrå. Gå heller alene — som et neshorn. 58. 
Vær heller sammen med lærde venner 23 


som kjenner læren og har god forstand. Når du kjenner 
målet og har fordrevet tvilen, bør du gå alene — som et neshorn. 
59. Ikke vær opptatt av lek og sport eller av denne verdens nytelser. 
Ikke pynt på tingene, men si det som er sant. Gå derfor alene — 
som et neshorn. 60. Forlat din hustru, barn og foreldre, slekt og 
venner og eiendommer, og si farvel til alle sansenytelser. Gå heller 
alene — som et neshorn. 61. Det du binder deg til, gir lite 
tilfredsstillelse. Det gir få gleder, men mange sorger Den vise ser det 
som en byll, en lidelse. Gå heller alene — som et neshorn. 62. Bryt 
ut av bindingene slik fisken bryter ut av garnet, slik asken ikke blir 
til ild igjen. Gå heller alene — som et neshorn. 63. Med senket blikk 
og avmålte skritt, med full kontroll over sanser og sinn, fri fra 
begjær og lidenskaper bør du gå alene — som et neshorn. 64. Slipp 
det som binder deg til hjemmet slik treet slipper sine blader om 
høsten. 24 


Legg den gule kappen om dine skuldrer og gå alene — som 
et neshorn. 65. Ikke vær kresen, ikke ligg noen til byrde. Gå alltid 
videre, og ikke bind deg til den ene eller den andre familien. Gå 
heller alene — som et neshorn. 66. Kvitt deg med sinnets fem 
sperringer, fordriv alle sinnets forurensninger. Vær uavhengig, uten 
kjærlighet eller hat. Gå heller alene — som et neshorn. 67. Vend 
ryggen til lykke og lidelse og til gamle gleder og sorger. Med ren 
konsentrasjon og sinnslikevekt bør du gå alene — som et neshorn. 
68. Sett kreftene inn mot det høyeste mål, ikke vær doven og treg til 
sinns. Med fast beslutning og full av energi bør du gå alene — som 
et neshorn. 69. Ikke gi opp din ensomme meditasjon, men følg 
læren i den minste detalj. Se farene i tilværelsen og gå alene — som 
et neshorn. 70. Arbeid for å slukke begjæret, vær flittig, klok, 
oppmerksom og lærd. Kjenn læren, vær standhaftig og sterk, 25 


og gå alene — som et neshorn. 71. Som løven som ikke 
skremmes av støy, som vinden som ikke kan fanges i et garn, som 
lotusen som vannet preller av på bør du gå alene — som et neshorn. 
72. Som en seierherre skal du vandre, liksom løven, dyrenes konge, 
som seirer med sitt kraftige bitt. Slik skal du leve langt borte fra 
folk og gå alene — som et neshorn. 73. I vennlighet, medfølelse, 
medglede og frihet skal du vandre. La ingen i verden hindre deg, 
men gå alene — som et neshorn. 74. Slipp taket i grådighet, hat og 
forvirring, og bryt alle lenker som binder deg. Møt døden uten frykt 
og gå alene — som et neshorn. 75. Folk har baktanker med hvem de 
omgås. En venn uten baktanker er vanskelig å finne. Mennesket er 
urent og selvopptatt. Gå derfor alene — som et neshorn. 26 


1.4. Plogkaren Kasibhåradvåjasutta Slik har jeg hørt det: 
En gang var Mesteren i Dakkhinågiri ved brahmanlandsbyen 
Ekanalåya i landet Magadha. Akkurat da hadde brahmanen 
Kasibhåradvåja fem hundre ploger i arbeid på markene, siden det 
var tiden for å så kornet. Tidlig om morgen sto Mesteren opp, 
kledde på seg og gikk med matbollen bort til der hvor 
Kasibhåradvåja hadde folk i arbeid. Kasibhåradvåja holdt på med å 
dele ut mat, og Mesteren stilte seg opp i nærheten med bollen sin. 
Da Kasibhåradvåja fikk se ham, sa han: "Hei du! Jeg pløyer og jeg 
sår, og etterpå kan jeg spise av det jeg har høstet. Det får du også 
gjøre. Pløy og så. Etterpå kan du glede deg over det du høster inn.” 
*Det gjør jeg, brahman. Jeg pløyer og jeg sår, og etterpå gleder jeg 
meg over det jeg høster inn.” *Men jeg kan ikke se at du har noen 
plog eller åk, ikke noe plogskjær, ikke noe okser og ikke noen pisk, 
Gotama. Likevel sier du at du pløyer og sår og gleder deg over det 
du høster!” Og han fortsatte med dette verset: 76. *Du sier du 
pløyer, men jeg ser ingen plog. Si oss hva som er plogen din, så vi 
kan se at det stemmer.” Mesteren: 77. "Tillit er frøet og innsatsvilje 
er regnet, visdommen er mitt åk og min plog. Beskjedenhet er 
plogstangen, sinnet mitt er seletøyet, og oppmerksomhet er 
plogskjær og pisk. Då 


78. Jeg passer på hva jeg sier og gjør, jeg spiser og drikker 
med måte. Med sannhet luker jeg bort ugress, Vennlighet er min 
frigjøring. 79. Iherdighet er mitt oksespann som trekker meg mot 
treningens mål. Uten å snu meg er jeg på vandring dit hen hvor 
sorger ikke finnes. 80. Slik pløyer jeg min åker og høster 
udødelighetens frukt. Den som pløyer på denne måten, blir fri fra 
alt som gjør vondt.” Da tok brahmanen Kasibhåradvåja en stor 
bronsebolle, fylte den med ris og melk og ga den til Mesteren: «Spis 
denne risen, Mester Gotama. Du er en virkelig plogkar, siden du 
pløyer for å høste udødelighetens frukt.” 81. *Jeg spiser ikke mat 
det er sunget over, for dette er ikke læren til de som ser. De våkne 
synger ikke for maten. Slik lever de så lenge læren eksisterer. 82. Gi 
noe annet til den store vismann, til ham som er hel, til ham som har 
utslettet sinnets forurensninger og ikke lenger har noen 
bekymringer. For da kan du høste store fortjenester.” 28 


*Men hvem skal jeg da gi denne risen til, Gotama?” *Jeg 
kan ikke se at noen i hele verden med dens guder, djevler, 
brahmaner, filosofer, fyrster og andre mennesker kan spise og 
fordøye denne risen skikkelig, annet enn han som har kommet fram 
til sannheten eller en av hans elever. Derfor skal du kaste denne 
risen et sted det er lite gras eller senke den ned i vann som ikke 
inneholder noen levende vesener, brahman.” Brahmanen 
Kasibhåradvåja senket risen ned i vann som ikke inneholdt noen 
levende vesener. Straks den kom ned i vannet, begynte den å syde 
og frese, og dampen veltet til værs. Den sydet og freste og dampet 
som om den skulle ha vært en jernplog som hadde ligget på ilden 
hele dagen. Slik begynte risen å syde og frese straks den kom ned i 
vannet, og dampen veltet til værs. Brahmanen Kasibhåradvåja skalv 
og fikk gåsehud. Så gikk han bort til Mesteren, bøyde seg for føttene 
hans og sa: "Utmerket, Gotama, utmerket! Det er som å rette opp 
det som var blitt veltet, eller som å åpenbare det som var skjult. Det 
er som å vise veien til en som var gått vill, eller som å bære lys inn i 
mørket, slik at den som har øyne kan se det som er der. Nettopp slik 
har du forklart læren på mange måter, Gotama. Nå tar jeg tilflukt i 
deg, Gotama, i læren og i munkefellesskapet. La meg få utgang og 
opptak av deg, mester Gotama.” Brahmanen Kasibhåradvåja fikk 
utgang og opptak av Mesteren. Straks etter at han var blitt ordinert, 
trakk Kasibhåradvåja seg tilbake i ensomhet og satte alle krefter 
inn, energisk og uten å nøle. Ikke lenge etter fullførte han den 
høyere trening, den som unge menn av god familie med rette 
forlater hjemmet og går ut i hjemløsheten for. Han innså selv og 
erkjente direkte: Nå oppstår det ikke noe nytt, treningsveien er 
vandret til ende, gjort er det som skulle gjøres og det er ikke noe 
mer som gjenstår. Dette forsto han fullt ut, og tok konsekvensene av 
sin erkjennelse. Og nå var Kasibhåradvåja en arahant. 29 


1.5 Cunda Cundasutta Cunda smed: 83. "Jeg spør den store 
vismannen, den våkne, lærens herre som er fri for begjær, den beste 
blant mennesker, den ypperste vognstyrer: Hvor mange slags 
munker finnes det i verden? p> > Si meg det Mesteren: 84. "Det er 
fire slags munker, og ikke flere. Siden du spør, skal jeg forklare 
dette. Det er han som har fullført veien, han som underviser I veien, 
han som følger veien og han som forderver veien.” Cunda smed: 85. 
"Hvem mener de våkne har fullført veien? Hvem er en makeløs 
lærer? Si meg hvem det ert som følger veien. Og la meg få vite 
hvem som forderver den.” Mesteren: 86. *Den som har lagt tvil og 
usikkerhet bak seg, som ikke er plaget av sorger, som gleder seg 
over fred i sitt indre og ikke ønsker seg noe mer, som veileder 
verden med alle dens guder, 30 


han vil de våkne si har fullført veien. 87. Den som ser det 
høyeste som det høyeste, som analyserer og forklarer at *slik er 
læren”, den vise og urokkelige som fjerner all tvil, han er læreren, 
den andre blant munker. 88. Den som følger lærens vei når den er 
godt forklart for ham, som lever i oppmerksomhet og selvdisiplin og 
følger en praksis der han ikke skader noen, han følger veien, den 
tredje blant munker. 89. Den som later som om han følger riktig 
praksis, men som er frekk og brautende og forderver familier, 
svikefull, hemningsløs og full av tomt prat, han forderver veien med 
sitt hykler1. 90. Når en husherre forstår dette, og er en lærd elev av 
de edle, skjærer han ikke alle over en kam og mister ikke den 
tilliten han har. For hvordan kan man sidestille den dårlige med den 
gode, og hvordan kan man sidestille den urene med den rene?” 31 


1.6. Taperen Paråbhavasutta Slik har jeg hørt det: En gang 
oppholdt Mesteren seg i Anåthapindikas park Jetalunden i Savatth1. 
Tidlig en morgen kom en guddom og lyste opp hele Jetalunden. 
Han gikk bort til Mesteren og hilste høflig på ham. Mens han sto 
der, sa han: 91. *Jeg vil spørre deg, Gotama: Hvorfor blir noen 
tapere? Hva er grunnen, Mester, til at noen blir tapere?” Mesteren: 
92. "Det er lett å kjenne den vellykkede, der er lett å kjenne 
taperen. Den vellykkede elsker sannhet, taperen hater sannhet.” 
Guddommen: 93. *Ja, det kan jeg forstå. Dette er den første 
taperen. Hva er grunnen, Mester, til at den andre blir taper?” 
Mesteren: 94. "Han er venner med dårlige mennesker og ikke 
venner med de som er gode. Han roser en dårlig lære, og derfor blir 
han en taper.” 32 


Guddommen: 95. *Ja, det kan jeg forstå. Dette er den 
andre taperen. Hva er grunnen, Mester, til at den tredje blir taper?” 
Mesteren: 96. *Han sover mye og liker selskap, han er en mann som 
ikke anstrenger seg. Han er doven og han er snarsint, og derfor blir 
han en taper.” Guddommen: 97. *Ja, det kan jeg forstå. Dette er den 
tredje taperen. Hva er grunnen, Mester, til at den fjerde blir taper?” 
Mesteren: 98. *Han som ikke hjelper sin mor og ikke sin far når de 
er blitt gamle, selv om han er i stand til det, han blir den fjerde 
taperen.” Guddommen: 99. *Ja, det kan jeg forstå. Dette er den 
fjerde taperen. Hva er grunnen, Mester, til at den femte blir taper?” 

Mesteren: 100. *Den som lyver og bedrar en brahman eller 
en munk, eller en annen eiendomsløs mann, han blir den femte 
taperen.” Guddommen: 101. *Ja, det kan jeg forstå. Dette er den 
femte taperen. Hva er grunnen, Mester, til at den sjette blir taper?” 
Mesteren: 102. *Den som har store eiendommer, mye penger og 
mye mat, og som nyter godene alene, han blir den sjette taperen.” 
Guddommen: 103. *Ja, det kan jeg forstå. Dette er den sjette 
taperen. Hva er grunnen, Mester, til at den sjuende blir taper?” 
Mesteren: 104. *Den som hoverer over sin fødsel, sin rikdom eller 
sin ætt, som er urimelig stolt av sine ferdigheter, han blir den 
sjuende taperen.” Guddommen: 34 


105. *Ja, det kan jeg forstå. Dette er den sjuende taperen. 
Hva er grunnen, Mester, til at den åttende blir taper?” Mesteren: 
106. *Den som sløser bort alt han tjener på kvinner, drikk og spill, 
han blir den åttende taperen.” Guddommen: 107. *Ja, det kan jeg 
forstå. Dette er den åttende taperen. Hva er grunnen, Mester, til at 
den niende blir taper?” Mesteren: 108. *Den som ikke er fornøyd 
med sin egen hustru, men oppsøker prostituerte, og oppsøker 
andres hustruer, bl han blir den niende taperen.” Guddommen: 109. 
*Ja, det kan jeg forstå. Dette er den niende taperen. Hva er 
grunnen, Mester, til at den tiende blir taper?” Mesteren: 110. *Når 
en mann som ikke lenger er ung, 39 


tar hjem en pike med bryster som meloner, da ligger han 
søvnløs av sjalusl. Han blir den tiende taperen.” Guddommen: 111. 
*Ja, det kan jeg forstå. Dette er den tiende taperen. Hva er grunnen, 
Mester, til at den ellevte blir taper?” Mesteren: 112. *Den som lar 
en mann eller kvinne som er henfallen til drikk og sløsing, få 
myndighet og makt, han blir den ellevte taperen.” Guddommen: 
113. *Ja, det kan jeg forstå. Dette er den ellevte taperen. Hva er 
grunnen, Mester, til at den tolvte blir taper?” Mesteren: 114. *Når 
en mann som er født som adelsmann, eier lite, men har store 
ambisjoner, vil han prøve å overta makten. Han blir den tolvte 
taperen. 115. Dette er taperne her i verden. Når den vise innser 
dette, den edle som har kommet fram til innsikt, 36 


velger han et bedre liv.” 3 


1.7. Den urene Vasalasutta Slik har jeg hørt det: En gang 
da Mesteren var i Savatthi, oppholdt han seg i Anåthapindikas park, 
Jetalunden. Tidlig en morgen kledde han på seg, tok kappe og bolle 
og gikk til byen for å motta matgaver. I huset til brahmanen 
Aggibhåradvåja brant det en offerild, og ofringen ble løftet fram. 
Mens Mesteren vandret gjennom Såvatthi for å motta matgaver, 
kom han fram til huset til brahmanen Aggibhåradvaja. Da 
brahmanen Aggibhåradvåja fikk se Mesteren nærme seg, sa han: 
"Stopp der, din snauskalle av en asket! Stopp der, du urene!” Da 
Mesteren hørte dette, sa han: *Men vet du hvem som er uren eller 
hva som gjør en mann uren, brahman?” *Nei, Gotama. Jeg vet ikke 
hvem som er uren eller hva som gjør en mann uren. Det ville være 
fint om du kunne forklare dette for meg, Gotama, slik at jeg kan 
vite hvem som er uren og hva som gjør en mann uren.” deg. 99 «Så 
hør godt etter og legg merke til det jeg sier, brahman, så skal jeg 
forklare det for *Ja vel,” svarte brahmanen Aggibhåradvaåja. 
Mesteren sa: 116. *Den som er sint og oppfarende, som snakker 
stygt om andre, som er svikefull og som misforstår det meste, han 
kan du regne som uren. 117. Den som skader andre vesener, det 
være seg dyr eller mennesker, som ikke har omtanke for andre, 38 


han kan du regne som uren. 118. Den som herjer og 
ødelegger landsbyer og byer, som tyranniserer andre, han kan du 
regne som uren. 119. Den som tar det andre verdsetter, om enn i 
skog eller landsby, som er en tyv og en røver, han kan du regne som 
uren. 120. Den som tar opp lån, men ikke vil betale sin gjeld og 
påstår han ikke skylder noe, han kan du regne som uren. 121. Den 
som blir grepet av grådighet og dreper en veifarende bare for å 
grafse til seg noe småtteri, han kan du regne som uren. 122. Den 
som gir falskt vitnemål, det være seg for egen vinning, for andres 
vinning eller for penger, han kan du regne som uren. 123. Den som 
man ser krenker slekt eller venner, uansett om de samtykker eller 
ikke, han kan du regne som uren. 39 


124. Den som ikke hjelper sin mor og ikke sin far når de er 
blitt gamle, selv om han er i stand til det, han kan du regne som 
uren. 125. Den som slår eller skjeller ut sin mor, sin far, sin svoger, 
sin svigerinne eller svigermor, han kan du regne som uren. 126. 
Den som blir bedt om et nyttig råd og i stedet gir et skadelig råd, 
mens han ikke vil stå åpent fram, han kan du regne som uren. 127. 
Den som gjør noe ondt, og ikke vil at andre skal vite det, men gjør 
sine ugjerninger i det skjulte, han kan du regne som uren. 128. Den 
som besøker andre og spiser et godt måltid der, men ikke selv vil ha 
dem på besøk, han kan du regne som uren. 129. Den som lyver og 
bedrar en brahman eller en munk, eller en annen eiendomsløs 
mann, han kan du regne som uren. 40 


130. Den som skjeller ut en brahman eller en munk og ikke 
vil gi ham mat, han kan du regne som uren. 131. Den som sitter fast 
i vrangforestillinger og sier noe som ikke er sant bare fordi han har 
lyst på noe, han kan du regne som uren. 132. Den som opphøyer 
seg selv og i sin stolthet fornedrer andre, selv om han ikke har 
grunnlag for det, han kan du regne som uren. 133. Den som er 
gjerrig og provoserende, ondskapsfull, gjerrig og falsk, uten respekt 
for seg selv eller andre, han kan du regne som uren. 134. Den som 
snakker stygt om Den oppvåknede eller om en av hans elever, om 
asketer eller om fastboende, han kan du regne som uren. 135. Den 
som hevder å være en arahant uten at han er det, er en tyv i denne 
verden helt opp til Brahma. Det er den laveste av de urene. 136. 
Dette er de du kan regne som urene — 41 


nå har jeg forklart det hele for deg. Man er ikke uren fra 
fødselen av Man er ikke brahman fra fødselen av. Gjennom egne 
gjerninger blir man uren. Gjennom egne gjerninger blir man 
brahman. 137. Dette vil du forstå enda bedre når du hører 
fortellingen om en som var sønn av en lavkastemann. Han var kjent 
under navnet Måtanga. 138. Måtanga vant den største berømmelse, 
den som de færreste oppnår. Mange brahmaner og adelsmenn kom 
for å hedre og tjene ham. 139. Han steg opp til gudenes verden på 
den store og plettfrie vel. Han avviste all sanselig lidenskap og ble 
mottatt i Brahmas himmel. Hans medfødte status var ikke til hinder 
for at han skulle tre inn i Brahmas himmel. 140. Men vi kan ofte se 
brahmaner med fedre som underviser, med slektninger som kjenner 
vedaene, som likevel begår onde handlinger. 141. De møter klander 
her og nå, de går en vond framtid i møte. Deres medfødte status er 
ikke til hinder 42 


for at de møter kritikk og lidelse. 142. Man er ikke uren fra 
fødselen av Man er ikke brahman fra fødselen av. Gjennom egne 
gjerninger blir man uren. Gjennom egne gjerninger blir man 
brahman.” Da brahmanen Aggibhåradvåja hørte dette, sa han: 
"Utmerket, Gotama, utmerket! Det er som å rette opp det som var 
blitt veltet, eller som å åpenbare det som var skjult. Det er som å 
vise veien til en som var gått vill, eller som å bære lys inn i mørket, 
slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, 
Gotama, i læren og i munkefellesskapet. Vær så snill å regne meg 
som en legvenn, Gotama, som har tatt tilflukt fra i dag av og så 
lenge jeg lever.” 43 


1.8. Vennlighet Mettasutta 143. Den som vil følge fredens 
vei og gjøre det som er godt og nyttig, bør følge disse råd: 
Forstandig og rettskaffen bør han være, ja, ytterst redelig, 
omgjengelig, mild og forsonlig. 144. tilfreds og fornøyd med lite, 
uten for mange gjøremål og med få krav, med kontroll over seg selv 
og sine sanser, beskjeden og uten grådighet. 145. Han bør la være å 
gjøre noe som forstandige folk kunne ha grunn til å kritisere. 
Tankene hans bør være: Måtte alle levende vesener finne lykke og 
fred, og bli lykkelige til sinns! 146. Ja, alt som har liv, sterke som 
svake uten unntak, om de så er lange, store, middels eller små, 
tynne eller tykke, 147. om vi ser dem eller ikke, nære eller fjerne, 
om de lever nå eller venter på å bli født, måtte alle levende vesener 
bli lykkelige til sinns! 44 


148. Måtte ingen svikte en annen og heller ikke føle forakt 
for noen, og heller aldri ønske en annen noe vondt, verken ut fra 
motvilje eller i oppfarende sinne! 149. Liksom en mor er villig til å 
våge livet for å beskytte sitt eneste barn, nettopp slik er det 
grenseløse sinnelag som han bør utvikle overfor alt som lever. 150. 
Ja, til alle kanter bør han utstråle en følelse av vennlighet til hele 
verden, en vennlighet uten stengsler, uten uvilje, uten motvilje. 
151. I hver våken stund — enten han går, står, sitter eller ligger — 
bør han ha dette for øye. Dette kalles en høyverdig livsførsel. 152. 
Den som lever slik med god moral, innsiktsfull og udogmatisk, og 
som temmer sine sanselige lyster, — han skal aldri mer gjennomgå 
en ny gjenfødelse. 45 


1.9. De to yakkhaene Hemavatasutta Såtågira: 153. *T dag 
er det femtende i måneden, det er helligdag, og natten er vakker! La 
oss besøke Gotama, for han er en dyktig lærer!” Hemavata: 154. "Er 
han velvillig innstilt overfor alle levende vesener? Har han en klar 
holdning overfor både godt og vondt?” Såtågira: 155. *Ja, han er 
velvillig instilt overfor alle levende vesener. Og han har en klar 
holdning overfor både godt og vondt.” Hemavata: 156. "Han tar vel 
ikke det han ikke blir gitt? Behersker han seg overfor andre? Holder 
han seg unna latskap? Slurver han med sin meditasjon?” Såtågira: 
157. "Han tar ikke det han ikke blir gitt. Han behersker seg overfor 
andre. 46 


Han holder seg unna latskap, og han slurver ikke med sin 
meditasjon.” Hemavata: 158. *Han farer vel ikke med løgn? 
Snakker han nedsettende om noen? Sier han noe som er usant? 
Driver han med tomprat?” Såtågira: 159. "Han farer ikke med løgn. 
Han snakker ikke nedsettende om noen. Han sier ikke noe som er 
usant, og han driver ikke med tomprat.” Hemavata: 160. *Han 
lengter vel ikke etter sansenytelser? Er sinnet hans rent? Han er vel 
ikke full av forvirring? Er han i stand til å se tilværelsens 
grunnfaktorer?” Såtågira: 161. *Han lengter ikke etter 
sansenytelser. Sinnet hans er rent. Han har ingen forvirring i sinnet. 
bl Han er våken og kan se tilværelsens grunnfaktorer.” Hemavata: 
162. "Har han gode kunnskaper? Er hans oppførsel ren? Er han fri 
for urenheter i sinnet? 47 


Oppstår det ikke noe nytt i ham?” Såtågira: 163. *Han har 
gode kunnskaper. Hans oppførsel er ren. Han er fri fra urenheter i 
sinnet, og det oppstår ikke noe nytt i ham. 164 (163A). Vismannen 
har foredlet sitt sinn, sin atferd og sin tale. Han har kunnskap og 
god oppførsel. Man roser ham sannelig med rette. 165 (163B). 
Vismannen har foredlet sitt sinn, sin atferd og sin tale. Han har 
kunnskap og god oppførsel. Du gjør rett i å glede deg over ham. 166 
(164). Vismannen har foredlet sitt sinn, sin atferd og sin tale. Han 
har kunnskap og god oppførsel. Kom, la oss gå til Gotama! 167 
(165). La oss gå til Gotama. den slanke vismannen med ben som en 
antilope, som mediterer ensom i skogen uten grådighet og med lite 
mat. 168 (166). Han vandrer alene som en løve, den edle som ikke 
søker sansenytelser. La oss gå til ham og spørre 48 


hvordan vi kan unnslippe dødens snarer. 169 (167). Han 
underviser og forklarer, han kjenner alle fenomener til bunns. Han 
er oppvåknet og har verken hat eller frykt. p? > La oss gå og spørre 
Gotama Hemavata: 170 (168). *Hvor er verden oppstått? Hvar blir 
vi kjent med den? Hva involverer verden seg i? Hva er den plaget 
av?” Mesteren: 171 (169). *Verden oppstår i seks. Vi blir kjent med 
den i seks. Den involverer oss i seks. Den er plaget av seks.” 
Hemavata: 172 (170). *Hva er det for en involvering som verden er 
plaget av? Si meg veien ut! Hvordan blir vi fri fra lidelse?” 
Mesteren: 173 (171). *Fem sansenytelser i denne verden med sinnet 
som den sjette. Mister vi lysten på disse, blir vi fri fra lidelse. 49 


174 (172). Dette er veien ut fra verden, og den har jeg 
forklart som den er. Dette er den undervisningen jeg gir, og slik blir 
du fri fra lidelse.” Hemavata: 175 (173). *Hvem er det da som 
krysser floden? Og hvem krysser havet uten noe å stå på eller støtte 
seg til? Hvem er det som ikke synker i dypet?” Mesteren: 176 (174). 
*Den som alltid har god moral, som har visdom og konsentrasjon, 
som vender blikket innover i oppmerksomhet, han krysser den 
vanskelige floden. 177 (175). Den som avstår fra sansenytelser, som 
legger alle lenker bak seg, som ikke lar nytelsene oppstå igjen, han 
synker ikke i dypet.” Hemavata: 178 (176). *Se denne vismannen 
med dyp innsikt som klart ser det høyeste målet, og som ikke søker 
noen nytelse! Han er fri i ethvert henseende og vandrer den 
himmelske vei! 179 (177). Se denne vismannen som forstår alt, som 
klart ser det høyeste målet, 50 


og som bærer sitt navn med rette! Han gir visdom og søker 
ingen nytelse og vandrer de edles vei! 180 (178). Å, lykkelige 
morgenstund! Å, lykkelige dag! I dag har vi virkelig sett den 
fullkomment oppvåknede som har krysset floden og renset sitt sinn! 
181 (179). Disse tusen berømte yakkhaene som har store psykiske 
krefter, tar alle tilflukt til deg. Du er vår ypperste lærer! 182 (180). 
Sammen skal vi vandre fra fjell til fjell, fra landsby til landsby, og 
lovprise den fullkomment oppvåknede og hans lære, som er i 
samsvar med sannheten!” 51 


1.10 Yakkhaen Alavaka Älavakasutta Slik har jeg hørt det: 
En gang var Mesteren i Alavi, der han bodde i huset til yakkhaen 
Alavaka. Da gikk Ålavaka bort til Mesteren og sa: *Kom ut, munk.” 
*Ja vel, min venn,” svarte Mesteren og gikk ut. *Gå inn igjen, 
munk.” *Ja vel, min venn,” svarte Mesteren og gikk inn. Dette 
gjentok seg en gang til, og enda en gang, men da Ålavaka for fjerde 
gang ba ham komme ut, svarte Mesteren: *Jeg går ikke ut. Du får 
gjøre det du skal.” *Jeg vil stille deg et spørsmål, munk. Hvis du 
ikke svarer, knuser jeg sinnet ditt, kløver hjertet ditt eller tar deg i 
føttene og slenger deg ut i Ganges!” *Jeg kan ikke se at noen i hele 
verden med dens guder, djevler, brahmaner, filosofer, fyrster og 
andre mennesker skal kunne knuse sinnet mitt, kløve hjertet mitt 
eller ta meg i føttene og slenge meg ut i Ganges, min venn. Men 
spør nå om hva du vil.” Yakkhaen Alavaka uttalte da dette verset: 
183 (181). *Hva er menneskets største rikdom? Hva skal det gjøre 
for å bli lykkelig? Hva er det som smaker søtest? Hvordan er det 
best å leve?” Mesteren: 184 (182). "Tillit er menneskets største 
rikdom. Den som oppfører seg rett, blir lykkelig. Sannhet er det som 
smaker søtest. Et liv i visdom er det beste.” 52 


Älavaka: 185 (183). *Hvordan krysser man floden? 
Hvordan krysser man havet? Hvordan overvinner man lidelsen? 
Hvordan blir man ren?” Mesteren: 186 (184). *Med tillit krysser 
man floden. Med flid krysser man havet. Med innsatsvilje 
overvinner man lidelsen. Med visdom blir man ren.” Älavaka: 187 
(185). *Hvordan finner man visdom? Hvordan vinner man rikdom? 
Hvordan får man godt ry? Hvordan knytter man venner til seg, slik 
at man ikke sørger verken i denne eller 1 neste verden?” Mesteren: 
188 (186). *Den som har tillit til arahantenes lære om veien til 
indre fred og er villig til å lytte, oppnår visdom hvis han er flittig og 
innsiktsfull. 189 (187) Den som er utholdende og iherdig og opptrer 
redelig, vinner rikdom. Godt ry får man ved å være sannferdig, og 
den gavmilde knytter til seg venner. 53 


190 (188). Den som søker omgang med andre og som er 
sannferdig, rettskaffen, standhaftig og gavmild, han får ingen sorger 
senere. 191 (189). Du kan jo også spørre andre, hvem du vil av 
filosofer og brahmaner, om det finnes noe som er høyere enn 99 
sannhet, selvdisiplin, gavmildet og tålmodighet. Älavaka: 192 
(190). *Hvorfor skal jeg spørre andre filosofer og brahmaner om 
dette? Nå har jeg forstått hva jeg bør strebe etter! 193 (191). Det 
har vært til stor nytte for meg at den oppvåknede kom til Alavi! Nå 
i dag vet jeg hvilke gaver som gir store frukter. 194 (192). Nå skal 
jeg vandre fra by til by, fra landsby til landsby og lovprise den 
fullkomment oppvåknede p> > og hans sanne lære 54 


1.11 Seier Vijayasutta 195 (193). Uansett om man går eller 
står, sitter eller ligger, strekker eller bøyer seg, så er dette kroppen 
som beveger seg. 196 (194). Knoklene er bundet sammen av sener, 
med et overtrekk av kjøtt og hud. Huden dekker kroppen slik at vi 
ikke ser den som den virkelig er. 197 (195). Den er full av tarmer 
og innvoller, der ligger lever og urinblære, hjerte og lunger, nyrer 
og milt. 198 (196). Der er slim og spytt, fett og svette, blod og 
lymfe, galle og talg. 199 (197). Fra de ni åpningene renner det 
stadig urenheter. Øyeslim fra øynene, ørevoks fra ørene, 200 (198). 
og snørr fra nesen. da 


Munnen spyr til tider ut galle og slim. Og kroppen utskiller 
svette og skitt. 201 (199). Den hule hodeskallen er fylt av hjernen. 
En tosk som taler i uvett synes alt dette er vakkert. 202 (200). Men 
når kroppen er død, og ligger slengt bort på gravplassen, oppblåst 
og blåsvart, vil ikke engang slektningene se på den. 203 (201). Den 
blir gnagd og fortært av hunder og sjakaler, ulver og makk. Kråker 
og gribber hakker på den, ja, hvem som helst kan forsyne seg. 204 
(202). En klok og forstandig munk som har hørt Den oppvåknedes 
ord, forstår dette klart og ser det som det er. 205 (203). Dette er slik 
som det og det er slik som dette. Han slipper taket i kroppsbegjæret 
både innvendig og utvendig. 206 (204). Når den kloke munken har 
sluppet taket i alt begjær, 56 


kommer han fram til den udødelige fred, til indre fred, det 
elementet som ikke forfaller. 207 (205). Vi hegner om denne 
stinkende og urene kroppen på to ben, som er full av ufyselige 
materie som tyter ut både her og der. 208 (206). Den som synes at 
denne kroppen gir grunn til å opphøye seg selv og fornedre andre, 
viser at han ikke har forstått noe. må 


1.12 Den vise Munisutta 209 (207). Nærhet skaper frykt, 
og støvet samler seg i hjemmet. Derfor mener den vise det er bedre 
å unngå hjem og nærhet. 210 (208). Den som har skåret over det 
som har blitt til, og ikke lar det vokse opp igjen, han opplever ikke 
at noe blir til på nytt. Han kalles en omvandrende vismann for han 
har oppdaget veien til fred. 211 (209). Når han tar et overblikk over 
åkeren og deretter knuser frøet, og heller ikke gir det noe vann, da 
ser den vise at han har stoppet tilblivelsen, for han stopper 
spekulasjonene og stanser utregningene. 212 (210). Han kjenner 
alle oppholdssteder, men har ikke forkjærlighet for noen av dem. 
Han samler ikke på noe som helst, men har krysset over til den 
andre siden. 213 (211). Den vise har sett og overvunnet alt og 
knytter seg ikke til noe som helst. Når han har beseiret alt og er fri 
for begjær, vil forstandige folk regne ham som en vismann. 58 


214 (212). Han liker å meditere med oppmerksomhet og 
konsentrasjon, med visdommens kraft og med god moral. Når han 
er fri fra bindinger og har et fleksibelt sinn, vil forstandige folk 
regne ham som en vismann. 215 (213). Vismannen vandrer alene 
og lar seg ikke blende av sitt ry. Han bryr seg ikke om ros og 
klander. Han er som løven, som ikke skremmes av lyder, han er som 
vinden, som ingen kan fange i et nett, han er som vanndråpen, som 
ikke henger fast på lotusen. Han leder andre, og blir selv ikke ledet 
av noen. Da vil forstandige folk regne ham som en vismann. 216 
(214). Den som står støtt som en søyle i motgang når andre snakker 
nedsettende om ham, som er fri fra begjær og har god 
konsentrasjon, vil forstandige folk regne som en vismann. 217 
(215). Den som har integritet og er rak som en skyttel, som avskyr 
onde gjerninger, som undersøker det gode og det onde, vil 
forstandige folk regne som en vismann. 218 (216). Den som har 
kontroll over seg selv, gjør ikke noe vondt, om han enn er ung, 
middelaldrende eller en vismann. Han blir ikke irritert, og han 
irriterer ingen. Da vil forstandige folk regne ham som en vismann. 
59 


219 (217). Når den som lever av andres matgaver, får mat 
enten fra toppen, fra midten eller fra restene, så verken roser eller 
klandrer han det han får. Da vil forstandige folk regne ham som en 
vismann. 220 (218). Når vismannen ikke bryr seg om sex, når han 
fra ungdommen av ikke er bundet til noe, når han helt avstår fra å 
bli beruset, vil forstandige folk regne ham som en vismann. 221 
(219). Når han kjenner verden og ser det høyeste mål, når han har 
krysset strømmen og det store hav, når han har skåret over 
bindingene, når han er ubundet og ikke har noen negative 
tendenser, vil forstandige folk regne ham som en vismann. 222 
(220). En fastboende mann som forsørger sin hustru, og en uselvisk 
mann som praktiserer i samsvar med normen, er vidt forskjellige og 
kan ikke sammenlignes. Den fastboende avstår ikke fra å skade 
andre levende vesener, mens vismannen alltid vil verne alt som 
lever. 223 (221). En gås vil aldri oppnå samme hastighet som den 
blånakkede påfuglen i dens flukt. På samme måte vil den 
fastboende aldri holde tritt med en munk som lever alene og 
mediterer i skogen. 60 


2. Det lille kapitlet Culavagga 2.1 Juvelen Ratanasutta 224 
(222). La alle de som her er samlet, både jordiske og himmelske 
vesener, være lykkelige til sinns, og la alle lytte til disse ord. 225 
(223). Hør derfor, alle sammen: Vær vennlige mot alle mennesker! 
De bringer dere ofringer dag og natt, så vern og beskytt dem hele 
tiden! 226 (224). Det finnes ingen rikdom noe sted, det finnes ingen 
praktfull juvel i himmelen som kan sammenlignes med ham som 
har kommet fram til sannheten. I Den oppvåknede har vi den 
herligste juvel. La denne sannhet være til glede for alle. 227 (225). 
Vismannen fra sakyaenes slekt har gjort slutt på lidenskaper og 
nådd fram til det herlige som ikke dør. Ingen har en lære som kan 
måle seg med hans. I denne læren har vi den herligste juvel. La 
denne sannhet være til glede for alle. 61 


228 (226). Den konsentrerte tilstanden som den beste av 
alle oppvåknede roste som ren og direkte kunnskap, finnes det ikke 
maken til. I denne læren har vi den herligste juvel. La denne 
sannhet være til glede for alle. 229 (227). De åtte personene som de 
vise roser, disse fire parene av personer — disse elevene av den 
lykkelige fortjener gaver, og dette gir store frukter til giverne. I 
dette fellesskapet har vi den herligste juvel. La denne sannhet være 
til glede for alle. 230 (228). De som avstår fra sansenytelser og 
praktiserer Gotamas lære med fast besluttsomhet, de har slått inn på 
veien til det som ikke dør og de kan glede seg over fred i sitt indre, 
det høyeste mål. I dette fellesskapet har vi den herligste juvel. La 
denne sannhet være til glede for alle. 231 (229). Som en stolpe 
grunnfast i jorden ikke lar seg rokke av de fire vinder, slik vil jeg si 
det gode menneske er som klart kan se de fire edle sannheter. I 
dette fellesskapet har vi den herligste juvel. La denne sannhet være 
til glede for alle. 232 (230). De som har dyp visdom og klart forstår 
de fire edle sannheter som er blitt godt forklart for dem, 62 


blir ikke født for åttende gang selv om de skulle være 
temmelig sløve. I dette fellesskapet har vi den herligste juvel. La 
denne sannhet være til glede for alle. 233 (231). Så snart han 
oppnår innsikt, kvitter han seg med tre ting: personlighetsteorier, 
ubesluttsomhet og avhengighet av alle slags ritualer og seremonier. 
234 (231B). Han kvitter seg også med fire involveringer og er ute 
av stand til å begå de seks skjendigste gjerninger. I dette 
fellesskapet har vi den herligste juvel. La denne sannhet være til 
glede for alle. 235 (232). Hva han enn måtte gjøre av vondt med 
kropp, tale eller tanke, så er han ute av stand til å skjule det, noe 
som skyldes at han har sett sannheten. I dette fellesskapet har vi 
den herligste juvel. La denne sannhet være til glede for alle. 236 
(233). Slik skoglunden bugner av blomster den første 
sommermåneden, slik er også den sanne læren han ga oss, for den 
fører til det høyeste mål, til fred med seg selv. I Den oppvåknede 
har vi den herligste juvel. La denne sannhet være til glede for alle. 
237 (234). Han var selv den beste og kjente det beste, han ga det 
beste og brakte oss det beste. 63 


Han underviste 1 den beste og uforlignelige sannhet. I Den 
oppvåknede har vi den herligste juvel. La denne sannhet være til 
glede for alle. 238 (235). Det gamle er avsluttet og noe nytt blir 
ikke til. De lengter ikke etter å oppleve noe nytt. De har fjerne 
frøene og har ikke lenger lyst på noen ny vekst. Disse vismennene 
har sluknet som en oljelampe. I dette fellesskapet har vi den 
herligste juvel. La denne sannhet være til glede for alle. 239 (236). 
La alle de som her er samlet, både jordiske og himmelske vesener, 
hedre ham som her kommet fram til sannheten og som hedres av 
guder og mennesker. La oss bøye oss for Den oppvåknede, og la alle 
bli lykkelige. 240 (237) La alle de som her er samlet, både jordiske 
og himmelske vesener, hedre ham som her kommet fram til 
sannheten og som hedres av guder og mennesker. La oss bøye oss 
for Læren, og la alle bli lykkelige. 241 (238). La alle de som her er 
samlet, både jordiske og himmelske vesener, hedre ham som her 
kommet fram til sannheten og som hedres av guder og mennesker. 
La oss bøye oss for Fellesskapet, og la alle bli lykkelige. 64 


2.2 Det som stinker Amagandhasutta 242 (239). *De som 
spiser korn. bønner og grønnsaker, rotfrukter, frukter fra urter og 
trær, som de har fått på rettmessig vis, lyver ikke for å oppnå 
nytelser. 243 (240). Den som spiser utsøkte retter som er vellaget 
og vel tilberedt og gitt som gave, som legger i seg den fineste ris, 
han spiser det som stinker, Kassapa. 244 (241). Du sier at du ikke 
spiser det som stinker, du høyættede brahman. Du spiser den fineste 
ris med vel tilberedt fuglekjøtt til. Men la meg spørre deg, Kassapa: 
Hva forstår du med det som stinker? 245 (242). Det å drepe levende 
vesener, å myrde, binde og lemleste, å stjele og lyve, svindel og 
bedrag, å være arrogant fordi man har studert — det er dette som 
stinker. Ikke det å spise kjøtt. 246 (243). Hemningsløs jakt på 
nytelser, å være glupsk etter delikatesser, uansett om de er blandet 
med urenheter, 65 


å være nihilist, være ubalansert og ikke ville lytte til 
veiledninger — det er dette som stinker. Ikke det å spise kjøtt. 247 
(244). Å baktale andre med harde ord, å svikte venner, å være hard 
og stolt, å ikke gi gaver til noen — det er dette som stinker. Ikke det 
å spise kjøtt. 248 (245). Sinne, arroganse, stivsinn og et hissig 
temperament, innbilskhet, misunnelse, meningsløs skravling, selvros 
og omgang med dårlige mennesker — det er dette som stinker. Ikke 
det å spise kjøtt. 249 (246). Det å ha dårlig moral, henge ut dem 
som er tynget av gjeld, svindel og bedrag, ja, det å drive med slike 
ugjerninger — det er dette som stinker. Ikke det å spise kjøtt. 250 
(247). Det å ikke kunne styre seg overfor andre levende vesener, å 
stjele fra andre for å skade dem, å være brutal, voldsom og 
hensynsløs -det er dette som stinker. Ikke det å spise kjøtt. 66 


251 (248). De som er grådige og aggressive, og stadig 
pønser på å gjøre skade, de havner i mørket etter døden og styrter 
hodekulls ned i helvete — det er dette som stinker. Ikke det å spise 
kjøtt. 252 (249). Verken kjøtt, fisk eller faste, verken å gå naken, 
være glattraket eller ha flokete hår, verken skittenferdighet eller å 
gå kledd i ru dyrehuder, verken ofringer eller ildseremonier, verken 
glatte ord eller askese, og heller ikke mantraer eller årstidshøytider 
kan rense den som ikke har lagt tvilen bak seg. 253 (250). Den som 
er vis, vokter sine sanser, står fast på sannheten og gleder seg over 
mildhet og integritet. Han henger seg ikke opp i det han ser og 
hører, men legger alle bindinger og alle lidelser bak seg.” 254 
(251). Slik forklarte Mesteren det igjen og igjen. Vismannen som 
hadde lagt alle mantraer bak seg utla læren i mange forskjellige 
vers — en lære som ikke stinker, men som er vanskelig å forstå. 255 
(252). Da brahmanen hørte de gode ordene som Den oppvåknede 
uttalte om det som ikke stinker og som fjerner alle lidelser, bøyde 
han seg ærbødig 67 


for ham som har kommet fram til sannheten, og der og da 
ble han ordinert som munk. 68 


2.3 Selvrespekt Hirisutta 256 (253). Han gir all selvrespekt 
på båten og sier: "Jeg er din venn!” Men hvis han ikke handler 
deretter, bør du ikke regne ham som din venn. 257 (254). Den som 
bare taler vakre ord til sine venner, men ikke gjør hva han sier, blir 
gjennomskuet av de vise. 258 (255). Den som alltid er på vakt, som 
har mistanke om svik og alltid ser etter feil, er ingen venn. Men den 
som føler seg like trygg som barnet på sin fars fang, er en sann venn 
som ikke lar seg lokke til svik. 259 (256). Mens han bærer 
menneskets byrde utvikler han det som gir gode frukter, han 
utvikler det som skaper glede og det som fortjener ros. 260 (257). 
Han kjenner smaken av ensomhet og han kjenner smaken av indre 
ro. Fri fra frykt og ondskap, 69 


nyter han smaken av sannhet og glede. 70 


2.4 Velsignelsene Mangalasutta Slik har jeg hørt det: En 
gang oppholdt Mesteren seg i Anåthapindikas park Jetalund ved 
Savatthi. Utpå natta kom en gudeskikkelse (devatå), omgitt av et 
stråleskjær som var så kraftig at det ble lyst som dagen i hele 
Jetalunden. Denne guden gikk bort til Mesteren, hilste ærbødig på 
ham, Og sa: 261 (258). Mange guder og mennesker har grublet over 
velsignelsene, for mange ønsker seg trygghet — si meg — hva er 
den største velsignelse? 262 (259). Holde seg unna uvettige folk, 
heller være sammen med vise, ære de som æres bør — det er den 
største velsignelse. 263 (260). Bo på et passende sted, vite at du 
allerede har gjort mye godt og at du vandrer den rette vei — det er 
den største velsignelse. 264 (261). Stor lærdom og fagkunnskap, 
velutviklet selvdisiplin, si bare det som er sant og godt, — det er 
den største velsignelse. 265 (262). Ta seg av sin mor og far, Få! 


kjærlig omsorg for kone og barn, et arbeid som ikke skader 
noen, — det er den største velsignelse. 266 (263). Ferdes 1 sannhet 
og gi der det trengs, omsorg for slektninger, gjøre bare det som er 
rett og godt, — det er den største velsignelse. 267 (264). Holde seg 
unna all ondskap, måtehold med sterke drikker, utrettelig arbeid for 
sannhet og rett, — det er den største velsignelse. 268 (265). Vise 
respekt og moderasjon, være tilfreds og takknemlig, lytte til 
sannheten av og til, — det er den største velsignelse. 269 (266). 
Tålmodig og lett å snakke med, treffe munker og filosofer, drøfte 
sannheten av og til, — det er den største velsignelse. 270 (267). 
Iherdig trening på sannhetens vei, innsikt i de edle sannheter, nå 
fram til fred i sitt indre, — det er den største velsignelse. 271 (268). 
Ikke bli skjelven til sinns når verden går deg for nær, — 72 


men sorgfri og lidenskapsløs beholde sinnets ro, — det er 
den største velsignelse. 272 (269). De som har oppnådd alt dette 
blir aldri beseiret av noe som helst, men vandrer i trygghet hvorhen 
de går, — de har den største velsignelse. 3 


2.5 Suciloma Såcilomasutta Slik har jeg hørt det: En gang 
da Mesteren var i Gaya, holdt han til i Tanikitamafice, der også 
yakkhaen Suciloma holdt til. Da kom yakkhaene Khara og Suciloma 
gående, og Khara sa: *Der er det en munk.” *Nei, han er ikke noen 
munk, han bare ser ut som en. Jeg skal snart finne ut om han er en 
munk eller om han bare ser ut som en.” Dermed gikk Siciloma bort 
til Mesteren og trykket seg inntil ham. Mesteren flyttet seg litt, og 
Suciloma sa: "Er du redd for meg, munk?” *Nei, jeg er ikke redd for 
deg, min venn. Men jeg liker ikke at du sitter så tett inntil meg.” 

* Jeg vil stille deg et spørsmål, munk. Hvis du ikke svarer, knuser 
jeg sinnet ditt, kløver hjertet ditt eller tar deg i føttene og slenger 
deg ut i Ganges!” *Jeg kan ikke se at noen i hele verden med dens 
guder, djevler, brahmaner, filosofer, fyrster og andre mennesker 
skal kunne knuse sinnet mitt, kløve hjertet mitt eller ta meg i 
føttene og slenge meg ut i Ganges, min venn. Men spør nå om hva 
du vil.” Yakkhaen Suciloma uttalte da dette verset: 273 (270). *Hva 
er årsaken til hat og begjær? Hva kommer misnøye, fryd og 
spenning? Hva kommer tankene av? De spretter jo opp slik 
smågutter kaster ei kråke.” Mesteren: 274 (271). *Hat og begjær 
kommer av dette. Misnøye, fryd og spenning kommer av dette. 
Tankene kommer av dette, 74 


når de spretter opp slik smågutter kaster ei kråke. 275 
(272). De oppstår fra oss selv ut fra det vi knytter oss til, liksom nye 
skudd ut fra banyan-treets stamme. De er mange og de er 
sammenfiltret med nytelser, slik slyngplanter brer seg ut i skogen. 
276 (273). De som vet hvor alt dette kommer fra, de avviser det. 
Hør på meg, yakkha! De krysser den elven som er vanskelig å 
krysse, som ikke de tidligere har krysset, og de vender ikke tilbake.” 
13 


2.6 Et liv i sannhet Dhammacariyasutta 277 (274). Man 
sier at et liv i sannhet, det opphøyde liv, er den største rikdom. Hvis 
den som har forlatt hjemmet og gått ut i hjemløshet, 278 (275). er 
en kranglevoren tosk som liker å gjøre skade, så gjør han livet 
dårlig for seg selv og forurenser sin egen tilværelse. 278 (276). En 
munk som bare liker å krangle, blir hindret av sin egen dumhet. 
Selv om han hører Den oppvåknede forklare læren, forstår han 
ingenting av den. 279 (277). Han skader dem som har foredlet sitt 
sinn fordi han blir dominert av uvitenhet. Han gjenkjenner ikke de 
forurensningene som er rake veien til helvete. 280 (278). En munk 
som har falt, går fra eksistens til eksistens, fra mørke til mørke, og 
etterpå opplever han lidelse. 281 (279). Han er som en gammel 
dass, full av skitt etter mange års bruk, 76 


og full av urenheter — vanskelig å gjøre ren. 282 (280). 
Hvis dere kjenner en slik en som fortsatt er bundet til hus og hjem, 
som har usunne ønsker og usunne tanker, og som oppfører seg 
dårlig og vandrer utenfor sitt rette område, 283 (281), da må dere 
stå sammen, munker, og ikke ha omgang med han. Blås bort støvet, 
og fei vekk søpla. 284 (283). Få bort rusket, det vil si de som tror de 
er munker, men ikke er det. Når dere har fått bort alle dårlige 
tanker, all dårlig oppførsel, og all vandring utenfor det rette 
området, 285 (283), skal de rene bo sammen med de rene i enighet 
og oppmerksomhet. Når dere står sammen på denne måten, kan 
dere gjør slutt på all lidelse. Ti 


2.7 Brahmanenes levemåte Bråhmanadhammikasutta Slik 
har jeg hørt det: En gang oppholdt Mesteren seg i Anåthapindikas 
park Jetalunden i Savatthi. Da kom flere gamle, rike og velstående 
brahmaner fra Kosala bort til ham. De hilste høflig og pratet litt 
med ham før de satte seg. Så sa de: "Lever brahmanene nå i dag i 
samsvar med brahmanenes standard fra gammelt av, Gotama?” 
*Nei, brahmaner, det gjør de ikke.” *Da ville det være fint om du 
kunne forklare brahmanenes gamle standard for oss, Gotama, hvis 
du ikke har noe imot det.” «Så hør godt etter, brahmaner, og legg 
merke til det jeg sier!” *Ja vel, Gotama,” svarte brahmanene. 
Mesteren sa: 286 (284). Fortidens vismenn hadde selvkontroll, og 
de praktiserte streng askese. De avviste de fem sansenytelser og 
praktiserte for sitt eget beste. 287 (285). Brahmanene eide ikke 
kveg, og heller ikke gull eller rikdom. Studiene var deres rikdom og 
det opphøyde liv var den skatten de voktet. 288 (286). De mente at 
mat som var tilberedt ut fra tillit og satt fram ved døra, var 
sømmelige gaver. 78 


289 (287). Disse brahmanene ble hedret i velstående 
kongedømmer med fargerike tøyer og med steder de kunne bo. 290 
(288). Ukrenkelige var disse brahmanene, beskyttet av loven og 
uovervinnelige. Det var ingen som hindret dem fra å besøke de 
fastboende. 291 (289). I førtiåtte år levde de som unge brahmaner 
og søkte kunnskap og etikk. Slik levde brahmanene før. 292 (290). 
Brahmanene gikk ikke til andres hustruer, og de kjøpte heller ikke 
noen hustru. Når to elsket hverandre, levde de sammen i enighet. 
293 (291). De hadde seksuelt samkvem kun i den rette perioden 
utenom menstruasjonen, og ikke ellers. 294 (292). De lovpriste det 
opphøyde liv, god moral, personlig integritet, og mildhet, askese, 
vennlighet, ikke-vold og toleranse. 79 


295 (293). Den fremste av dem, den brahmanen som var 
kommet lengst, hadde ikke engang drømmer om seksuelle 
aktiviteter. 296 (294). Noen av dem var kloke nok til å følge hans 
eksempel. De lovpriste det opphøyde liv, moral og toleranse. 297 
(295). De ba om ris, soveplass og klær, og de ba om olje og smør. 
Da de hadde mottatt rettmessige gaver, stelte de i stand en ofring. 
298 (296). Mens ofringen foregikk, drepte de ingen kuer. *Kuene er 
våre beste venner, de er som mor og far, bror og annen slekt, og de 
gir oss medisiner. 299 (297). De gir oss styrke og mat, og de gir oss 
skjønnhet og lykke.” Fordi de visste dette, drepte de ingen kuer. 
300 (298). Brahmanene var storvokste, elegante, kjekke og 
berømte, så lenge de fulgte sin egen standard og ivrig gjorde det de 
skulle gjøre. 80 


Så lenge de fulgte denne standarden, hadde folket det bra. 
301 (299). Men så satte forfallet inn, etter hvert som de så kongenes 
prakt og etter hvert som de oppdaget kvinner med vakre smykker, 
302 (300). vogner med fullblodsforspann, vakkert sydde drakter, 
boliger med vakker arkitektur harmonisk plassert i landskapet, 303 
(301). menneskers store rikdom med flokker av staselig kveg og 
omgitt av vakre kvinner — da ville brahmanene ha alt dette. 304 
(302). De samrådde seg med hverandre om dette og gikk deretter til 
kong Okkaka. *Du har store rikdommer. Foreta en ofring, for du 
eier mye! Foreta en ofring, for du er meget rik!” 305 (303). Kongen, 
den store vognkrigeren, lot seg overtale av brahmanene. Han 
utførte forskjellige ofringer, og han ofret både hester og mennesker. 
Deretter ga han rikdommer til brahmanene. 306 (304). Han ga 
kveg, senger og klær. 81 


Han ga kvinner med vakre smykker. Han ga vogner med 
fullblodsforspann, med forseggjorte og vakre dekkener. 307 (305). 
Han ga brahmanene staselige hus med vakker arkitektur, fylt med 
all slags rikdommer. 308 (306). Da de hadde fått disse rikdommene 
der, gledet de seg over at det ble så mye. Begjæret deres økte, og de 
ble grådige etter å få mer. De samrådde seg med hverandre om 
dette og gikk deretter til kong Okkaka igjen. 309 (307). 'På samme 
måte som vann og jord, korn, gull og rikdommer, er også kveg for 
menneskene, en nødvendighet for levende vesener. Foreta en ofring, 
for du eier mye! Foreta en ofring, for du er meget rik!” 310 (308). 
Kongen, den store vognkrigeren, lot seg overtale av brahmanene. 
Han lot mange hundre tusen kuer bli drept som ofring. 311 (309). 
Kuene hadde ikke skadet noen, verken med fot eller horn. De var 
tamme som sauer og ga melk i bøtter og spann. 82 


Kongen grep dem i hornene og slaktet dem med kniven. 
312 (310). Gudene og forfedrene, Indra, asuraer og rakkhasaer 
ropte: *Det er urettferdig!” da kniven suste mot kuene. 313 (311). 
Før var det tre slags plager: grådighet, hungersnød og alderdom. 
Men denne slaktingen av kveget skapte nittiåtte nye plager. 314 
(312). Denne urettferdige volden er blitt en gammel tradisjon. De 
uskyldige blir drept, og ofringen fjerner seg fra det som er rett. 315 
(313). Slik blir denne gamle tradisjonen kritisert av forstandige 
mennesker. Når folk ser noe slikt, klandrer de offerprestene. 316 
(314). Slik forfaller rettferdigheten og det oppsto splid blant 
borgere og bønder, det oppsto mye splid i adelen, og hustruer 
foraktet sine ektemenn. 317 (315). Adelsfolk og Brahmas slekt, samt 
andre som var beskyttet av sin ætt, brydde seg ikke om sine 
familier, 83 


men kastet seg ut i sanselige nytelser. Da de rike 
brahmanene hørte dette, utbrøt de: "Utmerket, Gotama, utmerket! 
Det er som å rette opp det som var blitt veltet, eller som å åpenbare 
det som var skjult. Det er som å vise veien til en som var gått vill, 
eller som å bære lys inn i mørket, slik at den som har øyne kan se 
det som er der. Nettopp slik har du forklart læren på mange måter, 
Gotama. Nå tar vi tilflukt i deg, Gotama, i læren og i 
munkefellesskapet. Vær så snill å regne oss som legvenner, Gotama, 
som har tatt tilflukt fra i dag av og så lenge vi lever.” 84 


2.8 Båten Nåvasutta 318 (316). Når en person virkelig 
kjenner læren, bør man hedre og respektere ham på samme måte 
som Indra blir hedret av gudene. Når en slik lærd person med 
fredfylt sinn blir respektert, gir han god undervisning i læren. 319 
(317). Den som oppmerksomt omgås en slik person, lytter til det 
hans sier og følger alle hans veiledninger, blir klok, forstandig og 
vis. 320 (318). Men den som omgås en smålig og misunnelig tosk 
som ikke har forstått poenget og ikke har utviklet seg i samsvar med 
læren, han går til sin død uten å ha lagt tvilen bak seg. 321 (319). 
Hvis en mann har falt ut i elven som går fossende stri med stor 
vannføring, da driver han hjelpeløst med strømmen. Hvordan kan 
han hjelpe andre til å komme over? 322 (320). Slik er det med den 
som ikke har utviklet sitt sinn, som ikke har lyttet til dem som 
kjenner læren. Når han selv ikke vet og ikke har lagt tvilen bak seg, 
hvordan kan han da hjelpe andre til forståelse? 85 


323 (321). Men en kyndig, klok og forstandig mann kan 
hjelpe mange andre over elven hvis han har en solid båt utstyrt med 
årer og ror. 324 (322). Slik kan den som har utviklet sitt sinn, som 
kjenner læren og ikke er i tvil, hjelpe andre til forståelse hvis de 
klarer å lytte og forstår det de hører. 325 (323). Derfor bør dere 
omgås gode mennesker som har både lærdom og god forstand. Når 
dere forstår læren og praktiserer den, da vil dere finne lykken. 86 


2.9 Hvordan bør man oppføre seg? Kimsilasutta 326 (324). 
Hvordan bør en mann oppføre seg? Hvordan bør han leve, og hva 
bør han gjøre hvis han vil legge et godt grunnlag for å nå fram til 
det høyeste målet? 327 (325). Han bør respektere de eldre, ikke 
være misunnelig, og vite når det er riktig å oppsøke lærere. Han bør 
lytte respektfull til gode veiledninger så sant han finner anledning 
til det. 328 (326). Han bør legge bort sin stolthet og oppsøke de 
eldre av og til, med ydmykt sinn. Han bør huske å praktisere læren, 
selvkontroll og det høyeste mål og det opphøyde liv. 329 (327). 
Han bør glede seg og fryde seg over læren, stå fast på læren og gjøre 
seg grundig kjent med den. Han bør ikke uttale seg nedsettende om 
læren, men la de sanne og gode ordene være hans veileder. 330 
(328). Han vandrer med indre fasthet og gir slipp på latter, tomprat, 
klaging, hatefulle ord, juks, svindel, grådighet, stolthet, hissighet, 
bitterhet og selvgodhet. 331 (329). Han forstår kjernen i 
veiledningene, 87 


og han forstår meditasjonens dybder. En som vingler og 
ikke følger med, vinner ingen lærdom eller visdom. 332 (330). De 
som gleder seg over de edles lære, som er edle i tanker, ord og 
handlinger, de står fast på fred, mildhet og konsentrasjon, og de 
oppnår lærdom og visdom. 88 


2.10 Stå opp! Utthånasutta 333 (331). Stå opp og gå og 
sett dere! Hvorfor ligger dere fortsatt og sover? Hvordan kan den 
syke sove bort tiden når han er såret av en pil? 334 (332). Stå opp 
og gå og sett dere! Øv flittig på indre ro! Ikke la dødens konge finne 
dere sløve, slik at dere blir underkastet hans velde. 335 (333). Fri 
dere fra denne bindingen som guder og mennesker blir hengende 
fast ved. Ikke la anledningen gå dere forbi, for de som har gjort det, 
sørger i helvete. 336 (334). Latskapen skaper forurensninger, og av 
disse oppstår det flere forurensninger. Trekk ut pilen fra deg selv 
med flid og visdom. 89 


2.11 Veiledning til Rahula Råhulasutta 337 (335). "Kan det 
stadige samværet vismannen føre til at du forakter ham? Blir han 
som løfter fakkelen for menneskeheten hedret og verdsatt av deg?” 
338 (336). *Det stadige samværet med vismannen fører ikke til at 
jeg forakter ham. Jeg hedrer og verdsetter alltid han som løfter 
fakkelen for menneskeheten.” 339 (337). "Slipp taket 1 
sansenytelsene, legg tidligere gleder bak deg. Ha tillit og forlat 
hjemmet. Da skal du gjøre slutt på lidelsene. 340 (338). Ha omgang 
med gode venner og slå deg til på et ensomt sted som ligger avsides 
der det er stille og rolig, og vis måtehold når du spiser. 341 (339). 
Ikke føl noen lengsel etter kappe og matgaver, ikke føl tilknytning 
til din ensomme hytte. Ikke vend tilbake til verden. 342 (340). La 
treningsreglene beskytte deg og vokt dine fem sanseporter. 90 


Ha oppmerksomheten rettet mot kroppen og ikke bry deg 
om den ytre verden. 343 (341). Unngå det som ser tiltalende ut og 
som vekker lidenskaper i deg. Tenk heller på det som er utiltalende 
og konsentrer sinnet ditt om dette. 344 (342). Mediter på det som 
er uten kjennetegn og fordriv alle tendenser til stolthet. Når du har 
lagt fra deg all stolthet, kan du leve i fred.” Mesteren veiledet ofte 
Råhula med disse versene. 91 


2.12 Vangisa Vangisasutta (Nigrodhakappasutta) Slik har 
jeg hørt det: En gang var Mesteren ved Aggålava-helligdommen i 
Alavi. Like i forveien hadde munken Varigisas lærer, den eldre 
munken Nigrodhakappa, avgått ved døden. Mens Vangisa satt for 
seg selv, tenkte han som så: *Har læreren min nådd den endelige 
fred i sitt indre? Eller har han ikke gjort det?” Om kvelden reiste 
Varigisa seg fra sin ensomme meditasjon og gikk bort til Mesteren, 
hilste høflig på ham og satte seg ned ved siden av ham. Så sa han: 
*Da jeg satt for meg selv, lurte jeg på om min lærer har nådd den 
endelige fred i sitt indre eller ikke, Mester.” Så reiste han seg opp, 
la kappen over den ene skulderen, hilste Mesteren med håndflatene 
mot hverandre og uttalte disse versene: 345 (343). Vi spør læreren 
med uforlignelig visdom som skjærer bort tvilen her og nå: I 
Aggålava døde en kjent og berømt munk som hadde brakt sitt sinn 
helt til ro. 346 (344). Nigrodhakappa var navnet du ga denne 
brahmanen, Mester. Han hadde stor respekt for deg, lengtet etter 
frihet og praktiserte læren energisk. 347 (345). Vi vil alle gjerne 
vite mer om denne eleven, du sakya som ser alt. Vi er rede til å 
lytte, for du er vår uforlignelige lærer. 92 


348 (346). Fjern vår tvil, du vise. Si oss om han har nådd 
den endelige fred i sitt indre. Fortell oss, du som ser alt, her du 
sitter som Sakka den tusenøyde blant gudene. 349 (347). Når vi har 
nådd fram til ham som er kommet fram til sannheten, til han som er 
verdens øye, da finnes ikke lenger bindinger til uvitenhetens veier 
som skaper tvil. 350 (348). For hvis ingen kunne drive bort sinnets 
forurensninger, slik vinden driver bort skyene, ville hele verden ha 
vært innhyllet i mørke og selv ikke strålende personligheter ville 
kunne skinne. 351 (349). Men vismenn tenner et lys. Derfor regner 
jeg deg som en vismann. Vi har kommet til deg som har innsikt og 
kunnskap. Fortell oss alle hvordan det har gått med Kappa. 352 
(350). La din herlige røst straks lyde, du herlige, så mykt og mildt 
som svanen synger med sin fyldige og velmodulerte stemme. Da 
setter alle seg opp og lytter. 353 (351). Jeg ber den vise, som helt 
har beseiret og overvunnet fødsel og død, om å forklare læren — 
ikke for å oppfylle vanlige menneskers sanselige ønsker — men den 
som er uttenkt av ham som har funnet sannheten. 93 


354 (352). Vi tar imot den fullkomne forklaringen fra deg, 
som har oppnådd sann visdom. Vi løfter våre hender 1 en siste 
hilsen — ikke svik oss, du vismann som har kunnskap. 355 (353). 
Du kjenner den edle lære ut og inn, så ikke svik oss, du helt som har 
kunnskap. Jeg lengter etter dine ord slik den tørste lengter etter 
vann i sommerens hete. La dine ord strømme som regnet! 356 
(354). Kappa har vel ikke levd det opphøyde liv forgjeves? Nådde 
han den endelige fred i sitt indre, eller har han fortsatt noe som 
gjenstår? La oss høre hvilken frigjøring han oppnådde.” 357 (355). 
*Han skar bort begjæret her i dette livet. Han har kommet helt 
hinsides fødsel og død og krysset Den Mørkes strøm som holdt ham 
så lenge i sitt grep.” Slik talte Mesteren, den femdobbelt beste. 358 
(356). *Jeg er glad for å høre det du sier, du ypperste vismann. 
Spørsmålet mitt var ikke forgjeves, og brahmanen svek meg ikke. 
359 (357). Han levde i samsvar med hva han lærte, han var den 
oppvåknedes elev. Han skar over dødens sterke nett som skaper 
illusjoner. 94 


360 (358). Kappiya innså, Mester, hvordan involveringene 
begynner. Kappåyana har i sannhet overskredet dødens rike, som er 
så vanskelig å fri seg fra.” 95 


2.13 Hvordan bør en omvandrende munk leve? 
Sammaåparibbaåjaniyasutta 361 (359). *Jeg spør vismannen som 
vet så mye, som har kommet over til den andre bredden, som har ro 
i sinnet og har nådd den endelige fred i sitt indre: Hvordan bør en 
omvandrende munk leve her i verden etter at han har forlatt 
hjemmet og sagt nei til det sanselige?” Mesteren svarte: 362 (360). 
*Når man har løsrevet seg fra seremonier, fra astrologi, 
drømmetydning og tegn, og helt har sluppet taket i slike skavanker, 
da lever man riktig som omvandrende munk her i verden. 363 
(361). Munken bør ikke føle lidenskap verken overfor mennesker 
eller himmelske gleder. Når han overvinner tilblivelsen og forstår 
læren, da lever han riktig som omvandrende munk her i verden. 
364 (362). Munken viser alt sladder ryggen, og han kvitter seg med 
sinne og gjerrighet. Når han verken bryr seg om medgang eller 
motgang, da lever han riktig som omvandrende munk her i verden. 
365 (363). Han slipper taket 1 *liker”* og "liker ikke”, og han 
binder seg ikke til noe som helst. Når han er fri fra elle bindinger, 
da lever han riktig som omvandrende munk her i verden. 96 


366 (364). Han ser ikke involveringer som viktige, og føler 
ingen trang til å skaffe seg noen ting. Når han er uavhengig og ikke 
trenger andres veiledninger, da lever han riktig som omvandrende 
munk her i verden. 367 (365). Han har riktig forståelse av læren og 
nøler verken i tanke, ord eller gjerning. Når han søker veien som 
fører til fred i sitt indre, da lever han riktig som omvandrende munk 
her i verden. 368 (366). Han blir ikke hovmodig når andre hilser 
ham ærbødig, og han blir ikke sur om andre skjeller ham ut. Når 
han ikke brisker seg over den maten andre gir ham, da lever han 
riktig som omvandrende munk her i verden. 369 (367). Munken 
avviser grådighet og ny tilblivelse, og bryr seg ikke om å avbryte 
forhold eller slutte nye forbindelser. Når han er fri fra all tvil og har 
trukket ut pilen, da lever han riktig som omvandrende munk her i 
verden. 370 (368). Munken vet hva som er best for ham selv, og da 
vil han ikke skade noen i hele verden. Når han forstår læren slik, da 
lever han riktig som omvandrende munk her i verden. 371 (369). 
Han har ingen latente negative tendenser, for alle usunne røtter er 
trukket ut. Når han er helt kvitt slike tendenser, da lever han riktig 
som omvandrende munk her i verden. 372 (370). Han har kvittet 
seg med innbilninger og dårlige tendenser, 94 


han er helt fri fra alle slags lidenskaper. Når han har 
selvkontroll og et fast og rolig sinn, da lever han riktig som 
omvandrende munk her i verden. 373 (371). Han har tillit og 
lærdom, og han ser hvilken vei han bør gå, en vismann som ikke tar 
parti for noen. Når han er kvitt grådighet, hat og motvilje, da lever 
han riktig som omvandrende munk her i verden. 374 (372). Den 
rensede seierherre har trukket bort sløret, han er herre over 
sannheten, fullkommen og uten grådighet. Når han vet nøyaktig 
hvordan reaksjonene kan avsluttes, da lever han riktig som 
omvandrende munk her i verden. 375 (373). Han overskrider tiden, 
både fortid og framtid, med ren visdom går han bare forbi. Når han 
stiller seg fritt overfor alle sanseinntrykk, da lever han riktig som 
omvandrende munk her i verden. 376 (374). Han kjenner veien og 
har innsett sannheten, han ser og har lagt bak seg alle negative 
tendenser. Når han har avsluttet alle involveringer, da lever han 
riktig som omvandrende munk her i verden.” 377 (375). *Ja, 
sannelig, Mester! Slik er det. En munk som lever med en slik 
selvkontroll og som har fridd seg fra alle bindinger, han lever riktig 
som omvandrende munk her i verden.” 98 


2.14 Dhammika Dhammikasutta Slik har jeg hørt det: En 
gang oppholdt Mesteren seg i Anåthapindikas park Jetalunden i 
Savatthi. Da kom legmannen Dhammika sammen med fem hundre 
andre legmenn bort til ham. De hilste høflig og pratet litt med ham 
før de satte seg. Så sa Dhammika: 378 (376). *Jeg spør deg, 
Gotama, du som har dyp visdom: Hvordan kan man bli en god elev? 
Bør man forlate hjemmet og gå ut i hjemløshet? Eller kan man bo 
hjemme og være legtilhenger? 379 (377). Du kjenner jo framtiden 
og målet for både guder og mennesker. Ingen ser det så klart som 
deg, for de sier du er en edel, en oppvåknet. 380 (378). Du kjenner 
læren ut og inn og av medfølelse med andre har du undervist i den. 
Du har fjernet sløret og ser alt, fullendt stråler du ut over hele 
verden. 381 (379). Elefantenes konge, Eråvana, kom til deg da han 
hørte at du er seierherren. Han rådførte seg med deg og gikk 
fornøyd bort idet han sa: *'Det er bra!” 382 (380). Kong Vessavana 
Kuvera kom også og spurte deg om læren. 9% 


Du besvarte spørsmålet, vismann, slik at også han ble glad. 
383 (381). Andre filosofer snakker godt for seg, som for eksempel 
ajivakaer og jainer. Men ingen av dem overgår deg i visdom, de står 
fast på flekken mens du løper forbi. 384 (382). Noen brahmaner 
snakker også godt for seg, for noen av dem er gamle og erfarne. 
Men de kommer til kort mot deg når det gjelder innhold, og det 
samme gjelder andre som mener de er gode debattanter. 385 (383). 
For denne dype og subtile læren har du forklart tydelig og klart, 
Mester. Fortell oss dette som vi alle så gjerne vil høre, for nå spør vi 
det, du beste av de oppvåknede. 386 (384). Alle disse munkene, og 
alle disse legmennene sitter her sammen med meg for å lytte til deg. 
La dem få høre den læren som du selv har oppdaget, du plettfrie, 
akkurat som gudene lytter til Våsavas ord!” Mesteren: 387 (385). 
"Hør etter, munker, så skal jeg forklare dere læren om å riste av seg 
det negative, og følg den så alle. Lev slik det sømmer seg for 
omvandrende asketer som er omtenksomme og som ser målet. 388 
(386). En munk skal ikke vandre til feil tid, men motta matgaver i 
landsbyen til rett tid. 100 


De som vandrer i utide, legger seg opp uvaner, og derfor 
vandrer de oppvåknede ikke omkring i utide. 389 (387). Han mister 
lysten på slike former, lyder, smaker, dufter og berøringer som 
beruser folk, og han spiser frokost til rett tid. 390 (388). Når 
munken har mottatt matgaver, vender han alene tilbake og spiser i 
ensomhet. Han vender sinnet bort fra det ytre og inn mot seg selv, 
og han holder tankene samlet om dette. 391 (389). Hvis han 
snakker med en elev, med en munk eller med andre, legger han 
fram den edle læren uten å klandre eller kritisere andre. 392 (390). 
Noen gjør motstand mot det som blir sagt, men vi roser ikke dem 
som har lite vett. De binder seg til det ene eller det andre, og 
tankene deres flyr på villstrå. 393 (391). Når en elev med god 
forstand hører den læren som Mesteren legger fram, tenker han seg 
om og nøyer seg med matgaver, et sted å sove og vann til å vaske 
kappen. 394 (392). Derfor lar ikke munken matgaver, et sted å sove 
og vann til å vaske kappen hefte ved seg noe fastere 101 


enn vanndråpen som sklir av lotusen. 395 (393). Men nå 
skal jeg forklare dere hvordan man kan bo hjemme og likevel være 
elev. For det er ikke lett for en som bor hjemme å leve slik som 
munkene gjør. 396 (394). Man bør ikke drepe noe levende vesen, 
og ikke la drepe eller godkjenne at andre dreper. Man bør avstå fra 
alle former for vold, både mot dem som løper og dem som står 
stille. 397 (395). Videre bør eleven avstå fra å ta det som ikke blir 
gitt, uansett hva eller hvor. Han bør ikke stjele eller godta at andre 
stjeler, men avstå fra alle former for tyveri. 398 (396). Den som har 
forstand, bør avstå fra sex, som om det skulle være glødende kull. 
Men klarer han ikke det, bør han i det minste la være å krenke 
andres hustruer. 399 (397). I møter og forsamlinger bør han ikke 
fare med løgn og heller ikke oppmuntre andre til det, men unngå 
enhver usannhet. 400 (398). En husherre som setter pris på læren, 
bør ikke drikke noe som gir rus. Han bør heller ikke skjenke andre 
eller oppfordre til drikk siden han vet at dette er noe som fører til 
rus. 102 


401 (399). For rusen fører til dumheter og ugjerninger og 
gjør at også andre oppfører seg dumt. Slik skadelig oppførsel bør 
han unngå selv om de som er dumme liker å gjøre slikt. 402 (400). 
Ikke drikke og ikke stjele, ikke lyve og ikke ruse seg, avstå fra 
seksuelle aktiviteter og ikke spise 1 utide om natten, 403 (401). 
ikke bruke kranser eller parfyme, ikke sove i seng eller på et teppe 
— dette er den åttedelte helligdagspraksis som den oppvåknede har 
forklart som veien til å gjøre slutt på lidelse. 404 (402). Deretter 
bør han overholde helligdagen med den åttedelte praksis, med 
samlet sinn og gode tanker den fjortende, femtende eller åttende i 
den halve måneden, eller andre spesielle dager. 405 (403). Deretter 
bør den som er klok, gi mat og drikke til munkefellesskapet tidlig 
på morgenen, med gode tanker og med takknemlighet, slik det 
sømmer seg. 406 (404). Han bør vise den rette omsorg for sin mor 
og sin far, og være rettferdig i sin handel. 103 


Når en husherre passer på å leve slik, kommer han til 
gudene i Sayampabha-himmelen.” 104 


3. Det store kapitlet Mahåvagga 3.1 Om å gå ut og bli 
munk Pabbajåsutta 407 (405). Jeg vil lovprise det å gå ut og bli 
munk, slik han som ser, gikk ut og ble munk. Han foretok en 
grundig undersøkelse, og gikk med glede ut som munk. 408 (406). 
Hjemmelivet er trangt og innestengt, og her virvles lidenskapene 
opp som støv. Men eneboerlivet er åpent og fritt! Da han så dette, 
forlot han hjemmet. 409 (407). Etter at han hadde gått ut, avsto 
han fra skadelige handlinger. Han lot være å si noe som kunne 
skade, og han gjorde sin livsførsel ren. 410 (408). Den oppvåknede 
gikk til Råjagaha, til Giribbaja i Magadha, for å motta matgaver. 
Han hadde en mengde gode karaktertrekk. 411 (409). Bimbisåra sto 
i palasset sitt og fikk øye på ham. Han så at han hadde mange gode 
karaktertrekk, og da sa han dette: 105 


412 (410). *Se på den mannen, mine herrer! Han ser ut til 
å være opphøyd, kjekk og god! Han vet å føre seg, og han vandrer 
med senket blikk. 413 (411). Han går oppmerksomt med senket 
blikk, han der er nok ikke kommet av småkårsfolk. Følg etter ham, 
dere kongsmenn, og se hvor den munken skal hen.” 414 (412). 
Kongens menn fulgte etter ham for å se hvor munken gikk, hvor 
han holdt til. 415 (413). Han gikk rolig videre med sinnsro og 
sansene under kontroll. Bollen hans ble raskt fylt opp, mens han 
øvde oppmerksomhet og klar forståelse. 416 (414). Da han var 
ferdig med matrunden, gikk vismannen ut av byen. Han vandret i 
retning av Pandava for å tilbringe dagen der. 417 (415). Da 
kongens menn så hvor han stoppet, satte noen av dem seg ned der. 
Men en av dem vendte tilbake og fortalte det til kongen. 106 


418 (416). *Denne munken, herre konge, sitter utenfor 
Pandava med holdning som en tiger, en okse eller en løve i en 
grotte.” 419 (417). Da kongen hørte dette, steg han opp i sin 
praktvogn og kjørte så fort han kunne ut til Pandava-fjellet. 420 
(418). Han kjørte så langt det var farbart med vogn. Så steg han ut 
av vognen sin og gikk videre til fots. Da han kom fram, satte han 
seg ned. 421 (419). Da kongen hadde satt seg, hilste han høflig på 
Mesteren. Da de hadde hilst på hverandre, sa kongen dette: 422 
(420). *Du er jo bare unggutten, ja, du er ikke gamle karen! Hvilken 
ætt kommer du fra? Du ser ut til å være adelsmann? 423 (421). Du 
ville være en pryd for hæren som fører for en elefanttropp! Jeg vil 
gi deg rikdom som du kan glede deg over! Men si meg hvilken ætt 
du kommer fra.” 424 (422). "Like borte i Himalayas skråninger 107 


finnes det et land, herre konge, som er godt forsynt med 
rikdom og tapperhet. Det landet hører med til Kosala. 425 (423). 
Ætten kalles Ådicca og er sakyaer av fødsel. Den ætten har jeg gått 
ut fra, og jeg søker ingen sanselige nytelser. 426 (424). Jeg har sett 
farene ved sansenytelser, jeg ser at det å gi avkall bringer fred. Jeg 
ønsker å praktisere min trening, for det gjør meg glad til sinns.” 108 


3.2 Iherdig praksis Padhånasutta 427 (425). Jeg satt ved 
elven Nerafijara og mediterte iherdig. Jeg ville praktisere treningen 
for å bli fri fra alle bindinger. 428 (426). Da kom Namuci (Mara) og 
talte til meg med smørblid stemme: *Du er mager og blek og ser ut 
som om du er døden nær. 429 (427). Du ser ut som om bare en 
promille av deg står til liv, resten av deg er dødsens. Hold deg i live, 
for det er bedre å leve. Den som er i live, kan gjøre mye godt. 430 
(428). Du kan samle deg store fortjenester ved å leve som en hellig 
mann og ved å ofre i offerilden. Hvorfor da alt dette strevet? 431 
(429). Treningsveien er slitsom, den er vanskelig å gjennomføre.” 
Disse versene uttalte Måra der han sto ved siden av den 
oppvåknede. 432 (430). Men da Måra hadde sagt dette, svarte 
Mesteren slik: 109 


*Du onde, du latsabbenes venn! Det du kom hit for å gjøre, 
433 (431). det klarer du bare ikke. Jeg har ikke den minste trang til 
fortjenester, så det er bedre du henvender deg til dem som ønsker 
seg slike ting. 434 (432). Jeg har derimot min overbevisning, jeg 
har krefter og jeg har visdom. Så hvorfor ber du meg leve, når jeg 
har bestemt meg for dette? 435 (433). Vinden kan jo tørke ut selv 
store elver. Så hvorfor skal ikke blodet mitt tørke ut når jeg har en 
slik fast beslutning? 436 (434). Om blodet mitt skulle tørke ut om 
slim og galle også tørker ut, om kjøttet mitt også svinner hen, så 
blir sinnet mitt desto klarere. Da vil min oppmerksomhet, visdom 
og konsentrasjon bli desto fastere. 437 (435). Når jeg lever slik, har 
jeg oppnådd den mest subtile følelse. Sinnet mitt lengter ikke etter 
sansenytelser. Se - slik kan man bli ren! 438 (436). Sansenytelser er 
din første hær, 110 


og misnøye er din andre. Den tredje er sult og tørst, og den 
fjerde er begjær. 439 (437). Den femte er sløvhet og treghet, og den 
sjette er feighet. Den sjuende er forvirring, og den åttende er 
nedlatenhet og stivsinn. 440 (438). Vinning, respekt og 
berømmelse, samt ry man ikke har fortjent, det å opphøye seg selv 
og fornedre andre, 441 (439). dette er hæren din, Namuci, dette er 
mørkets angrepsstyrke. Bare en helt kan beseire den, men vinner 
han, blir han lykkelig. 442 (440). Jeg utfordrer deg, Mara! Jeg 
våger gjerne livet i kampen! Det er bedre for meg å dø i kamp enn å 
leve etter et nederlag. 443 (441). Noen filosofer og brahmaner har 
ikke fordypet seg i dette. De kjenner ikke den veien som de med 
god oppførsel går. 444 (442). Nå som jeg ser hæren omringer meg, 
anført av Måra på sin stridselefant, 111 


går jeg gjerne ut i striden. Jeg vil ikke vike for denne 
utfordingen. 445 (443). Denne hæren kan ikke overvinnes av 
verden med alle dens guder. Jeg skal knuse den med visdom, slik 
jeg knuser en ubrent leirkrukke med en stein. 446 (444). Med 
herredømme over mine tanker og med veletablert oppmerksomhet 
skal jeg vandre fra land til land og undervise mange elever. 447 
(445). Besluttsomme og iherdige vil de følge min undervisning. De 
kommer ikke til å følge dine råd, men gå dit hvor ingen sorger 
finnes.” 448 (446). I sju år har jeg fulgt Mesteren hakk 1 hæl, skritt 
for skritt. Jeg har ikke funnet noen feil ved den fullt oppvåknede og 
oppmerksomme. Mara: 449 (447). "Kråka kretset rundt en stein 
fordi den så ut som en fettklump. Den trodde den skulle finne noe 
mykt der, noe som smakte søtt. 450 (448). Men den måtte bare gi 
seg for der fikk den ikke noe søtt 1 nebbet. 112 


Vi må bare gi opp å angripe Gotama, ellers går det med oss 
som med kråka.” 451 (449). Ånden ble så nedslått og trist at han 
mistet harpen fra armkroken. Han ble så skuffet og lei seg at han 
bare forsvant og ble borte. 113 


3.3 God tale Subhaåsitasutta Slik har jeg hørt det: En gang 
oppholdt Mesteren seg i Anåthapindikas park Jetalunden i Såvatthi. 
Der henvendte han seg til munkene, og sa: *Munker!” *Ja, Mester,” 
svarte de. Mesteren sa: "God tale har fire egenskaper, munker, som 
gjør at den ikke er dårlig, ikke fortjener kritikk og ikke kan klandres 
av de vise. Hvilke fire? Det er når en munk fører god tale, og ikke 
dårlig. Det er når han taler om det som er rett, ikke om det som er 
urett. Det er når han taler vennlig og ikke uvennlig. Og det er når 
en munk snakker sant og ikke lyver. Dette er de fire egenskapene 
som gjør at god tale ikke er dårlig, ikke fortjener kritikk og ikke kan 
klandres av de vise.” Slik talte Mesteren. Deretter la han til dette 
verset: 452 (450). *De gode sier at god tale er det beste. Å tale rett 
og ikke urett er det andre. Det tredje er å tale vennlig og ikke 
uvennlig. Det fjerde er å tale sant og ikke lyve.” Da reiste munken 
Vargisa seg, la kappen over den ene skulderen, hilste Mesteren med 
løftede hender med håndflatene lagt mot hverandre, og sa: *Da kom 
jeg på noe, Mester.” *Si hva du kom på, Varngisa,” sa Mesteren. 
Vangisa roste Mesteren i hans nærvær med disse versene: 453 
(451). *Man bør tale slik at man ikke plager seg selv 114 


og heller ikke plager andre. Slike ord er god tale. 454 
(452). Man bør tale vennlige ord som andre blir glade for å høre. 
Ord som ikke gjør andre vondt, slike ord bør man tale. 455 (453). 
Sanne ord kan ikke dø, det er en evig lov. Det sies at grunnlaget for 
alt som er godt, er sannhet, velferd og rett. 456 (454). De ordene 
den oppvåknede taler, viser veien til fred i sitt indre. De gjør ende 
på alt som gjør vondt, og dette er den beste tale.” 115 


3.4 Sundarika-Bhåradvaja Sundarika-Bhåradvåjasutta Slik 
har jeg hørt det: En gang var Mesteren ved bredden av elven 
Sundarika i Kosala. Samtidig holdt brahmanen Sundarika- 
Bhåradvåja på med en ildofring der ved bredden. Da 
offerseremonien var ferdig, reiste Bhåradvåja seg og så seg om til 
alle kanter for å se hvem som kunne være verdig til å spise restene 
fra ofringen. Han fikk øye på Mesteren som satt under et tre i 
nærheten med kappen over hodet sitt. Da samlet Bhåradvåja 
sammen restene fra ofringen med sin venstre hånd og en 
vannkrukke i høyre hånd og gikk bort til Mesteren. Da Mesteren 
hørte skrittene til Sundarika-Bhåradvåja, tok han kappen vekk fra 
hodet sitt. Da tenkte Bhåradvåja: *Han er jo snauraket! Er det en av 
disse snaurakede kvasifilosofene, tro?” Men så tenkte han videre: 
*Men noen brahmaner går jo også snauraket. Jeg går bort og spør 
hvilken klasse han hører til.” Dermed gjorde han det. Han gikk bort 
til Mesteren og spurte: *Hvilken klasse hører du til, min herre?” 
Mesteren svarte med disse versene: 457 (455). *Jeg er verken 
brahman eller adelsmann, og jeg er heller ikke en borger. Jeg har 
gjennomskuet klassesystemet og vandrer som vismann uten 
eiendom. 458 (456). Jeg vandrer omkring og bor bare i min kappe. 
med glattraket hode og fred i sinnet. Jeg klamrer meg ikke til 
andre, så du spurte feil da du spurte om min klasse, brahman.” 116 


459 (457a). "Når brahmaner møtes, er det vanlig at de spør 
hverandre: *Er du brahman eller ikke?”” 460 (457b). "Hvis du 
kaller deg brahman og mener at jeg ikke er en brahman, vil jeg be 
deg forklare savitti (versemål i vedaene), med tre linjer og tjuefire 
stavelser. 461 (458a). Hva er grunnlaget for at seere, adelsmenn, 
brahmaner og andre utfører mange ofringer til gudene her i verden? 
462 (458b). Hvis noen kjenner vedaene og kjenner hensikten med 
ofringen, vil jeg hevde at ofringen gir resultater.” 463 (459). *Ja, da 
vil sannelig ofringen gi resultater,” svarte brahmanen, "siden jeg har 
sett du kjenner vedaene. Hvis jeg ikke hadde sett en slik som deg, 
skulle en annen person ha fått spise offerkaken.” 464 (460). *Da 
kan du komme og spørre meg om hva du vil, brahman. Kanskje vil 
du finne en som har fred, som er uten sinne, lidenskaper og begjær, 
en som har god forståelse.” 465 (461). *Jeg liker å foreta ofringer, 
Gotama, jeg vil gjerne foreta ofringer. Men jeg vet ikke hvordan. 

Fortell meg, min herre, hvordan ofringer blir vellykket. Si 
meg det!” «Så hør godt etter, brahman, så skal jeg forklare læren for 
deg. 466 (462). Ikke spør om klasse. Spør om oppførsel. Ilden 
oppstår fra brenselet. En vismann som temmer seg selv blir som en 
fullblodshest, om han enn er av simpel slekt. 467 (463). En som er 
temmet av sannheten og har selvkontroll, en som har full kunnskap 
og har levd det opphøyde liv — til ham bør en brahman som ønsker 
gode fortjenester gi ofringer når tiden til det er inne. 468 (463). De 
som har lagt sansebegjær bak seg og vandrer i hjemløshet, de som 
har full selvkontroll og er rake som en skyttel — til dem bør en 
brahman som ønsker gode fortjenester gi ofringer når tiden til det 
er inne. 469 (465). De som har lagt bor lidenskapene og har full 
sansekontroll, som stråler som månen fra skyfri himmel — til dem 
bør en brahman som ønsker gode fortjenester gi ofringer når tiden 
til det er inne. 470 (466). De som vandrer fritt omkring i full 
oppmerksomhet uten å tenke på meg og mitt— til ham bør en 
brahman som ønsker gode fortjenester gi ofringer når tiden til det 
er inne. 471 (467). Han som har kommet fram til sannheten, 118 


har lagt sansenytelser bak seg og vandrer som seierherre, 
han kjenner slutten på tilblivelse og undergang, han er rolig og 
kjølig som et stille vann. Han fortjener å få offerkaken. 472 (468). 
Han som har kommet fram til sannheten, han er lik sine likemenn 
og står fjernt fra alle andre. Han har uendelig visdom og er 
ubesudlet både her og hinsides. Han fortjener å få offerkaken. 473 
(469). Han som har kommet fram til sannheten, som ikke har noen 
illusjoner eller innbilninger, som er fri fra begjær og lyster og ikke 
tenker 'meg og mitt”, som har drevet bort hat og har ro i sinnet, 
brahmanen som har slukket alle sorger, han fortjener å få 
offerkaken. 474 (470). Han som har kommet fram til sannheten, gir 
slipp på tanker om hjem og bolig, og alle eiendeler. Han knytter seg 
ikke til noe verken her eller hinsides. Han fortjener å få offerkaken. 
475 (471). Han som har kommet fram til sannheten, har krysset 
floden i dyp konsentrasjon. Med sitt skarpe syn ser han sannheten. 
Han har brutt alle negative tendenser i sinnet og bærer sitt siste 
legeme. Han fortjener å få offerkaken. 476 (472). Han som har 
kommet fram til sannheten, har avsluttet alle tendenser til 
tilblivelse og avstår helt fra all grov språkbruk. 119 


Han har kunnskap og er frigjort på alle måter. Han 
fortjener å få offerkaken. 477 (473). Han som har kommet fram til 
sannheten, har lagt alle bindinger bak seg. Blant de innbilske er han 
uten innbilninger. Han kjenner lidelsen og dens grunnlag. Han 
fortjener å få offerkaken. 478 (474). Han som har kommet fram til 
sannheten, baserer seg ikke på ønsketenkning, han ser selv hvordan 
alt er og er ikke avhengig av andres meninger. Han søker ingen ytre 
objekter. Han fortjener å få offerkaken. 479 (475). Han som har 
kommet fram til sannheten, har innsett tilværelsens tendenser til 
godt og til vondt og har gjort en slutt på dem slik at de ikke lenger 
eksisterer for ham. Han er fri har funnet fred, og involverer seg ikke 
i noe. Han fortjener å få offerkaken. 480 (476). Han som har 
kommet fram til sannheten, ser hva som binder til tilblivelse og 
undergang og har kvittet seg med alle lidenskaper. Han er ren, 
feilfri, plettfri og uten brist. Han fortjener å få offerkaken. 481 
(477). Han som har kommet fram til sannheten, betrakter ikke seg 
selv som sitt selv. Han har konsentrajon og stor integritet. Han er 
urokkelig, fast og uten tvil. 120 


Han fortjener å få offerkaken. 482 (478). Han som har 
kommet fram til sannheten, som har gjort helt slutt på all forvirring 
som ser og kjenner alle fenomener, som bærer sin siste kropp, og 
som har nådd fram til den trygge og fullkomne oppvåkning og til 
åndelig renhet, han fortjener å få offerkaken.” 483 (479). *La da 
min ofring bli en sann ofring, siden jeg har fått besøk av en som vet 
så mye! La Brahma være mitt vitne! Motta offerkaken, Mester! Spis 
denne offerkaken min, Mester!” 484 (480). *Jeg spiser ikke mat det 
er sunget over, for dette er ikke læren til de som ser. De våkne 
synger ikke for maten. Slik lever de så lenge læren eksisterer. 485 
(481). Gi noe annet til den store vismann, til ham som er hel, til 
ham som har utslettet sinnets forurensninger og ikke lenger har 
noen bekymringer. For da kan du høste store fortjenester.” 486 
(482). "Det er godt at jeg er blitt kjent med en som kan nyte godt av 
min gave, Mester, og som jeg kan oppsøke når det er tid for ofring, 
siden jeg har hørt dine veiledninger. 487 (483) En som ikke er 
aggressiv, 121 


men som har ro i sinnet, en som har fridd seg fra 
sansenytelser og har fordrevet all treghet, 488 (484). en som har 
jaget bort alt vondt, en som kjenner fødsel og død, en vismann som 
har virkelig visdom — en slik en har kommet til ofringen. 489 
(485). Du fordriver all overfladiskhet, derfor skal vi hilse deg med 
løftede hender. Vi skal hedre deg med mat og drikke, for slik blir 
ofringen vellykket. 490 (486). Den oppvåknede fortjener 
offerkaken, for han er en uforlignelig åker å så fortjenester 1. Hele 
verden bør gi deg offergaver, for det vi gir til deg, har store 
frukter!” Deretter utbrøt brahmanen Sundarika-Bhåradvåja: 
"Utmerket, Gotama, utmerket! Det er som å rette opp det som var 
blitt veltet, eller som å åpenbare det som var skjult. Det er som å 
vise veien til en som var gått vill, eller som å bære lys inn i mørket, 
slik at den som har øyne kan se det som er der. Nettopp slik har du 
forklart læren på mange måter, Gotama. Nå tar jeg tilflukt i deg, 
Gotama, i læren og i munkefellesskapet. La meg få utgang og 
opptak av deg, mester Gotama.” Brahmanen Sundarika-Bhåradvåja 
fikk utgang og opptak av Mesteren. Straks etter at han var blitt 
ordinert, trakk Bhåradvåja seg tilbake i ensomhet og satte alle 
krefter inn, energisk og uten å nøle. Ikke lenge etter fullførte han 
den høyere trening, den som unge menn av god familie med rette 
forlater hjemmet og går ut i hjemløsheten for. Han innså selv og 
erkjente direkte: Nå oppstår det ikke noe nytt, treningsveien er 
vandret til ende, gjort er det som skulle gjøres og det er ikke noe 
mer som gjenstår. 122 


Dette forsto han fullt ut, og tok konsekvensene av sin 
erkjennelse. Og nå var Bhåradvåja en arahant. 123 


3.5 Samtalen med Mågha Maghasutta Slik har jeg hørt det: 
En gang var Mesteren på Gribbetoppen ved Råjagaha. Da kom den 
unge brahmanen Maågha bort til ham. Han hilste høflig på 
Mesteren og snakket litt med ham før han satte seg. Så sa han: *Jeg 
pleier å gi mange og store gaver til dem som spør meg om det, 
Gotama. Jeg skaffer meg rikdommer på rettmessig vis, og de 
rikdommene jeg slik har skaffet meg på rettmessig vis, gir jeg til en, 
til to, tre, fire, fem, sek, sju, åtte, ni eller ti, til tjue, tretti, førti, 
femti hundre eller flere. Vinner jeg store fortjenester ved å være så 
gavmild, Gotama?” *Ja visst vinner du store fortjenester ved å være 
så gavmild, unge mann. Den som pleier å gi mange og store gaver 
til dem som spør om det, som skaffer seg rikdommer på rettmessig 
vis, og gir de rikdommene han slik har skaffet seg på rettmessig vis, 
til en, til to, tre, fire, fem, sek, sju, åtte, ni eller ti, til tjue, tretti, 
førti, femti hundre eller flere, vinner store fortjenester ved å være så 
gavmild.” Da sa den unge brahmanen dette verset til Mesteren: 491 
(487). *Jeg spør den velvillige Gotama som vandrer hjemløs i den 
gule kappen: Hvis en husherre rundhåndet gir gaver, ofrer for å 
oppnå gode fortjenester og gir mat og drikke til andre, hvordan blir 
da ofringen hans ren?” Mesteren: 492 (488). "Hvis en husherre 
rundhåndet gir gaver, ofrer for å oppnå gode fortjenester og gir mat 
og drikke til andre, blir ofringen vellykket på grunn av 
mottakerne.” 124 


Mågha: 493 (489). "Hvis en husherre rundhåndet gir gaver, 
ofrer for å oppnå gode fortjenester og gir mat og drikke til andre, 
fortell meg da om mottakerne, Mester.” Mesteren: 494 (490). *De 
som vandrer ubundet i verden, som intet eier utenom sin 
selvkontroll — til dem bør en brahman som søker fortjenester, gi 
ofringer når tidspunktet er gunstig. 495 (491). De som har brutt alle 
bånd og bindinger, som har temmet seg selv, som er fri og uten 
lengsler — til dem bør en brahman som søker fortjenester, gi 
ofringer når tidspunktet er gunstig. 496 (492). De som er fri fra alle 
bånd og bindinger, som har temmet seg selv, som er fri og uten 
lengsler — til dem bør en brahman som søker fortjenester, gi 
ofringer når tidspunktet er gunstig. 497 (493). Den som har kvittet 
seg med lidenskap, hat og forvirring, som har fridd seg fra sinnets 
negative strømmer og lever det opphøyde liv — til dem bør en 
brahman som søker fortjenester, gi ofringer når tidspunktet er 
gunstig. 498 (494a). De som lever uten arroganse og svik, 125 


som har fridd seg fra sinnets negative strømmer og som 
lever det opphøyde liv — til dem bør en brahman som søker 
fortjenester, gi ofringer når tidspunktet er gunstig. 499 (494b). De 
som er fri fra grådighet, egoisme og begjær, som har fridd seg fra 
sinnets negative strømmer og som lever det opphøyde liv — til dem 
bør en brahman som søker fortjenester, gi ofringer når tidspunktet 
er gunstig. 500 (495). De som ikke er opphengt i begjær, men 
krysser floden og vandrer uten egoisme — til dem bør en brahman 
som søker fortjenester, gi ofringer når tidspunktet er gunstig. 501 
(496). De som ikke begjærer noe som helst i verden, verken i denne 
eller i den neste — til dem bør en brahman som søker fortjenester, 
gi ofringer når tidspunktet er gunstig. 502 (497). De som har lagt 
sansenytelser bak seg og vandrer i hjemløshet, med god 
selvbeherskelse og høy integritet — til dem bør en brahman som 
søker fortjenester, gi ofringer når tidspunktet er gunstig. 503 (498). 
De som er fri fra lidenskaper, som har god kontroll over sansene 
sine, og er som månen befridd fra jordskyggen — til dem bør en 
brahman som søker fortjenester, 126 


gi ofringer når tidspunktet er gunstig. 504 (499). De som 
har fred i sitt indre, som er uten lidenskaper eller sinne, som ikke er 
på vei mot noen dårlig tilværelse — til dem bør en brahman som 
søker fortjenester, gi ofringer når tidspunktet er gunstig. 505 (500). 
De som har lagt tilblivelse og undergang bak seg, som ikke henger 
fast i forvirring og tvil — til dem bør en brahman som søker 
fortjenester, gi ofringer når tidspunktet er gunstig. 506 (501). De 
som følger sitt eget lys, i fullkommen frihet, eiendomsløse — til 
dem bør en brahman som søker fortjenester, gi ofringer når 
tidspunktet er gunstig. 507 (502). De som ser tingene som de er, 
som vet at dette er slutten, det blir ikke noe mer — til dem bør en 
brahman som søker fortjenester, gi ofringer når tidspunktet er 
gunstig. 508 (503). Den som har kunnskap og oppmerksomhet og 
som liker å meditere, som har nådd fram til oppvåkning og som er 
en tilflukt for mange — til ham bør en brahman som søker 
fortjenester, gi ofringer når tidspunktet er gunstig.” Mågha: 509 
(504). *Da var sannelig ikke spørsmålet mitt bortkastet, 127 


for nå har Mesteren fortalt meg om mottakerne. Dette er 
noe du har greie på, for dette er en lære du kjenner godt! 510 
(505). Hvis en husherre rundhåndet gir gaver, ofrer for å oppnå 
gode fortjenester og gir mat og drikke til andre, hvordan blir da 
ofringen hans vellykket?” Mesteren: 511 (506). *Bare foreta 
ofringen du, Mågha, og la sinnet ditt være helt rent mens du ofrer. 
Den som ofrer, bør fokusere på ofringen. Da unngår han å gjøre noe 
feil. 512 (507). Han bør være uten lidenskaper og fordrive alt hat, 
og utrettelig utvikle vennskap i sinnet. Dag og natt bør han alltid 
være iherdig, og la sin vennlighet gjennomstrømme alle 
himmelretninger uten stans.” Mågha: 513 (508). *Hvem blir ren? 
Hvem blir fri? Og hvem blir bundet? Hvordan kan man komme til 
Brahmas verden? Jeg spør deg om dette, vismann, fordi jeg ikke vet 
det. I dag har jeg sett Mesteren ansikt til ansikt, og du er i sannhet 
Brahmas likemann for oss. Hvordan skal vi komme til Brahmas 
verden, du strålende?” Mesteren: 514 (509). *Den som fullfører den 
trefoldige ofring, 128 


lykkes på grunn av dem som mottar ofringen. Den som er 
rundhåndet med gaver og som utfører ofringen slik, kommer til 
Brahmas verden, sier jeg.” Da den unge brahmanen Mågha hørte 
dette, sa han: "Utmerket, Gotama, utmerket! Det er som å rette opp 
det som var blitt veltet, eller som å åpenbare det som var skjult. Det 
er som å vise veien til en som var gått vill, eller som å bære lys inn i 
mørket, slik at den som har øyne kan se det som er der. Nettopp slik 
har du forklart læren på mange måter, Gotama. Nå tar jeg tilflukt i 
deg, Gotama, i læren og i munkefellesskapet. Vær så snill å regne 
meg som en legvenn, Gotama, som har tatt tilflukt fra i dag av og så 
lenge jeg lever.” 129 


3.6 Samtalen med Sabhiya Sabhiyasutta Slik har jeg hørt 
det: En gang oppholdt Mesteren seg ved Ekornforingsplassen i 
Bambuslunden i Råjagaha. Da fikk den omvandrende filosofen 
Sabhiya noen spørsmål fra en ånd som tidligere hadde vært en 
slektning av ham, og ånden la til: "Hvis en filosof eller brahman kan 
besvare disse spørsmålene, bør du følge ham og praktisere det 
opphøyde liv under ham, Sabhiya.” Da Sabhiya hadde lært 
spørsmålene av ånden, gikk han til slike filosofer og brahmaner som 
var berømte og velkjente sektgrunnleggere og som mange hadde 
respekt for, slike som Purana Kassapa, Makkhali Gosåla, Ajita med 
hårkappa, Pakudha Kaccåyana, Safijaya Belatthiputta og Nigantha 
Nåtaputta, og stilte dem disse spørsmålene. Men de klarte ikke å gi 
noen tilfredsstillende svar på spørsmålene. I stedet ble de sinte og 
irriterte og stilte Sabhiya en rekke motspørsmål. Da Sabhiya så at 
de ikke kunne gi noen tilfredsstillende svar på spørsmålene han 
stilte, og at de i stedet ble sinte og irriterte og stilte ham 
motspørsmål, tenkte han at han like så godt kunne gi opp filosofien 
og heller bare hengi seg til nytelser. Men så kom han til å tenke på 
at det var en han ennå ikke hadde spurt: *Denne filosofen Gotama 
er jo også en berømt og velkjent sektgrunnlegger som mange har 
respekt for. Kanskje jeg skulle gå og stille ham disse spørsmålene?” 
Videre tenkte han: *Disse filosofene og brahmanene som er berømte 
og velkjente sektgrunnleggere og som mange har respekt for, slike 
som Pårana Kassapa, Makkhali Gosåla, Ajita med hårkappa, 
Pakudha Kaccåyana, Safijaya Belatthiputta og Nigantha Nåtaputta, 
de er gamle, modne og erfarnen, og har vært filosofer i lang tid. 
Likevel klarte de ikke å gi noen tilfredsstillende svar på 
spørsmålene. I stedet ble de sinte og irriterte og stilte en rekke 
motspørsmål. Derfor er det ikke sikkert at Gotama kan besvare 
spørsmålene mine, for han er ung, og det er ikke så lenge siden han 
forlot hjemmet og gikk ut i hjemløshet.” Men så tenkte han: 130 


*Man bør ikke forakte eller se ned på en filosof bare fordi 
han er ung. Selv om denne filosofen Gotama er ung, har han stor 
kraft og stor innflytelse. Så kanskje jeg likevel skulle gå og stille 
ham disse spørsmålene?” Dermed ga Sabhiya seg på vandring mot 
Råjagaha, og da han kom dit, gikk han til Ekornforingsplassen i 
Bambuslunden. Han gikk bort til Mesteren, hilste høflig på ham 
snakket høflig med ham litt før han satte seg. Så sa han: 515 (510). 
* Jeg kommer til deg i stor tvil og usikkerhet, og vil gjerne stille deg 
noen spørsmål. Jeg håper du kan gjøre ende på usikkerheten og 
besvare spørsmålene mine i rekkefølge og i samsvar med 
sannheten.” Mesteren: 516 (511). *Du har kommet lang vei, 
Sabhiya, for å stille meg disse spørsmålene. Jeg skal gjøre ende på 
usikkerheten din og besvare spørsmålene dine i rekkefølge og i 
samsvar med sannheten. 517 (512). Så spør meg om hva du vil, 
Sabhiya. Jeg skal besvare spørsmålene dine ett for ett og gjøre ende 
på usikkerheten din.” Da tenkte den omvandrende filosofen 
Sabhiya: *Det er sannelig vidunderlig! Filosofen Gotama gir meg 
her en mulighet som andre filosofer og brahmaner ikke ville gi 
meg!” Glad, tilfreds og fornøyd stilte han Mesteren dette 
spørsmålet: 518 (513). *Hva skal man oppnå for å kunne kalles 

Hva skal til for å kalles oppvåknet? Svar meg på dette, 
Mester!” Mesteren: 519 (514). *Den som har vandret sin egen vei, 
som har gått forbi tvilen og har nådd fram til den endelige fred i sitt 
indre, som har sluppet taket i tilblivelse og tilintetgjørelse, som har 
gjennomført treningen og gjort slutt på nye tilblivelser, han er en 
munk. 520 (515). Den som i alle situasjoner bevarer sinnslikevekt 
og oppmerksomhet, som ikke skader noen i verden, en edel vandrer 
som har fulgt veien til ende, en som ikke har et snev av arroganse, 
han er mild. 521 (516). Den som har utviklet sansekontroll både 
internt og overfor den ytre verden, som har gjennomskuet både 
denne verden og den neste, som rolig går døden i møte, han er 
temmet. 522 (517). Den som fullstendig har gjennomskuet alt 
begjær og alle teorier, og rolig vandrer videre gjennom både 
tilblivelse og undergang, som er renset og fri fra alle forurensninger, 
som har nådd fram til avslutning på all tilblivelse, han kan kalles 
oppvåknet.” Da den omvandrende filosofen Sabhiya hørte 
Mesterens forklaringer, ble han glad, tilfreds og inspirert. Derfor 

523 (518). *Hva skal man oppnå for å kunne kalles 
brahman? Hva skal til for å kalles filosof og renvasket? Hva skal til 
for å kalles en helt? Svar meg på dette, Mester!” Mesteren: 524 
(519). *Den som har lagt alt ondt bak seg, som er plettfri, med god 
konsentrasjon og et fast sinn, som har lagt kretsløpet helt bak seg, 
som er uten bånd, han kalles brahman. 525 (520). Den som har fred 
med seg selv og ikke tenker på godt eller ondt, som er fri fra 
forurensninger og som kjenner denne og den neste verden, som har 
gått forbi tilblivelse og undergang, han kan kalles en sann filosof. 
526 (521). Den som har vasket bort all ondskap, både i seg selv og 
utvendig, i hele verden, som ikke innbiller seg noe verken om guder 
eller mennesker, han kan kalles renvasket. 527 (522). Den som ikke 
krenker noen i verden, som har brutt alle bånd og bindinger, som 
ikke sitter fast i noe, men er fri, han kan kalles en sann helt.” Da 
den omvandrende filosofen Sabhiya hørte Mesterens forklaringer, 
ble han glad, tilfreds og inspirert. Derfor stilte han Mesteren et nytt 

528 (523). "Hvem vil de oppvåknede kalle en feltherre? 
Hvem kan kalles god, og hvem kan kalles forstandig? Hvem kan 
kalles en vismann? Svar meg på dette, Mester!” Mesteren: 529 
(524). "Den som er seierherre på alle felt, både himmelske, 
menneskelige og guddommelige, som har fridd seg fra alle bånd på 
alle felt, han kan kalles en feltherre. 530 (525). Den som har 
overvunnet alle lyster, både himmelske, menneskelige og 
guddommelige, som har fridd seg fra alle lystenes bindinger, han 
kan kalles god. 531 (526). Den som har herredømme over alle 
sansefelt, som har ren visdom både om det indre og det ytre, som 
har lagt både lyst og mørkt bak seg, han kalles en forstandig mann. 
532 (527). Den som kjenner både godt og vondt, både innvendig og 
utvendig og i hele verden, fortjener heder fra både guder og 
mennesker, han har forlatt nettet og bindingene og er en vismann.” 
Da den omvandrende filosofen Sabhiya hørte Mesterens 
forklaringer, ble han glad, tilfreds og inspirert. Derfor stilte han 
Mesteren et nytt spørsmål: 533 (528). *Hva skal man oppnå for å 
kalles kunnskapsrik? Hvem er velinformert og hvem er energisk? 

Hvem kan omtales som en fullblodshest? Svar meg på 
dette, Mester!” Mesteren: 534 (529). *Den som har utforsket all 
kunnskap, både filosofenes og brahmanenes kunnskaper, som ikke 
binder seg lidenskapelig til noen kunnskap, men har overskredet all 
kunnskap, kan kalles kunnskapsrik. 535 (530). Den som har 
utforsket forestillinger om navn og form, sykdommens røtter både 
utvendig og innvendig, som har fridd seg fra alle bindinger til 
sykdommens røtter, han kan kalles velinformert. 536 (531). Den 
som vender seg bort fra alt som er ondt, som energisk går forbi 
helvetes lidelser, han kan kalles energisk siden han er både klok og 
arbeidsom. 537 (532). Han som har sprengt alle bånd, både indre 
og ytre lenker, som er fri fra alle lenker og bånd, han kan omtales 
som en fullblodshest.” Da den omvandrende filosofen Sabhiya hørte 
Mesterens forklaringer, ble han glad, tilfreds og inspirert. Derfor 
stilte han Mesteren et nytt spørsmål: 538 (533). "Hva skal til for å 
kalles lærd? Hvem kalles edel og hvem har god oppførsel? Hva skal 
til for å kalles en omvandrende filosof? p>? Svar meg på dette, 

Mesteren: 539 (534). *Den som har hørt all verdens 
læresetninger og som virkelig har forstått dem, som kjenner både 
det som kan klandres og det som er uklanderlig, som mestrer 
lærdommen og som er fri for all usikkerhet og uvisshet, som ikke lar 
seg forstyrre av noe, han kan kalles lærd. 540 (535) Den som har 
skåret over latente tendenser, som vet at han ikke blir født igjen, 
som har fjernet gjørmen, den trefoldige persepsjon, som ikke har 
noen vrangforestillinger, han kan kalles edel. 541 (536). Den som 
vet å oppføre seg riktig, som alltid er god og som kjenner læren, 
som ikke binder seg til noe, men har sinnet rettet mot frigjøring, 
som ikke føler noen motvilje, han har god oppførsel. 542 (537). Den 
som unngår alle handlinger som gir vonde resultater, det være seg 
oppe, nede, på tvers eller i midten, som vandrer i visdom, og som 
avviser inntrykk og tanker som bare fører til innbilninger, hovmot, 
grådighet og sinne, han kan kalles en omvandrende filosof som har 

Da den omvandrende filosofen Sabhiya hadde hørt 
Mesterens forklaringer, ble han glad, tilfreds og inspirert. Han reiste 
seg begeistret fra plassen sin, la kappen over den ene skulderen, la 
håndflatene mot hverandre og løftet dem i hilsen. Så hyllet han 
Mesteren i hans nærvær med disse versene: 543 (538). *Du med den 
dype visdom! Du har krysset den mørke floden og gjendrevet de 
sekstitre feilaktige teoriene som filosofene prediker ut fra 
konvensjoner og feilaktige identifikasjoner. 544 (539). Du har gått 
til enden av lidelse og du har gått forbi den. Du er en arahant, du er 
fullkomment oppvåknet. Jeg tror du har gjort slutt på alle negative 
tendenser i sinnet. Du stråler av innsikt og dyp visdom. Du har gjort 
slutt på lidelser, du har ledet meg over floden. 545 (540). Da du 
forsto min tvil, førte du meg bort fra uvissheten. Jeg bøyer meg for 
deg! Du har vandret visdommens vei til ende, du solens milde og 
gavmilde slektning! 546 (541). Det jeg tidligere tvilte på, har den 
seende forklart for meg. Du er virkelig en fullt oppvåknet vismann! 
For deg finnes ingen hindringer. 547 (542). Du har knust og 

alle bekymringer. Du er kjølig og har full selvkontroll, du 
fast og har din styrke i sannheten. 548 (543). Når du taler, du helt 
over helter, du, den største helt av dem alle, da blir alle gudene 
glade, både nåradaer og pabbataer. 549 (544). Jeg hyller deg, du 
fremste blant mennesker, jeg hyller deg, du største blant 
mennesker! Det finnes ingen som er din like i hele verden med alle 
dens guder! 550 (545). Du er vismannen som har beseiret Mara! Du 
som selv har skåret over negative tendenser, du som selv har krysset 
strømmen, hjelper andre til å krysse den. 551 (546). Du har 
overvunnet bindingene, du har knust sinnets forurensninger, som en 
løve går du stolt uten frykt og bekymringer. 552 (547). Verken godt 
eller ondt kleber seg til deg, slik vanndråpen heller ikke kleber seg 
til en lotusblomst. Strekk fram føttene, du helt, slik at P?? Sabhiya 
kan berøre dem med sin panne Så kastet Sabhiya seg for Mesterens 
føtter, berørte dem med pannen sin og sa: "Utmerket, Mester, 
utmerket! Det er som å rette opp det som var blitt veltet, eller som 

å åpenbare det som var skjult. Det er som å vise veien til 
en som var gått vill, eller som å bære lys inn i mørket, slik at den 
som har øyne kan se det som er der. Nettopp slik har du forklart 
læren på mange måter, Mester. Nå tar jeg tilflukt i deg, Mester, i 
læren og i munkefellesskapet. La meg få utgang og opptak av deg, 
Mester.” *Hvis de som kommer fra andre sekter skal ha en prøvetid 
på fire måneder, da venter jeg gjerne fire år, Mester. La munkene gi 
meg utgang og opptak hvis de er tilfreds med meg etter fire år.” 
Den omvandrende filosofen Sabhiya fikk utgang og opptak av 
Mesteren. Straks etter at han var blitt ordinert, trakk Sabhiya seg 
tilbake i ensomhet og satte alle krefter inn, energisk og uten å nøle. 
Ikke lenge etter fullførte han den høyere trening, den som unge 
menn av god familie med rette forlater hjemmet og går ut i 
hjemløsheten for. Han innså selv og erkjente direkte: Nå oppstår det 
ikke noe nytt, treningsveien er vandret til ende, gjort er det som 
skulle gjøres og det er ikke noe mer som gjenstår. Dette forsto han 
fullt ut, og tok konsekvensene av sin erkjennelse. Og nå var Sabhiya 
en arahant. 139 


3.7 Samtalen med Sela Selasutta Slik har jeg hørt det: En 
gang da var Mesteren var på vandring i Anguttaråpa sammen med 
tolv hundre og femti munker, kom han til byen Åpana. Keniya, en 
asket med floket hår, fikk høre følgende: *Det sies at filosofen 
Gotama, som er gått ut fra sakya-klanen, er på vandring i 
Ariguttaråpa sammen med tolv hundre og femti munker, og nå er 
han kommet til byen Åpana. Det sies at han i sannhet er en arahant, 
en Mester som har våknet fullt og helt ved egen hjelp. Han har 
fullkommen kunnskap og atferd, han er lykkelig, han er en som 
kjenner verden, — en uforlignelig trener for folk som kan trenes, — 
guders og menneskers lærer, en våken Mester. Han forstår denne 
verden til fullkommenhet, med alle dens engler, djevler, guder, 
brahmaner, filosofer, fyrster og andre mennesker, og alt som finnes 
for øvrig, — og det som han selv har realisert, meddeler han til 
andre. Han underviser i en lære som er vakker på begynnelsen, 
vakker på midten og vakker på slutten, som er hel og komplett både 
i form og innhold. Og han forklarer det rene, opphøyde liv. Det er 
sannelig godt å se slike arahanter.” Asketen Keniya gikk bort til 
Mesteren, pratet høflig med ham en stund og satte seg ned ved 
siden av ham. Mens de satt der, underviste, gledet, oppmuntret og 
inspirerte Mesteren ham med ord om læren. Etter dette sa asketen 
Keniya: *La meg invitere deg og alle munkene til å komme og spise 
hos meg i morgen, Gotama.” Mesteren svarte: *Men det er mange 
munker her, Keniya. Det er tolv hundre og femti munker. Og du er 
jo tilhenger av brahmanene.” Men Keniya sa: "Selv om det er så 
mange som tolv hundre og femti munker, og selv om jeg er 
tilhenger av brahmanene, vil jeg likevel invitere deg og alle 
munkene til å komme og spise hos meg i morgen, Gotama.” 
Mesteren gjentok: *Men det er mange munker her, Keniya. Det er 

er jo tilhenger av brahmanene.” Men Keniya sa som forrige 
gang: «Selv om det er så mange som tolv hundre og femti munker, 
og selv om jeg er tilhenger av brahmanene, vil jeg likevel invitere 
deg og alle munkene til å komme og spise hos meg i morgen, 
Gotama.” Da samtykket Mesteren i taushet. Da asketen Keniya så at 
Mesteren ga sitt samtykke, reiste han seg og gikk til stedet der han 
bodde. Der henvendte han seg til slekt og venner og sa: *Hør her, 
kjære slekt og venner! Jeg har invitert Gotama med alle munkene 
hans til å komme og spise frokost hos meg i morgen. Vil dere hjelpe 
meg med dette?” *Ja, det skal vi gjøre,” svarte de. Dermed begynte 
noen å grave kokegroper, noen begynte å hogge ved, noen begynte 
å vaske boller, noen stilte opp store krukker til å ha vann i og noen 
gjorde klar sitteplasser. Keniya selv satte opp en blomsterpaviljong. 
På den tiden bodde brahmanen Sela i Åpana. Han var lærd og 
fortrolig med tekstene. De tre vedaer kjente han ut og inn, og kunne 
forklare og utlegge hvert ord og hvert ritual i dem. Han kunne 
analysere hvert grammatikalsk og fonetisk problem i dem, og var 
fortrolig med alt det historiske og legendariske stoffet som hørte til. 
Han hadde også fullt kjennskap til de tradisjonelle kjennetegn på en 
stor mann. Tre hundre unge brahmaner var hans elever, og asketen 
Keniya var også en av tilhengerne hans. Sammen med de tre hundre 
elevene sine var brahmanen ute og spaserte, og han kom forbi 
stedet der asketen Keniya bodde. Der fikk han se at noen gravde 
kokegroper, noen hogg ved, noen vasket boller, noen stilte opp 
store krukker til å ha vann i, noen gjorde klar sitteplasser og Keniya 
selv satte opp en blomsterpaviljong. «Skal dere ha bryllup her?” 
spurte han. "Eller forbereder dere en stor offerseremoni? Eller har 
dere invitert kong Seniya Bimbisåra av Magadha med hele hans hær 
til frokost 1 morgen?” *Nei, vi skal ikke holde bryllup her, Sela. Vi 
forbereder ikke noen stor offerseremoni, og vi har heller ikke 
invitert kong Seniya Bimbisåra med hele hans hær til frokost i 
morgen. Men det sies at filosofen Gotama, som er gått ut fra sakya- 
klanen, er på vandring i Ariguttaråpa sammen med tolv hundre og 
femti munker, og nå er han kommet til byen Åpana. Det sies at han 
i sannhet er en arahant, en Mester som har våknet fullt og helt ved 

egen hjelp. Han har fullkommen kunnskap og atferd, han 
er lykkelig, han er en som kjenner verden, — en uforlignelig trener 
for folk som kan trenes, — guders og menneskers lærer, en våken 
Mester — en oppvåknet, en buddha. Det er han jeg har invitert, 
sammen med alle munkene, til frokost i morgen.” "Sier du 
"oppvåknet”*, Keniya?” *Ja, jeg sier *oppvåknet, Sela.” "Sier du 
"oppvåknet”, Keniya?” *Ja, jeg sier *oppvåknet, Sela.” Da tenkte 
brahmanen Sela: *Det er ikke ofte vi hører om en oppvåknet! I våre 
tekster har vi overlevert trettito kjennetegn på en stor mann. Den 
som er utstyrt med disse kjennetegnene blir ett av to, og intet annet: 
Hvis han blir boende hjemme, blir han en rettmessig konge som 
hersker over hele verden. Som rettmessig konge styrer han over de 
fire verdenshjørner, og ved hjelp av de sju verdiene står hans velde 
urokkelig fast i alle land. Og dette er de sju verdiene hans: Det 
verdifulle hjul, den verdifulle elefant, den verdifulle hest, den 
verdifulle juvel, den verdifulle kvinne, den verdifulle skattmester og 
den verdifulle rådgiver. Mer enn tusen sønner får han, og alle er 
staselige helter som knuser fiendehærene. Hele vår havomkranste 
jord overvinner han med lovlige midler og ikke med vold og makt, 
og gjør den til sitt hjem. Men hvis han forlater hjemmet og går uti 
hjemløsheten, blir han en arahant, en Mester som våkner fullt og 
helt ved egen hjelp, en som løfter sløret fra verden.” Og han sa: 
*Hvor er Gotama nå, Keniya? Hvor er arahanten, Mesteren som har 
nådd den fullkomne oppvåkningen på egen hånd?” Keniya grep den 
høyre armen hans og sa: *Han er der borte ved den mørke 
skogsranden, Sela.” Da ga brahmanen Sela seg på vei bortover mot 
Mesteren sammen med de tre hundre elevene sine. Og han sa til 
dem: "Gå stille, mine herrer, og sett føttene forsiktig på marken! En 
Mester ferdes alene som løven og er ikke lett å komme innpå. Hvis 
jeg kommer i snakk med Gotama, så ikke avbryt oss, mine herrer, 
men vent til vi er ferdige med samtalen.” Så gikk brahmanen Sela 

han satte seg ned ved siden av ham. Deretter så han etter 
på Mesterens kropp om han kunne se de trettito kjennetegn på en 
stor mann. Han fikk øye på de fleste, det var bare to som manglet. 
Han kunne ikke se det skjulte kjønnslemmet og lengden på tunga. 
Derfor var han usikker og full av tvil når det gjaldt disse, så han 
kunne ikke bestemme seg og bli fornøyd. Dette forsto Mesteren, og 
ved hjelp av sine spesielle evner gjorde han så Sela kunne se det på 
ham som var skjult. Deretter strakte Mesteren ut tunga, så han 
berørte og slikket begge øreflippene og begge neseborene, og han 
dekket hele panna med tunga si. Da tenkte brahmanen Sela: 
"Filosofen Gotama har sannelig alle trettito kjennetegn på en stor 
mann, det mangler ikke noen! Men jeg vet likevel ikke om han er en 
fullkomment oppvåknet — en oppvåknet — eller ikke. Men jeg har 
hørt gamle brahmaner og deres lærere igjen si at slike som er 
arahanter og har nådd den fullkomne oppvåkningen på egen hånd, 
avslører seg når man roser dem. Så kanskje jeg skulle rose ham opp 
i ansiktet med noen passende vers?” Høyt sa han: 553 (548) 
Kroppen din er fullkommen, Mester! Strålende velskapt og vakker. 
Huden din er gyllen, tennene perlehvite, du kraftfulle! 554 (549). 
Du bærer alle kjennetegn på å være en velskapt mann — og at du er 
en stor mann, synes godt på hele din skikkelse! 555 (550). Med 
klare øyne, vakkert ansikt og rank og majestetisk kropp stråler du 
som selve solen midt mellom alle munkene. 556 (551). Du som er 

du med hud som skinner som gull! Hvorfor søker du inn i 
deg selv? Hvorfor munk, med slik en skjønnhet? 557 (552). Konge 
skulle du vært, eller keiser! En mektig stridsmann, en tapper helt! 
Du skulle erobre all verdens hjørner, herske over hele India! 558 
(553). Adelsmenn, fyrster og høvdinger er alle dine vasaller — 
kongers konge, alle folks herre! Grip herredømmet, Gotama!” 
Mesteren: 559 (554). "Konge er jeg i sannhet, Sela — konge av 
læren, den største. Jeg har satt i gang lærens hjul, det ruller og lar 
seg aldri snu.” Sela: 560 (555). "Du sier du er fullkomment våken og 
konge av læren, den største — du har satt i gang lærens hjul! Dette 
sier du, Gotama. 561 (556). Hvem er i så fall din fremste mann? 
Hvem får arven etter Mesteren? Hvem skal rulle hjulet videre, det 
lærens hjul du satte i gang?” 144 


Mesteren: 562 (557). *Hjulet som ruller uten stans, satt i 
bevegelse av min hånd, skal Såriputta rulle videre — dette er 
bestemt av Den Våkne. 563 (558). Det som skal forstås er forstått, 
det som skal oppnås er oppnådd. Det en bør fri seg fra er jeg kvitt 
— derfor er jeg en oppvåknet, brahman! 564 (559). Fordriv den 
tvilen du har til meg, ha tillit, brahman! Vanskelig er det å oppnå 
det gode synet av en våken — det skjer ikke ofte! 565 (560). En 
som i sannhet er våken er sjelden å se, brahman: Men jeg er en av 
dem! Uforlignelig! En som trekker ut lidelsens pil. 566 (561). Jeg 
har nådd den høyeste tind, er uten like, knuser Måra: jeg beseirer 
alle fiender, frykter ingenting i min lykke.” Sela sa til brahmanene: 
567 (562). "Hør, mine herrer! Lytt til hans ord, han som ser alle ting 
slik de er, som trakk ut pilen, den store helt som brøler lik en løve i 

568 (563). Han er blitt som Brahma, er uten like, knuser 
Mara! Hvem blir ikke overbevist, selv om han er av ringe opphav? 
569 (564). Den som ønsker det, kan følge meg, og den som ikke vil 
det, kan gå: Jeg vil la meg ordinere her hos denne sanne vismann.” 
Brahmanene: 570 (565). *Hvis Den Fullkomment Våknes orden 
behager deg herre, vil også vi la oss ordinere i dag p>? hos den 
strålende, sanne vismann Sela: 571 (566). *Se de tre hundre 
brahmaner! Med bøyde hoder ber de høflig: La oss få vandre den 
edle vei sammen med deg, du Mester!” Mesteren: 572 (567). "Den 
edle vei er godt forklart: du finner den — og når målet raskt! Å gå 
ut som munk er fruktbart for den som trener iherdig.” Både 
brahmanen Sela og følget hans fikk utgang og opptak av Mesteren. 
Da daggryet nærmet seg, lot asketen Keniya sette fram all slags mat 
av beste sort 146 


hjemme hos seg selv. Så sendte han bud til Mesteren: 
"Tiden er inne, Gotama, maten er klar.” Dette var om morgenen, og 
Mesteren, som hadde kledd på seg og tatt kappe og bolle, ga seg på 
vei til kongens bolig sammen med alle munkene. Vel framme satte 
han seg ned på den sitteplassen som var gjort klar for ham, og 
asketen Keniya serverte ham egenhendig og forsynte både ham og 
de andre munkene med all slags god mat. Da Mesteren var forsynt 
og hadde vasket bollen og hendene, tok Keniya et lavere sete og 
satte seg ned ved siden av ham. Mesteren takket for maten med 
disse versene: 573 (568). *Tidofferet er den fremste ofring, savitti er 
det fremste versemålet. Kongen er fremst blant mennesker, og havet 
er størst av vannene. 574 (569). Månen er fremst blant stjernene, 
solen har det kraftigste lys. Munkordenen gir best resultater for den 
som ønsker å gi gaver.” Da Mesteren hadde takket asketen Keniya 
for maten med disse versene, reiste han seg og gikk. Deretter trakk 
Sela og følget hans seg tilbake i ensomhet og satte alle krefter inn, 
energisk og uten å nøle. Ikke lenge etter fullførte de den høyere 
trening, den som unge menn av god familie med rette forlater 
hjemmet og går ut i hjemløsheten for. De innså selv og erkjente 
direkte: Nå oppstår det ikke noe nytt, treningsveien er vandret til 
ende, gjort er det som skulle gjøres og det er ikke noe mer som 
gjenstår. Dette forsto de fullt ut, og tok konsekvensene av sin 
erkjennelse. Og nå var Sela og hans følgesvenner å regne som 
arahanter. Deretter gikk Sela sammen med sine følgesvenner bort til 
Mesteren. Han la kappen over den ene skulderen og løftet hendene 
med håndflatene mot hverandre og uttalte disse versene: 147 


575 (570). *Nå er det åtte dager siden vi tok tilflukt i deg, 
du som ser! I sju døgn har vi trent etter din veiledning. Du er 
oppvåknet, du er vår lærer. 576 (571). Du er vismannen som har 
beseiret Mara! Du som selv har skåret over negative tendenser, du 
som selv har krysset strømmen, hjelper andre til å krysse den. 577 
(572). Du har overvunnet bindingene, du har knust sinnets 
forurensninger, som en løve går du stolt uten frykt og bekymringer. 
578 (573). Disse tre hundre munkene som står her, hilser deg! 
Strekk fram føttene, du helt, og la heltene hilse sin lærer!” 148 


3.8 Brodden Sallasutta 579 (574). Mennesket lever sitt liv 
her ubemerket, uten å vinne ry. Livet er kort og slitsomt og knyttet 
til mye smerte. 580 (575). For det er ikke til å unngå at den som er 
blitt født, også må dø. Blir man gammel, så nærmer døden seg, for 
slik er alt levendes natur. 581 (576). Akkurat som man går og er 
redd for at en moden frukt skal falle ned, går menneskene også og 
er redde for at døden skal ramme dem. 582 (577) Alle krukker som 
produseres med flid av krukkemakerens hånd, ender med å bli 
knust. Slik er det også med menneskenes liv. 583 (578). Unge og 
gamle, vismenn og dårer, alle er underlagt døden, det ender med 
døden for alle. 584 (579). En far kan ikke berge sin sønn, og 
slektninger kan ikke berge hverandre, 149 


for de er underlagt døden — på vei mot en annen verden. 
585 (580). Se! Mens slektninger ser på og utstøter mange klager, 
blir hver og en som er dødelig, ført bort som kveg til slakteren. 586 
(581). Slik lider verden under alderdom og død. Derfor sørger ikke 
den vise siden han vet hvordan verden er. 587 (582). Den som ikke 
kjenner veien verken hvor han er kommet fra eller hvor han skal 
hen, som ikke kan se i noen av retningene, han jamrer til ingen 
nytte. 588 (583). Hvis det hadde vært mulig å finne ut noe fornuftig 
ved å skade seg selv, ved dumskap, jamring og klaging, så hadde 
vismannen også gjort det. 589 (584). Sinnet finner ikke ro når man 
klager og jamrer. Slikt skaper bare mer smerte, og kroppen tar 
skade av det. 590 (585). Den som skader seg selv, blir bare mager 
og blek. 150 


De døde har ingen nytte av slikt. All jammer er til ingen 
nytte. 591 (586). Den som ikke klarer å slippe taket i sorgen, er 
bare på vei mot flere smerter. Den som jamrer over de døde, gjør 
ikke annet enn å øke sine sorger. 592 (587). Se hvordan det går 
med andre, de opplever resultatene av det de har gjort. Alle levende 
vesener skjelver fordi de er underlagt døden. 593 (588). For samme 
hva de innbiller seg, så går det ikke slik de hadde tenkt. Det er dette 
som er forskjellen, så se hvordan det går med verden. 594 (589). 
For selv om du skulle leve i hundre år, eller mer, må du skilles fra 
din familie for livet tar slutt en gang. 595 (590). Så når du har lyttet 
til en arahat, slutt å jamre og klage! Når du ser at noen er død, så 
innse at du ikke får dem tilbake. 596 (591). Hvis et hus brenner, 
kan man slukke ilden med vann. Slik kan også en vismann, 151 


en som er klok, lærd og vennlig, blåse bort sorgene på et 
blunk slik vinden blåser bort et bomullstørkle. 597 (592). Den som 
søker lykken, bør selv fjerne smertens brodd, og slippe taket i all 
lengsel, alle klager og alle sorger. 598 (593). Når han har trukket ut 
brodden og har funnet fred og frihet i sinnet, legger han alle sorger 
bak seg og opplever fred i sitt indre, uten sorger. 152 


3.9 Samtalen med Våsettha Vaåsetthasutta Slik har jeg hørt 
det: En gang var Mesteren i Icchånangalalunden ved Icchånarnigala. 
På den tiden var det mange rike og berømte brahmaner der, blant 
andre Canki, Tårukkha, Pokkharasati, Jånussoni, og Todeyya. To 
unge brahmaner, Våsettha og Bhåradvåja, var ute og spaserte og 
snakket sammen, og de kom til å diskutere hva det er som gjør en 
person til brahman. Bhåradvåja sa at en brahman er en som er av 
ren og ubesudlet avstamning gjennom syv generasjoner både på 
mors- og farssiden. Våsettha hevdet at en brahman er en som har 
god moral og kjenner tradisjonene. Ingen av dem klarte å 
overbevise den andre. Derfor sa Våsettha: *Eneboeren Gotama, som 
selv er av sakya-slekt og som har gått ut fra sakya-ætten, bor i 
Icchånangalalunden for tiden. Og denne Mester Gotama går det 
følgende lovord om: *Han er en arahant, en Mester som har våknet 
fullt og helt ved egen hjelp. Han har fullkommen kunnskap og 
atferd, han er lykkelig, han er en som kjenner verden, — en 
uforlignelig trener for folk som kan trenes, — guders og menneskers 
lærer, en våken Mester.” Kom, så går vi til Gotama og spør ham om 
denne saken og hører hva han har å si om den.” *Ja, det gjør vi,” 
svarte Bhåradvåja. Dermed gikk de til Icchånarigalalunden og hilste 
høflig på Mesteren. De snakket vennlig sammen en stund og satte 
seg så ned ved siden av ham. Så sa Våsettha: 599 (594). *Vi er 
begge lærde og anerkjente, og vi kjenner de tre vedaene. Jeg er elev 
av Pokkharasåti, og han er elev av Tårukkha. 600 (595). Vi kjenner 
vedaene ut og inn og kan analysere dem slik vi har lært. Vi er 
filologer og grammatikere og vel bevandret i det våre lærere sier. 

601 (596). Men nå er vi uenige om hva som gjør en person 
til brahman, Gotama. Saken er den, du seende, at Bhåradvåja sier at 
man blir født som brahman, men jeg sier at man blir brahman ut fra 
sine handlinger. 602 (597). Ingen av oss klarer å overbevise den 
andre om hva som er riktig. Derfor har vi kommet for å spørre deg, 
Mester, 603 (598). du som er berømt for å være en fullkomment 
oppvåknet. Folk hilser deg med respekt, slik de hilser fullmånen. 
604 (599). Derfor spør vi deg, Gotama, du som ser så klart: Er det 
fødsel eller gjerninger som gjør en person til brahman? Forklar det 
for oss som ikke vet dette, så vi kan vite hvem som er brahman.” 
Mesteren: 605 (600). *Det skal jeg forklare for dere, trinnvis og i 
samsvar med fakta. Alle levende vesener inndeles i forskjellige arter 
alt etter fødsel. 606 (601). Dere vet forskjell på gras og trær, selv 
om de ikke vet det selv. De er født med hver sine kjennetegn og 
tilhører forskjellige arter. 607 (602). Se deretter på biller, maur og 
andre insekter. De er født med hver sine kjennetegn og tilhører 
forskjellige arter. 608 (603). Så har vi dyr med fire føtter, både 
store og små. De er født med hver sine kjennetegn og tilhører 
forskjellige arter. 609 (604). Videre har vi slanger med lange rygger 
som kryper på sin buk. De er født med hver sine kjennetegn og 
tilhører forskjellige arter. 610 (605). Deretter kan vi ta fiskene. De 
er født i vannet og lever sitt liv der. 154 


De er født med hver sine kjennetegn og tilhører forskjellige 
arter. 611 (606). Så har vi fuglene, alle med vinger som ferdes i 
lufta. De er født med hver sine kjennetegn og tilhører forskjellige 
arter. 612 (607). Vi ser forskjell på disse artene fordi de har 
forskjellige kjennetegn. Slik er det ikke med menneskene. De er ikke 
født med slike forskjeller 613 (608). verken på hår eller hodeform, 
verken på øre eller øyne, heller ikke på munn eller nese, lepper, 
øyenbryn, 614 (609). og heller ikke på hals, hofter, mage eller rygg, 
og heller ikke på baken, bryst, kjønnsorganer, 615 (610). ikke på 
hender og føtter, fingre og negler, legger eller lår, og heller ikke på 
farge eller stemme finnes det slike forskjeller at vi kan snakke om 
flere forskjellige arter. 616 (611). Blant mennesker finne det ikke 
slike markante forskjeller på kroppen. Forskjellene mellom 
mennesker ligger bare i navn og tittel. 617 (612). Den som lever av 
å passe sitt kveg, Våsettha, han kaller vi bonde, og ikke brahman. 
618 (613). Den som lever av sitt håndverk, Våsettha, han kaller vi 
håndverker, og ikke brahman. 619 (614). Den som lever av handel, 
Våsettha, han kaller vi kjøpmann, og ikke brahman. 620 (615). Den 
som lever i tjeneste hos en annen, Våsettha, 155 


han kaller vi tjener, og ikke brahman. 621 (616). Den som 
lever av å stjele, Våsettha, han kaller vi tyv, og ikke brahman. 622 
(617). Den som lever som bueskytter, Våsettha, han kaller vi soldat, 
og ikke brahman. 623 (618). Den som lever av å foreta ofringer, 
Våsettha, han kaller vi offerprest, og ikke brahman. 624 (619). Den 
som lever av skatteinntekter fra by og land, han kaller vi konge, og 
ikke brahman. 625 (620). Jeg kaller ikke noen for brahman bare på 
grunn av hans fødsel. Eier han noe, blir han hovmodig. Den som er 
eiendomsløs og kravløs, han vil jeg kalle en brahman. 626 (621). 
Den som har sprengt alle hindringer uten å skjelve, og brutt alle 
bånd, og kastet åket fra seg, han vil jeg kalle en brahman. 627 
(622). Den som har våknet og løftet bort bommen og skåret av 
remmer og bånd, og dessuten kastet bort bissel og tjor, han vil jeg 
kalle en brahman. 628 (623). Den som rolig holder ut skjellsord, 
fengsel og pryl om han enn er uskyldig tålmodighet er hans styrke 
og forsvar — han vil jeg kalle en brahman. 629 (624). Den som er 
godlynt, nøysom og kravløs, med gode vaner og selvdisiplin, han 
bærer nå sitt siste legeme — han vil jeg kalle en brahman. 156 


630 (625). Den som ikke blir hengende ved sansenytelser 
mer enn vann på et lotusblad, eller et lite sennepsfrø ytterst på 
nålespissen — han vil jeg kalle en brahman. 631 (626). Den som 
kjenner til her og nå hvordan hans lidelser kan bringes til opphør, 
som har lagt fra seg byrden og kastet åket — han vil jeg kalle en 
brahman. 632 (627). Den som er vis og har dyp forståelse og vet 
hva som er veien og ikke veien, og som har oppnådd det høyeste 
mål — han vil jeg kalle en brahman. 633 (628). Den som ikke søker 
omgang verken med borgere eller asketer, som vandrer i 
hjemløsheten med minimale behov — han vil jeg kalle en brahman. 
634 (629). Den som har sluttet fred med alle levende vesener, 
sterke som svake, og verken straffer eller dreper — han vil jeg kalle 
en brahman. 635 (630). Vennlig blant de fiendtlige, fredelig blant 
de voldsomme, fordomsfri blant de fordomsfulle — han vil jeg kalle 
en brahman. 636 (631). Hat og begjær, selvros og overmot — alt 
dette faller bort fra ham som sennepsfrøet fra nålespissen — han vil 
jeg kalle en brahman. 637 (632). Den som ytrer milde ord som er 
opplysende og sanne, og ikke taler hardt til noen — han vil jeg kalle 
en brahman. 638 (633). Den her i verden som ikke tar noe som ikke 
blir ham gitt, langt eller kort, stygt eller vakkert, stort eller smått — 
han vil jeg kalle en brahman. 639 (634). Den som ikke har noen 
forventninger verken om denne verden eller den neste, som har lagt 
bort forventningene og kastet åket — han vil jeg kalle en brahman. 

640 (635). Den som ikke har noen begjær og har 
overvunnet sin usikkerhet, som har nådd fram til det udødelige og 
lar det omslutte seg helt — han vil jeg kalle en brahman. 641 (636). 
Den som fullstendig har overskredet det godes og det ondes 
begrensning, sorgløs, ren og uten feil — han vil jeg kalle en 
brahman. 642 (637). Den som er liksom månen, ren og klar, stille 
og lys, som har slukket all nytelseslyst i seg selv — han vil jeg kalle 
en brahman. 643 (638). Den som har vandret gjennom denne 
farlige hengemyr og dette illusoriske kretsløp, og er kommet over til 
den andre siden; ettertenksom, uten krav eller usikkerhet, som helt 
selvstendig har oppnådd fred i sitt indre — han vil jeg kalle en 
brahman 644 (639). Den som har fridd seg fra nytelseslysten og 
vandrer omkring som en hjemløs munk og har slukket all 
nytelseslyst i sitt indre — han vil jeg kalle en brahman. 645 (640). 
Den som har fridd seg fra begjæret og vandrer hjemløs omkring, 
som har lagt bak seg alle lengsler og alt begjær — han vil jeg kalle 
en brahman. 646 (641). Den som har kastet hvert menneskelig bånd 
og lagt alle himmelske bånd bak seg, han har brutt alle lenker og åk 
— han vil jeg kalle en brahman. 647 (642). Den som verken er for 
eller mot, men kjølig og lidenskapsløs, han er den 
verdensbeseirende helt — han vil jeg kalle en brahman. 648 (643). 
Den som har sett hvordan alt som lever, blir født og dør, 158 


som er lykkelig, våken og fri — han vil jeg kalle en 
brahman. 649 (644). Verken guder, demoner eller mennesker kan 
følge den fullkomnes vei — arahanten som er uten lave tendenser 
— han vil jeg kalle en brahman. 650 (645). Den som kjenner sin 
fortid og er kjent med himmel og helvete, som har nådd fram til 
fødslenes slutt — han vil jeg kalle en brahman. 651 (646). Helten, 
den sterke og edle, den vise og seierrike, beskjeden, fullært og 
oppvåknet — han vil jeg kalle en brahman. 652 (647). Den som 
kjenner sine tidligere oppholdssteder og ser både himmel og 
helvete, som har nådd fram til fødslenes slutt — han vil jeg kalle en 
brahman. 653 (648). Navn og ætt er betegnelser som menneskene 
har laget. De har blitt til etter hvert og på forskjellige måter. 654 
(649). Opp gjennom tiden har uvitende laget seg en forestilling om 
at man er brahman 1 kraft av sin fødsel. 655 (650). Men man er 
verken brahman eller noe annet enn brahman i kraft av sin fødsel. 
Gjennom egne gjerninger er man brahman. Gjennom egne 
gjerninger er man noe annet enn brahman. 656 (651). Gjennom 
egne gjerninger er man bonde eller håndverker. Gjennom egne 
gjerninger er man handelsmann eller tjener. 657 (652). Gjennom 
egne gjerninger er man tyv eller tjener. Gjennom egne gjerninger er 
man offerprest eller konge. 159 


658 (653).Slik forholder dette seg. De vise betrakter 
gjerningene. De som forstår årsak og virkning, studerer den 
gjensidig betingede tilblivelse. 659 (654). Gjerninger styrer verden, 
gjerninger styrer slektenes gang. Folk er knyttet til sine gjerninger 
slik hjulet er festet til aksen. 660 (655). Brahman blir man ved 
iherdig innsats, ved å føre et edelt liv, ved å foredle seg selv blir 
man brahman av høyeste rang. 661 (656). Den som har dyp 
kunnskap, som har funnet fred og ikke strever etter mer, han 
kjenner Brahma og Sakka! Det skal du vite, Våsettha! Da Mesteren 
hadde sagt dette, utbrøt de unge brahmanene Våsettha og 
Bhåradvåja: "Utmerket, Mester, utmerket! Det er som å rette opp 
det som var blitt veltet, eller som å åpenbare det som var skjult. Det 
er som å vise veien til en som var gått vill, eller som å bære lys inn i 
mørket, slik at den som har øyne kan se det som er der. Nettopp slik 
har du forklart sannheten på mange måter, Mester. Nå tar vi tilflukt 
til deg, Mester, til din lære og til munkefellesskapet. Vær så snill å 
regne oss som legvenner, Mester, som har tatt tilflukt fra i dag av og 
så lenge vi lever.” 160 


3.10 Samtalen med Kokaålika Kokalikasutta Slik har jeg 
hørt det: En gang var Mesteren i Såvatthi og holdt til i 
Anåthapindikas park Jetalunden. Da gikk munken Kokaålika bort til 
Mesteren, hilste høflig på ham og satte seg ned. Da han hadde satt 
seg, sa han: *Såriputta og Moggallåna har onde planer, Mester. De 
er dominert av onde ønsker.” *Snakk ikke slik, Kokålika,” svarte 
Mesteren, *snakk ikke slik! Du kan ha full tillit til Såriputta og 
Moggallåna, for det er to vennlige personer!” Kokalika gjentok at 
Såriputta og Moggallåna var onde, og Mesteren tilbakeviste det 
igjen. Og da Kokålika sa det samme for tredje gang, ble han igjen 
tilbakevist av Mesteren: "Snakk ikke slik, Kokålika, snakk ikke slik! 
Du kan ha full tillit til Såriputta og Moggallåna, for det er to 
vennlige personer!” Da reiste Kokalika seg, tok høflig avskjed med 
Mesteren og gikk. Ikke lenge etter at han hadde gått, brøt det ut 
byller som sennepsfrø over hele kroppen hans. De vokste og ble 
store som erter, og deretter så store som bønner. De fortsatte å 
vokse og ble store som frukter før de brast og det strømmet blod og 
puss ut av dem. Og denne sykdommen førte til at han døde. Etter at 
han var død, havnet munken Kokalika i Paduma-helvete fordi han 
hadde hatt vonde tanker om Såriputta og Moggallåna. Like før 
morgenen grydde, kom Brahma Sahampati og badet hele 
Jetalunden i sin stråleglans. Han gikk bort til Mesteren, hilste høflig 
på ham og ble stående ved siden av ham. Så sa han: *Munken 
Kokalika er død, Mester, og han har havnet i Paduma-helvete fordi 
han hadde vonde tanker om Såriputta og Moggallana.” Deretter tok 
han respektfullt avskjed med Mesteren og forsvant. Da morgenen 
kom, talte Mesteren til munkene og fortalte dette. En av munkene 
spurte: 161 


*Hvor lenge lever man i Paduma-helvete, Mester?” "Livet i 
Paduma-helvete er langt, munk. Det er ikke lett å gi noe tall på hvor 
mange år, hvor mange århundrer, hvor mange årtusener eller hvor 
mange hundre tusen år det varer.” *Men kan du gi en lignelse, 
Mester?” *Det kan jeg, munk. Tenk deg en stor kjerre fra Kosala 
med et lass på tjue skjepper sesamfrø. Hvert hundrede år kommer 
en mann og fjerner ett sesamfrø fra kjerra. Den kjerra kommer til å 
bli tom før det har gått så lang tid som man lever i Abbuda-helvete. 
I Nirabbudahelvete lever man tjue ganger så lenge som i Abbuda- 
helvete. I Ababa-helvete lever man tjue ganger så lenge som 1 
Nirabbuda-helvete. I Ahaha-helvete lever man tjue ganger så lenge 
som i Ababa-helvete. I Atata-helvete lever man tjue ganger så lenge 
som i Ahaha-helvete. I Kumuda-helvete lever man tjue ganger så 
lenge som i Atata-helvete. I Sogandhika-helvete lever man tjue 
ganger så lenge som i Kumuda-helvete. I Uppalaka-helvete lever 
man tjue ganger så lenge som i Sogandhika-helvete. I Pundarika- 
helvete lever man tjue ganger så lenge som i Uppalaka-helvete. I 
Paduma-helvete lever man tjue ganger så lenge som i Pundarika- 
helvete. Munken Kokalika har havnet i Paduma-helvete fordi han 
hadde vonde tanker om Såriputta og Moggallåna.” Slik talte 
Mesteren, og han fortsatte med disse versene: 662 (657). En mann 
blir født med øks i munnen og med den hogger dåren seg selv med 
tåpelige og uoverveide ord. 663 (658). Den som roser det som bør 
klandres, eller klandrer det som bør roses, samler seg ulykker med 
sin munn, og da finner han ingen lykke. 664 (659). Den som taper 
alt han eier på et uheldig terningkast, taper likevel ikke så mye som 
den som sverter de gode. 162 


665 (660). Den som klandrer de edle med onde ord og 
tanker, får hundre tusen opphold i Nirabbuda og sekstifem opphold 
i Abbuda. 666 (661). Løgneren kommer til helvete, og det samme 
gjør den som nekter for hva han har gjort. De som har oppført seg 
dårlig, får oppleve det samme etterpå. 667 (662). Dersom du 
krenker den skyldfrie som er ren og ikke har gjort noe galt, så slår 
det tilbake på deg selv, som når du kaster støv 1 motvind. 668 
(663). Den som er sterkt preget av grådighet, snakker gjerne stygt 
om andre. Han stoler ikke på noen, han er grisk og utakknemlig, og 
han er gjerrig og farer med sladder. 669 (664). Hvis du er grov i 
kjeften, falsk og sleip, hvis du ødelegger for andre og gjør mye 
vondt, hvis du er et elendig og nedrig menneske, så slutt å prate så 
mye! Du er på vei mot helvete. 670 (665). Du sprer møkk til eget 
forderv! Du er en kjeltring som skjeller ut de gode! Du har gjort så 
mye vondt mot andre at du kommer til å bli lenge i avgrunnen! 163 


671 (666). For ingen handlinger blir helt borte. Før eller 
siden kommer de tilbake. Den tosken som har gjort mye vondt, får 
møte sine ugjerninger i den neste verden. 672 (667). Han kommer 
til et sted med skarpe jernpigger og blir tredd inn på sylskarpe 
spisser. Det eneste han får å spise, er en glødende kule av jern. 673 
(668). Helvetes voktere snakker ikke høflig, og de kommer ikke 
løpende for å stå til tjeneste. De som kommer dit, må sove på 
glødende kull og kommer inn i et flammende ildhav. 674 (669). De 
blir samlet i store nett og banket med jernslegger. Innhyllet i tåke 
må de leve i stummende mørke. 675 (670). Så blir de kastet i store 
koppergryter og plassert over flammende ild. Der blir de kokt i lang 
tid mens de fortvilet kaver og hopper. 676 (671). Der blir 
kjeltringen kokt i en blanding av puss og blod. Uansett hvor han 
vender seg, gjør det vondt når han kommer borti noe. 677 (672). 

i vann som myldrer av makk. Det finnes ingen bredd å 
berge seg opp på, for kokekaret strekker seg i alle retninger. 678 
(673). Deretter kommer han til sverdskogen der skarpe sverd 
skjærer ham i småbiter. Der hogger de en krok gjennom tunga hans 
og stikker ham med tusener av spisse nåler. 679 (674). Så kommer 
han til smertens elv som er meget vanskelig å krysse. Den er full av 
skarpe kniver, og illgjerningsmannen faller ut i den. 680 (675). Der 
gråter han mens svarte ravner, glefsende hunder og flekkete hyener 
river og sliter 1 kjøttet hans, mens hauker og kråker hakker i ham. 
681 (676). Så kjeltringer går sannelig en hard tilværelse i møte. 
Derfor bør man benytte de dager man har igjen til å gjøre det som 
er rett, og ikke være sløv. 682 (677). De vise har regnet ut hvor 
mange sesamfrø som tilsvarer tiden i Paduma-helvete. De har 
kommet til fem hundre milliarder ett hundre og tjue millioner år. 
683 (678). Så lenge må man altså leve i disse fryktelige helvetene. 

Derfor bør man alltid passe munnen sin når man er blant 
gode, rene og vennlige mennesker.” 166 


3.11 Nålaka Nålakasutta 684 (679). En dag da seeren Asita 
satt for seg selv, fikk han se de trettitre lykkelige gudene. De var 
kommet sammen i glede og jubel og viftet med strålende gevanter 
mens de hyllet de sin konge, Sakka.. 685 (680). Da han fikk se de 
jublende gudene, undret han seg over dette, og spurte: *Hvorfor er 
gudene så glade i dag? Hvorfor jubler de og vifter med sine 
gevanter? 686 (681). I krigen mot asuraene, vant gudene seier og 
asuraene tapte. Men selv da så jeg ikke slik en jubel! Hva har 
gudene sett som skaper slik begeistring? 687 (682). De jubler, 
synger og spiller! De klapper i hendene og de danser! Derfor spør 
jeg dere, som bor på fjelltoppene: Vær så snill å forklare dette for 
meg!” 688 (683). *Den uforlignelige juvelen av et menneske som 
skal nå full oppvåkning, er født i menneskenes verden for å glede 
andre og være dem til nytte. Han er født i Lumbini i sakyaenes land. 
Det er derfor alle her er så jublende glade! 689 (684). Han er den 

han er som en okse av en mann og står over dem alle. Han 
skal sette hjulet i gang i seernes skoglund og brøle som en løve, 
dyrenes konge.” 690 (685). Da han hørte dette, skyndte han seg ned 
og la veien til Suddhodanas bolig. Da han hadde satt seg, spurte han 
sakyaene: *Hvor er prinsen? Jeg vil også gjerne se ham.” 691 (686). 
Da lot sakyaene Asita få se prinsen som strålte som flammende gull, 
tilvirket i essen til en dyktig smed, og barnet var blendende vakkert. 
692 (687). Da han så den lille prinsen som strålte som en brennende 
ild, som stjernenes fyrste fra nattklar himmel, som solen som bryter 
gjennom høstens skydekke, ble han fylt av en enorm glede og fryd. 
693 (688). Høyt oppe lufta over ham holdt gudene en sirkelrund 
parasoll med mange tusen spiler. Vifter av yak-haler med gylne 
skaft viftet opp og ned, men de som holdt viftene og parasollen, var 
usynlige. 694 (689). Da seeren Kanhasiri så ham ligge der som et 
gullsmykke på et rødt klede, under en hvit parasoll som ble løftet 
over ham, ble han glad og løftet ham varsomt. 695 (690). Han så 
etter kjennetegnene på en stor mann, 168 


og da han løftet den edleste av sakyaenes slekt, løftet han 
glad sin røst og sa: *Dette er et uforlignelig menneske, den ypperste 
av dem alle!” 696 (691). Men så kom han til å tenke på sin egen 
bortgang, og han ble så trist at tårene rant. Da sakyaene så at seeren 
gråt, spurte de: *Du ser vel ikke noen ulykke for prinsen?” 697 
(692). Da seeren så at sakyaene ble ulykkelige, svarte han: "Ingen 
ulykker truer ham! Jeg ser ikke noe som truer ham. Dette er ingen 
dårlig gutt, så dere trenger ikke være bekymret! 698 (693). Denne 
prinsen kommer til å oppnå den høyeste oppvåkning, og han 
kommer til å sette det ypperste lærens hjul i bevegelse. Dette 
kommer han til å gjøre ut fra medfølelse med alle mennesker, og 
hans opphøyde levemåte kommer til å bli viden kjent. 699 (694). 
Selv har jeg ikke lenge igjen å leve. Jeg kommer til å dø før dette 
skjer. Jeg får ikke høre den uforligneliges lære, så det er derfor jeg 
er overveldet av sorg.” 700 (695). Sakyaene ble glade over å høre 
dette. Men selv gikk seeren ut av palasset. Han traff sin nevø og 
hadde medfølelse med ham. Derfor rådet han ham til å følge den 
uforligneliges lære: 701 (696). *Hvis du hører noe nevne en 
"oppvåknet”, en som har nådd oppvåkning og som viser vei for 

så grip muligheten, gå dit og spør om læren. Følg deretter 
den veien Mesteren viser deg.” 702 (697). Nålaka hadde bygd opp 
et forråd av gode fortjenester, og da han hørte disse nyttige 
veiledningene fra ham som så den høyeste renhet, ventet han 
tålmodig på den store seierherre, mens han bevarte full kontroll 
over sine sanser. 703 (698). Da han hørte at den største seierherre 
hadde satt hjulet i bevegelse, gikk han dit, full av tillit, og fikk se 
ham, den fremste av seere. Han spurte ut den beste av munker om 
det ypperste munkeliv, for det som Asita hadde sagt til ham, var nå 
blitt til virkelighet. skokk 704 (699). *Jeg vet at det som Asita sa, er 
sant. Nå spør jeg deg, Gotama, du som har gått forbi alle 
fenomener: 705 (700). Jeg har kommet til de hjemløse fordi jeg 
ønsker å leve bare av matgaver. Nå ber jeg deg, du munk, å forklare 
det ypperste munkeliv for meg.” Mesteren: 706 (701). *Jeg skal 
forklare forklare munkelivet for deg. Det er vanskelig å 
gjennomføre, vanskelig å oppfylle. Men jeg skal likevel forklare det 
for deg. Du må være sterk og du må være utholdende! 170 


707 (702). Du bør utvikle sinnslikevekt, uansett om du får 
ros eller kjeft i landsbyen. Ikke la hatet få bo i ditt sinn, men vær 
fredelig og uten arroganse. 708 (703). Du kan komme til å se 
forskjellige syner som flakker som lyktemenn i skogen. Vismenn kan 
fristes av kvinner, så ikke la deg friste av dem. 709 (704). Du avstår 
fra seksualitet og gir slipp på forskjellige sanselige nytelser. Du lar 
deg verken tiltrekke eller frastøte av noe vesen, uansett om det står 
stille eller er i bevegelse. 710 (705). De andre er som meg og jeg er 
som de andre. Sett deg 1 andres sted, så vil du verken drepe eller 
skade noen. 711 (706). Den som har innsikt og visdom gir slipp på 
ønsker og begjær som vanlige mennesker er fanget av. Slik kan han 
unngå dette helvetet. 712 (707). Han spiser moderat og går gjerne 
på tom mage, han ønsker seg ikke stort og føler ikke noe begjær, 
men er alltid tilfreds med det han har. Han er fri og uten noen krav. 
713 (708). Når han har gått runden og fått mat, 171 


bør han trekke seg tilbake inn i skogen. Munken finner seg 
en sitteplass og slår seg ned under et tre. 714 (709). Den vise 
mediterer ivrig og trives med livet i skogen. Sitt under treet og gled 
deg over å meditere. 715 (710). Når morgenen gryr, går han inn i 
landsbyen. Om han blir invitert inn noe sted, eller om han får en 
gave, blir han ikke glad og opprømt av den grunn. 716 (711). Når 
munken kommer til landsbyen, trenger han seg ikke på noen der. 
Han kommer ikke med hint om å gi ham mat, og han sier ikke noe 
som kan oppfattes slik. 717 (712). "Får jeg noe, så er det bra. Får 
jeg ingenting, er det også bra,” tenker han. Han er like fornøyd i 
begge tilfeller og vender så tilbake til sitteplassen under treet. 718 
(713). Han vandrer med bollen 1 hendene. Folk kan gjerne tro han 
er stum, om de vil. Han avviser ikke selv den minste gave og 
forakter ikke den som gir ham den. 719 (714). For filosofen 

en praksis som er både høyere og lavere. Man kommer 
ikke to ganger til målet. Det opplever man kun én gang. 720 (715). 
En munk som krysser strømmen og ikke klamrer seg til noe, som 
ikke bryr seg om hva som skal gjøres eller hva som ikke skal gjøres, 
han opplever ingen feber. 721 (716). Jeg skal forklare munkelivet 
for deg: Vær skarp som en kniv! Hold tann for tunge og vit å holde 
magemål. 722 (717). Sørg for å ha et våkent sinn, men ikke 
spekuler over så mye. Vær plettfri og ubundet, og praktiser det 
opphøyde liv. 723 (718). Øv meditasjon i ensomhet og lytt til andre 
munkers veiledninger. Ensomhet kalles visdom, så fryd deg over å 
være alene. Da vil du kaste lys i alle retninger. 724 (719). Når min 
elev har lyttet til veiledninger fra de vise, når han mediterer og 
slipper taket i sanselige lyster, får han sterkere selvrespekt og tillit. 

725 (720). Bekker som fosser i kløfter og skar og renner ut 
i kulper og tjern, sildrer og klukker med kraftig lyd. Men selve 
havet er stille. 726 (721). Slik romler det også i tomme tønner, men 
de som er fulle, er tause. Toskene er som halvfulle tønner, men 
vismannen er som et stille vann. 727 (722). Når munken sier mye, 
er talen full av visdom og mening. Han underviser ut fra kunnskap, 
han sier mye ut fra kunnskap. 728 (723). Men den som vet, men 
holder munn, som vet, men ikke sier stort — han fortjener å kalles 
en vismann. Han har nådd den høyeste visdom.” 174 


3.12 Betrakning av parene Dvayatånupassanasutta Slik har 
jeg hørt det: En gang da Mesteren var i Savatthi, holdt han til i 
Migåras mors paviljong i Østparken. En fullmånenatt den femtende 
i måneden satt Mesteren ute sammen med munkene. Han så ut over 
munkeforsamlingen som satt der i fullkommen taushet, og sa: "Hvis 
noen spør dere, munker, om hva som er poenget ved å lytte til en 
lære som er sunn, edel, frigjørende og som fører til full oppvåkning, 
kan dere svare at det er for å få en full og korrekt forståelse av 
parene av læresetninger. Og hvilket par er det da dere snakker om? 
*Dette er lidelsen. Dette er lidelsens årsak.” Dette er den ene 
betraktningen. "Dette er lidelsens opphør. Dette er veien som fører 
til lidelsens opphør.” Dette er den andre betraktningen. Dette er 
riktig betraktning av dette paret, og en munk som trener iherdig, 
flittig og målbevisst, kan vente seg ett av disse to resultatene: enten 
kunnskap her og nå, eller hvis han fremdeles klamrer seg til noe 
kan han i det minste regne med ikke å vende tilbake.” Slik talte 
Mesteren. Og han la til disse versene: 729 (724). *De som ikke 
kjenner lidelsen og heller ikke lidelsens tilblivelse — som ikke vet 
hvor lidelsen tar fullstendig slutt, og heller ikke den veien som fører 
til lindring av lidelsen — 730 (725). de opplever ingen frigjøring 1 
sinnet, og de opplever heller ingen frigjøring gjennom visdom. De 
må tåle tilblivelse og forfall og klarer ikke å gjøre slutt på dette. 731 
(726). Men de som virkelig kjenner lidelsen og som også kjenner 

som vet hvor lidelsen tar fullstendig slutt, og som kjenner 
veien som fører til lindring av lidelsen — 732 (727). de opplever 
frigjøring i sinnet, og de opplever frigjøring gjennom visdom. De 
slipper å oppleve tilblivelse og forfall for de klarer å gjøre slutt på 
dette. Hvis noen spør om det finnes en annen måte å betrakte 
parene riktig på, kan dere svare at det gjør det, munker. Og hvis de 
spør hvordan denne måten er, kan dere svare dette: *AII lidelse som 
oppstår, skyldes involveringer.” Dette er den ene betraktningen. 
*Og hvis man frir seg fullstendig fra involveringer, vil det ikke 
oppstå noen lidelse.” Dette er den andre betraktningen. Dette er 
riktig betraktning av dette paret, og en munk som trener iherdig, 
flittig og målbevisst, kan vente seg ett av disse to resultatene: enten 
kunnskap her og nå, eller hvis han fremdeles klamrer seg til noe 
kan han i det minste regne med ikke å vende tilbake.” Slik talte 
Mesteren. Og han la til disse versene: 733 (728). Uansett hvilke 
lidelser som oppstår her i verden, så har de samme årsak, nemlig 
involveringer. En tosk som involverer seg uten å vite dette, vil 
oppleve lidelser gang på gang. Derfor vil den som forstår dette, 
unngå å involvere seg, siden han ser hvordan lidelser blir til. Hvis 
noen spør om det finnes en annen måte å betrakte parene riktig på, 
kan dere svare at det gjør det, munker. Og hvis de spør hvordan 
denne måten er, kan dere svare dette: "Uansett hvilke lidelser som 
oppstår, så skyldes de uvitenhet.” Dette er den ene betraktningen. 
*Og hvis uvitenheten helt tar slutt, vil det heller ikke oppstå 
lidelser.” Dette er den andre betraktningen. Dette er riktig 
betraktning av dette paret, og en munk som trener iherdig, flittig og 
målbevisst, kan vente seg ett av disse to resultatene: enten 
kunnskap her og nå, eller hvis han fremdeles klamrer seg til noe 
kan han i det minste regne med ikke å vende tilbake.” 176 


Slik talte Mesteren. Og han la til disse versene: 734 (729). 
*De som gang på gang gjennomløper kretsløpet av tilblivelse og 
undergang som skaper eksistens både her og der, de gjør dette ut fra 
uvitenhet. 735 (730). For uvitenhet er den store dårskap som gjør at 
kretsløpet stadig går videre. De som har kunnskap, derimot, 
opplever ikke noen ny eksistens. Hvis noen spør om det finnes en 
annen måte å betrakte parene riktig på, kan dere svare at det gjør 
det, munker. Og hvis de spør hvordan denne måten er, kan dere 
svare dette: "Uansett hvilke lidelser som oppstår, så skyldes de 
reaksjoner.” Dette er den ene betraktningen. *Og hvis det blir helt 
slutt på reaksjoner, vil det heller ikke oppstå lidelser.” Dette er den 
andre betraktningen. Dette er riktig betraktning av dette paret, og 
en munk som trener iherdig, flittig og målbevisst, kan vente seg ett 
av disse to resultatene: enten kunnskap her og nå, eller hvis han 
fremdeles klamrer seg til noe kan han i det minste regne med ikke å 
vende tilbake.” Slik talte Mesteren. Og han la til disse versene: 736 
(731). *Enhver lidelse som måtte oppstå, skyldes reaksjoner. Om 
reaksjonene tar slutt, oppstår det ingen lidelse. 737 (732). Når man 
kjenner denne ulempen, at lidelse kommer av reaksjoner, lar man 
alle reaksjoner falle til ro og avbryter alle identifikasjoner. 177 


Da tar lidelsene slutt, når man vet dette som det er. 738 
(733). De vise, som ser det som det er, som vet og forstår det riktig, 
overvinner Måras lenker og opplever ikke noen ny eksistens. Hvis 
noen spør om det finnes en annen måte å betrakte parene riktig på, 
kan dere svare at det gjør det, munker. Og hvis de spør hvordan 
denne måten er, kan dere svare dette: "Uansett hvilke lidelser som 
oppstår, så skyldes de den skjelnende bevisstheten.” Dette er den 
ene betraktningen. *Og hvis den skjelnende bevisstheten stopper 
helt, vil det heller ikke oppstå lidelser.” Dette er den andre 
betraktningen. Dette er riktig betraktning av dette paret, og en 
munk som trener iherdig, flittig og målbevisst, kan vente seg ett av 
disse to resultatene: enten kunnskap her og nå, eller hvis han 
fremdeles klamrer seg til noe kan han i det minste regne med ikke å 
vende tilbake.” Slik talte Mesteren. Og han la til disse versene: 739 
(734). "Enhver lidelse som måtte oppstå, skyldes den skjelnende 
bevisstheten. Om den skjelnende bevisstheten tar slutt, oppstår det 
ingen lidelse. 740 (735). Når munken kjenner denne ulempen, at 
lidelse kommer av den skjelnende bevisstheten, lar han den 
skjelnende bevisstheten falle til ro og finner tilfredshet i den 
endelige fred i sitt indre. Hvis noen spør om det finnes en annen 
måte å betrakte parene riktig på, kan dere svare at det gjør det, 
munker. Og hvis de spør hvordan denne måten er, kan dere svare 
dette: "Uansett hvilke lidelser som oppstår, så skyldes de 
persepsjon.” Dette er den ene 178 


betraktningen. *Og hvis persepsjonen stopper helt, vil det 
heller ikke oppstå lidelser.” Dette er den andre betraktningen. Dette 
er riktig betraktning av dette paret, og en munk som trener iherdig, 
flittig og målbevisst, kan vente seg ett av disse to resultatene: enten 
kunnskap her og nå, eller hvis han fremdeles klamrer seg til noe 
kan han i det minste regne med ikke å vende tilbake.” Slik talte 
Mesteren. Og han la til disse versene: 741 (736). *De som blir 
overveldet av persepsjoner, følger strømmen av tilblivelser. De er på 
villspor og har langt å gå før de får brutt sine bindinger. 742 (737). 
Men de som forstår persepsjonene, finner fred i denne kunnskapen. 
Når de lar persepsjonene falle til ro, finner de tilfredshet i den 
endelige fred i sitt indre. Hvis noen spør om det finnes en annen 
måte å betrakte parene riktig på, kan dere svare at det gjør det, 
munker. Og hvis de spør hvordan denne måten er, kan dere svare 
dette: "Uansett hvilke lidelser som oppstår, så skyldes de følelser.” 
Dette er den ene betraktningen. *Og hvis følelsene stopper helt, vil 
det heller ikke oppstå lidelser.” Dette er den andre betraktningen. 
Dette er riktig betraktning av dette paret, og en munk som trener 
iherdig, flittig og målbevisst, kan vente seg ett av disse to 
resultatene: enten kunnskap her og nå, eller hvis han fremdeles 
klamrer seg til noe kan han i det minste regne med ikke å vende 
tilbake.” Slik talte Mesteren. Og han la til disse versene: 743 (738). 
*En hvilken som helst følelse, om den er god, vond eller nøytral, 
eller om den er forårsaket av noe inne i deg eller noe utenfor deg, 

744 (739). erkjenner munken som lidelse. Han ser at den 
er falsk av natur og forgjengelig. Hver gang den oppstår, ser han 
den blir borte igjen. Når han ser hvordan følelsen da forsvinner, 
finner han tilfredshet i den endelige fred i sitt indre. Hvis noen spør 
om det finnes en annen måte å betrakte parene riktig på, kan dere 
svare at det gjør det, munker. Og hvis de spør hvordan denne måten 
er, kan dere svare dette: "Uansett hvilke lidelser som oppstår, så 
skyldes de begjær.” Dette er den ene betraktningen. *Og hvis 
begjæret stopper helt, vil det heller ikke oppstå lidelser.” Dette er 
den andre betraktningen. Dette er riktig betraktning av dette paret, 
og en munk som trener iherdig, flittig og målbevisst, kan vente seg 
ett av disse to resultatene: enten kunnskap her og nå, eller hvis han 
fremdeles klamrer seg til noe kan han i det minste regne med ikke å 
vende tilbake.” Slik talte Mesteren. Og han la til disse versene: 745 
(740). *En mann som har begjær som sin følgesvenn, må 
gjennomløpe kretsløpet i lang tid. Tilblivelse oppstår både her og 
der og han kommer ikke ut av kretsløpet. 746 (741). Når munken 
ser farene ved dette at begjæret fører til lidelse, slipper han taket i 
begjær og grådighet og vandrer i full oppmerksomhet. Hvis noen 
spør om det finnes en annen måte å betrakte parene riktig på, kan 
dere svare at det gjør det, munker. Og hvis de spør hvordan denne 
måten er, kan dere svare dette: "Uansett hvilke lidelser som oppstår, 
så skyldes de involveringer.” Dette er den ene betraktningen. *Og 
hvis involveringene stopper helt, vil det heller ikke oppstå lidelser.” 
Dette er den andre betraktningen. Dette er riktig betraktning av 
dette paret, og en munk som trener iherdig, flittig og målbevisst, 
kan vente seg ett av disse to resultatene: enten kunnskap her og 180 


nå, eller hvis han fremdeles klamrer seg til noe kan han i 
det minste regne med ikke å vende tilbake.” Slik talte Mesteren. Og 
han la til disse versene: 747 (742). "Tilblivelse er betinget av 
involveringer, og det som er blitt til, er utsatt for lidelse. Det som er 
blitt til, blir også borte. Det er slik lidelser blir til. 748 (743). Derfor 
opplever ikke de vise noen ny eksistens, for de forstår å avslutte 
sine involveringer slik at de ikke skaper noe nytt.” Hvis noen spør 
om det finnes en annen måte å betrakte parene riktig på, kan dere 
svare at det gjør det, munker. Og hvis de spør hvordan denne måten 
er, kan dere svare dette: "Uansett hvilke lidelser som oppstår, så 
skyldes de objekter.” Dette er den ene betraktningen. *Og hvis 
objektene blir helt borte, vil det heller ikke oppstå lidelser.” Dette 
er den andre betraktningen. Dette er riktig betraktning av dette 
paret, og en munk som trener iherdig, flittig og målbevisst, kan 
vente seg ett av disse to resultatene: enten kunnskap her og nå, eller 
hvis han fremdeles klamrer seg til noe kan han i det minste regne 
med ikke å vende tilbake.” Slik talte Mesteren. Og han la til disse 
versene: 749 (744). "Uansett hva som oppstår av lidelser, så er de 
betinget av objekter. Kan vi se bort fra objektene, vil det ikke 
oppstå noen lidelse. 750 (745). Når man har innsett dette, at 
lidelsen er betinget av objekter, kan man fri seg fra alle objekter 

og nyte en objektløs frihet. 751 (746). Når munken får fred 
1 sinnet og skjærer over begjæret etter ny eksistens, legger han bak 
seg tilblivelsenes kretsløp og opplever ikke noen ny tilværelse. Hvis 
noen spør om det finnes en annen måte å betrakte parene riktig på, 
kan dere svare at det gjør det, munker. Og hvis de spør hvordan 
denne måten er, kan dere svare dette: "Uansett hvilke lidelser som 
oppstår, så skyldes de ernæring.” Dette er den ene betraktningen. 
*'Og hvis tilførselen av ernæring stopper helt, vil det heller ikke 
oppstå lidelser.” Dette er den andre betraktningen. Dette er riktig 
betraktning av dette paret, og en munk som trener iherdig, flittig og 
målbevisst, kan vente seg ett av disse to resultatene: enten 
kunnskap her og nå, eller hvis han fremdeles klamrer seg til noe 
kan han i det minste regne med ikke å vende tilbake.” Slik talte 
Mesteren. Og han la til disse versene: 752 (747). "Uansett hva som 
oppstår av lidelser, så er de betinget av ernæring. Kan vi se bort fra 
ernæringen, vil det ikke oppstå noen lidelse. 753 (748). Når man 
har innsett dette, at lidelsen er betinget av ernæring, gjennomskuer 
man all ernæring og lever uavhengig av ernæringen. 754 (749). Når 
man forstår hva helse vil si, og fjerner de negative tendensene i 
sinnet, når man med ettertanke praktiserer læren, kan man ikke 
plasseres i noen kategori. 182 


Hvis noen spør om det finnes en annen måte å betrakte 
parene riktig på, kan dere svare at det gjør det, munker. Og hvis de 
spør hvordan denne måten er, kan dere svare dette: "Uansett hvilke 
lidelser som oppstår, så skyldes de stress.” Dette er den ene 
betraktningen. *Og hvis man blir helt fri fra stress, vil det heller 
ikke oppstå lidelser.” Dette er den andre betraktningen. Dette er 
riktig betraktning av dette paret, og en munk som trener iherdig, 
flittig og målbevisst, kan vente seg ett av disse to resultatene: enten 
kunnskap her og nå, eller hvis han fremdeles klamrer seg til noe 
kan han i det minste regne med ikke å vende tilbake.” Slik talte 
Mesteren. Og han la til disse versene: 755 (750). *Uansett hva som 
oppstår av lidelser, så er de betinget av stress. Kan vi fjerne stresset, 
vil det ikke oppstå noen lidelse. 756 (751). Når munken har innsett 
denne faren, at lidelsen er betinget av stress, slipper han taket i 
denne trangen og lar vanemessige reaksjoner falle til ro. Han 
vandrer i full oppmerksomhet uten ønsker og involveringer. Hvis 
noen spør om det finnes en annen måte å betrakte parene riktig på, 
kan dere svare at det gjør det, munker. Og hvis de spør hvordan 
denne måten er, kan dere svare dette: * Avhengighet skaper uro i 
sinnet.” Dette er den ene betraktningen. "Og uten avhengighet 
oppstår heller ingen uro i sinnet.” Dette er den andre betraktningen. 
Dette er riktig betraktning av dette paret, og en munk som trener 
iherdig, flittig og målbevisst, kan vente seg ett av disse to 
resultatene: enten kunnskap her og nå, eller hvis han fremdeles 
klamrer seg til noe kan han i det minste regne med ikke å vende 
tilbake.” Slik talte Mesteren. Og han la til disse versene: 757 (752). 
"Den uavhengige blir ikke urolig, 183 


den som er avhengig, involverer seg. Tilblivelse oppstår 
både her og der og han kommer ikke ut av kretsløpet. 758 (753). 
Når munken ser farene ved dette, at avhengighet medfører store 
farer, lever han uavhengig og uten involveringer og vandrer i full 
oppmerksomhet. Hvis noen spør om det finnes en annen måte å 
betrakte parene riktig på, kan dere svare at det gjør det, munker. 
Og hvis de spør hvordan denne måten er, kan dere svare dette: *Det 
formløse er roligere enn former.” Dette er den ene betraktningen. 
"Og avslutning er enda roligere enn det formløse.* Dette er den 
andre betraktningen. Dette er riktig betraktning av dette paret, og 
en munk som trener iherdig, flittig og målbevisst, kan vente seg ett 
av disse to resultatene: enten kunnskap her og nå, eller hvis han 
fremdeles klamrer seg til noe kan han i det minste regne med ikke å 
vende tilbake.” Slik talte Mesteren. Og han la til disse versene: 759 
(754). "Både de som er avhengige av former og de som baserer seg 
på det formløse, opplever ny tilblivelse, siden de ikke kjenner noen 
avslutning. 760 (755). De som gjennomskuer former og ikke baserer 
seg på det formløse, beseirer døden og oppnår frigjøring gjennom 
avslutning. Hvis noen spør om det finnes en annen måte å betrakte 
parene riktig på, kan dere svare at det gjør det, munker. Og hvis de 
spør hvordan denne måten er, kan dere svare dette: *Det som hele 
verden med dens guder, djevler, brahmaner, filosofer, fyrster og 

mennesker regner som sant, det vurderer de edle nøye og 
ser med klar visdom at det egentlig er falskt.” Dette er den ene 
betraktningen. *Og det som hele verden med dens guder, djevler, 
brahmaner, filosofer, fyrster og andre mennesker regner som falskt, 
det vurderer de edle nøye og ser med klar visdom at det egentlig er 
sant.” Dette er den andre betraktningen. Dette er riktig betraktning 
av dette paret, og en munk som trener iherdig, flittig og målbevisst, 
kan vente seg ett av disse to resultatene: enten kunnskap her og nå, 
eller hvis han fremdeles klamrer seg til noe kan han i det minste 
regne med ikke å vende tilbake.” Slik talte Mesteren. Og han la til 
disse versene: 761 (756). *Se hvordan verden med alle dens guder 
klynger seg til navn og form. De innbiller seg at det er sant at det 
finnes et selv i det som er ikke-selv. 762 (757). Men uansett hva de 
innbiller seg, så er virkeligheten annerledes. Men det er i seg selv 
falskt, for det som er forgjengelig, er uekte. 763 (758). Men indre 
fred er ikke falsk av natur. Det vet de edle er sant. Når de ser 
virkelighetens sanne natur, finner de tilfredshet i den endelige fred i 
sitt indre. Hvis noen spør om det finnes en annen måte å betrakte 
parene riktig på, kan dere svare at det gjør det, munker. Og hvis de 
spør hvordan denne måten er, kan dere svare dette: *Det som hele 
verden med dens guder, djevler, brahmaner, filosofer, fyrster og 
andre mennesker regner som lykke, det vurderer de edle nøye og 
ser med klar visdom at det egentlig er lidelse.” Dette er den ene 
betraktningen. *Og det som hele verden med dens guder, djevler, 
brahmaner, filosofer, fyrster og andre mennesker regner som lidelse, 
det vurderer de edle nøye og ser med klar visdom at det egentlig er 
lykke.” Dette er den andre betraktningen. Dette 185 


er riktig betraktning av dette paret, og en munk som trener 
iherdig, flittig og målbevisst, kan vente seg ett av disse to 
resultatene: enten kunnskap her og nå, eller hvis han fremdeles 
klamrer seg til noe kan han i det minste regne med ikke å vende 
tilbake.” Slik talte Mesteren. Og han la til disse versene: 764 (759). 
*Så lenge det finnes tiltrekkende, behagelige og deilige synlige 
former, lyder, dufter, smaker og berøringer, og alt slikt som opptrer 
i sinnet 765 (760). så lenge de finnes, sier hele verden med alle 
dens guder at dette er lykke. Men når disse tar slutt, sier de alle at 
dette er lidelse. 766 (761). De edle ser at lykken er å stoppe sin 
egen personlighet. Dette er det stikk motsatte av hva folk ellers 
mener. 767 (762a). Det andre sier er lykke, sier de edle er lidelse. 
Det andre sier er lidelse, sier de edle er lykke. 768 (762b—763a). 
Se, denne læren er vanskelig å forstå, og de som ikke kan se den, er 
helt forvirret. De er innhyllet i mørke og er blinde fordi de ikke kan 
se. 769 (763b). Men den er åpenbar for de gode, 186 


de ser det hele i et klart lys. Men de som ikke forstår 
læren, ser ikke det som er rett foran nesen deres. 770 (764). Det er 
ikke lett å våkne til denne læren for dem som er slave av sine 
lidenskapelige forhåpninger, for dem som blir revet med av sine 
forhåpninger og for dem som er underlagt Måras velde. 771 (765). 
Hvem andre enn de edle fortjener å forstå veien — den veien som 
fører til fullkommen kunnskap? De er uten negative tendenser og 
opplever den endelige fred i sitt indre.” 187 


4. Åtter-kapitlet Atthakavagga 4.1 Sanselige nytelser 
Kåmasutta 772 (766). Hvis en mann ønsker seg sanselige nytelser 
og klarer å oppnå dette, blir han glad for det, siden han har fått det 
han ønsket seg. 773 (767). Men hvis de sansenytelsene han ønsket, 
blir mindre eller forsvinner, da sørger denne mannen som om han 
skulle være gjennomboret av en pil. 774 (768). Den som holder seg 
unna sansenytelser slik han lar være å tråkke på hodet til en slange, 
higer ikke etter noe i verden, men beseirer den med 
oppmerksomhet. 775 (769). Den som trakter etter åkrer, eiendeler, 
gull, kveg, hester, tjenere, menn og kvinner, etter slektninger og 
etter mange sansenytelser, 776 (770). blir overvunnet av svakhet, 
han blir knust av bekymringer. Han drukner i lidelser som når 
vannet fyller en båt som er lekk. 188 


777 (771). Derfor vil den som er oppmerksom, alltid holde 
seg unna sansenytelser. Da kommer han trygt over til den andre 
bredden liksom den som har lenset båten sin. 189 


4.2 Åtte vers om huleboeren Guhatthakasutta 778 (772). 
Den som absolutt vil sitte inne i kroppens hule, dekket av mange 
forurensninger og fordypet i vrangforestillinger, han befinner seg 
langt unna løsrivelse. For det er ikke lett å slippe taket i 
sansenytelsene. 779 (773). De som er bundet til søte forhåpninger 
som er skapt av deres egne ønsker, er ikke lette å frigjøre, og andre 
enn de selv kan ikke gjøre det. De lengter etter det som har vært 
eller de lengter etter det som skal komme. De lengter etter 
sansenytelser nå, eller de lengter tilbake til det som har vært. 780 
(774). De er som besatt av sanselige nytelser og de velter seg i 
vrangforestillinger. De er utakknemlige og helt på villspor. De 
rammes av lidelser og jamrer: *Hva skal det bli av oss når vi dør?” 
781 (775). Derfor bør folk praktisere denne treningen. Det man vet 
er feil her i verden bør man ikke praktisere, for de vise sier at livet 
er kort. 782 (776). Jeg ser at folk her i verden skjelver, 190 


besatt av trangen til å eksistere. Dårlige mennesker sutrer 
mellom dødens kjever, siden de ikke klarer å fri seg fra begjæret 
etter ny tilblivelse. 783 (777). Se hvordan de skjelver, de som 
tenker på "meg” og "mitt. De spreller som fisk på land i en uttørret 
bekk. Den som innser dette, tenker ikke på "meg” og "mitt”, og 
lenger ikke etter ny tilblivelse. 784 (778). Den vise fordriver 
trangen til begge ytterligheter. Han gjennomskuer persepsjonene og 
griper ikke etter dem. Han avstår fra å gjøre noe han kunne angre 
på og klamrer seg ikke til det han ser og hører. 785 (779). Han 
gjennomskuer sine identifikasjoner, slipper taket i sine eiendeler og 
krysser floden. Han trekker ut pilen og lever i årvåkenhet uten å 
lengte verken etter denne verden eller den neste. 191 


4.3 Åtte vers om den vrangsinnede Dutthatthakasutta 786 
(780). I en debatt deltar vrangsinnede personer og sannhetssøkere 
deltar også i debatt. Men vismannen går ikke inn i noen debatt. 
Derfor blir ikke sinnet hans hardt. 787 (781). Hvordan skal man 
kunne overskride sine egne meninger, når de er basert på egne 
preferanser, og når man selv konstruerer begrunnelser for dem? 
Enhver snakker som han har kunnskap til. 788 (782). De edle sier at 
den som ubedt forteller andre om alle sine gode gjerninger, og selv 
forteller godt om seg selv, har en uedel natur. 789 (783). Men de 
edle sier at dersom en munk har fred i sinnet og har funnet fred i 
sitt indre, ikke skryter, men bare forteller hva godt han har 
oppnådd, da har han en edel natur. 790 (784). Når noen har uttenkt 
og konstruert og presentert en lære som er uren, mener han selv at 
han har fordel av det. Men han bygger på vaklende grunn. 791 
(785). Det er ikke lett å fri seg fra feilaktige ideer, når man selv har 
plukket dem ut fra et mylder av ideer. 192 


For en kan velge og vrake mellom ideer og godta den ene 
og forkaste den andre. 792 (786). Den som er renset, danner seg 
ikke noen som helst ideer om eksistens og ikke-eksistens. Hvilken 
kategori skal han vel følge når han ikke involverer seg 1 noen 
illusjoner og innbilninger? 793 (787). En som involverer seg i 
tingene, deltar i debatter. Men hvordan skal den som ikke 
involverer seg, kunne delta? Han holder verken på teorier om selv 
eller ikke-selv. Han har ristet av seg alle teorier. 193 


4.4 Åtte vers om den rensede Suddhatthakasutta 794 
(788). Jeg ser renhet som den høyeste sunnhet. En mann blir renset 
ved sin innsikt. Når han vet at det er det høyeste, vet han også at 
det er renhet. 795 (789). Hvis en mann er blitt renset ved sin 
innsikt, så frir seg fra lidelse gjennom kunnskap. Om han har 
involveringer, blir han renset av en annen, for han får innsikt ved å 
lytte til andres ord. 796 (790). En brahman som verken binder seg 
til godt eller vondt, som har sluppet taket i teorier om selvet, 
erklærer ikke at det finnes renhet i annet enn det man ser, hører, 
tenker eller praktiserer. 797 (791). Den som forlater det ene og 
binder seg til noe annet, er bundet av begjæret og klarer ikke å fri 
seg fra det. De slipper det ene bare for å gripe det andre, som en 
ape som hopper fra grein til grein. 798 (792). En som selv har valgt 
seg sine mål, går det opp og ned for alt etter hva han opplever. Men 
den som har dyp visdom og følger læren ut fra kunnskap, ham går 
det ikke opp og ned for. 799 (793). Han kan ikke plasseres i noen 
kategori, verken av det som blir sett, hørt eller tenkt. 194 


Hvordan kan noen i verden ha tvil om ham når han har 
innsikt og opptrer i full åpenhet? 800 (794). De står ikke fram og 
roser seg selv, de sier ikke: "Dette er den høyeste renhet!” De har 
løst opp begjærets knuter og ønsker seg ikke noe som helst her i 
verden. 801 (795). Brahmanen overskrider sine grenser. Han griper 
ikke etter verken det han vet eller det han ser. Han er ikke 
oppildnet av lidenskaper og legger heller ingen vekt på å være 
lidenskapsløs. Han griper ikke etter noe lenger. 195 


4.5 Åtte vers om det høyeste Paramatthakasutta 802 (796). 
Når en mann holder på sine egne meninger og sier at de er det 
høyeste i verden, sier han at alle andre meninger er mindreverdige. 
Derfor klarer han ikke å heve seg over debatten. 803 (797). Det han 
ser som fordel for seg selv i det som er sett, hørt eller tenkt, det 
griper han fatt i og betrakter alt annet som mindreverdig. 804 
(798). De gode sier at forestillinger som får noen til å betrakte 
andre som mindreverdige, er bindinger. Derfor baserer ikke munken 
seg på det han ser, hører eller tenker, og heller ikke på ritualer. 805 
(799). Han lager seg ingen teorier her i verden, verken ut fra 
kunnskap eller ut fra ritualer. Han regner ikke seg selv som 
likeverdig med noen. og heller ikke som bedre eller dårligere enn 
noen. 806 (800). Han slipper taket i teorier om selvet og klamrer 
seg heller ikke til noen kunnskap. Han tar ikke parti for noen 
fraksjon og hevder ingen teorier selv. 807 (801). Den som ikke har 
aspirasjoner verken til tilblivelse eller ikke-tilblivelse, 196 


verken her eller hinsides, han har ingen fast bopel i noen 
doktrine. 808 (802). Han identifiserer ikke selv det minste av det 
han ser, hører eller tenker her. Hvem kan tvile på en slik brahman 
som ikke klamrer seg til noen teori? 809 (803). Han verken 
utformer eller foretrekker noen teori og binder seg ikke til noen av 
dem. En slik brahman lar seg ikke lede av ritualer. Han har krysset 
over til den andre bredden og kommer ikke tilbake igjen derfra. 197 


4.6 Alderdom Jaråsutta 810 (804). Livet er sannelig kort! 
Du dør før hundre år er omme. Men selv om du skulle leve lengre, 
dør du av alderdom, likevel. 811 (805). Folk bekymrer seg for det 
de regner som sitt, for intet eier vi til evig tid. Når vi innser at vi 
kommer til å miste alt, er det dumt å klamre seg til hus og 
eiendeler. 812 (806). Når døden kommer, mister du alt du regner 
som ditt. Den som i visdom har innsett dette, binder seg ikke lenger 
til noe. 813 (807). Det du så i drømme, ser du ikke igjen når du 
våkner. Og de som er døde, ser vi heller aldri igjen. 814 (808). Folk 
vi kan se her og nå, kjenner vi ved navn. Men når de er døde og 
borte, er bare navnet tilbake. 815 (809). Den som er opptatt av 
meg” og *mitt”, blir ikke fri fra sorg, jJammer og grådighet. 198 


Derfor slipper de vise taket, og vandrer ut mot frihet og 
fred. 816 (810). Derfor trekker munken seg tilbake og foretrekker et 
liv i ensomhet. Derfor ferdes han ikke blant folk, men lever i 
tilbaketrukken stillhet. 817 (811). De vise binder seg ikke til noe. 
De har ikke noe de liker eller avskyr. Derfor preller sorger og 
grådighet av på dem slik vanndråpen preller av på lotusen. 818 
(812). Vandråpen blir ikke hengende fast på lotusens blomster og 
blader. På samme måte slipper de vise taket i det de ser, hører og 
tenker. 819 (813). Den som er renset, lager seg ikke forestillinger ut 
fra det han ser, hører eller tenker. Noen annen renselse ønsker han 
ikke, for han føler verken lyst eller ulyst. 199 


4.7 Tissa Metteyya Tissametteyyasutta Munken Tissa 
Metteyya: 820 (814). "Fortell meg, Mester, hvilke skader som skjer 
med den som har seksuelt samkvem med noen. Når vi har hørt dine 
veiledninger, kan vi praktisere avholdenhet.” Mesteren: 821 (815). 
*Den som har seksuelt samkvem, glemmer fullstendig læren, og han 
følger en feilaktig vei. En slik levemåte er uedel. 822 (816). Hvis en 
som har levd alene, har seksuelt samkvem med noen, blir han 
avsporet som en vogn som går i grøfta, og en slik person blir kalt 
mindreverdig. 823 (817). Det gode ry og omdømme som han 
tidligere hadde, blir ødelagt. Når man innser dette, bør man 
praktisere avholdenhet. 824 (818). Han blir overveldet av seksuelle 
fantasier og klarer ikke å tenke på annet. Når han hører andre 
skrike opp om dette, blir han bare trist og nedslått. 200 


825 (819). Slik føler han seg presset av andres anklger og 
lager dermed et våpen til eget forderv. Hans eget umettelige begjær 
styrter ham ut i løgner og bedrag. 826 (820). Han dro ut som 
eneboer og vant seg ry som vismann. Men nå har han henfalt til 
seksualitet og er like forvirret som en annen tosk. 827 (821). Når en 
vismann har sett disse farene, bør han besluttsomt vandre sin 
ensomme vei både tidlig og sent. Han bør ikke henfalle til 
seksualitet. 828 (822). Han bør praktisere i ensomhet, for det er det 
høyeste for de edle. Men han skal ikke regne seg som bedre enn 
andre. Da nærmer han seg fred i sitt indre. 829 (823). De som 
henger fast i sanselighet, misunner vismannen som er frigjort, som 
ikke kaster et blikk på sanselige nytelser og som har krysset floden.” 
201 


4.8 Pasura Pasurasutta 830 (824). "Renhet finnes bare 
her,” sier noen, og de sier at det ikke finnes renhet i noen annen 
lære. Det de selv holder seg til, regner de som renhet, og de klamrer 
seg hver til sin egen sannhet. 831 (825). De elsker debatt og kaster 
seg gjerne ut i slike, mens de betrakter andre debattanter som 
idioter. De krangler og støtter seg på forskjellige lærere og kaller 
seg eksperter fordi de vil ha anerkjennelse. 832 (826). De sitter 
midt i forsamlingen og debatterer, og de ønsker seg ros og er redde 
for å tape. Men blir de gjendrevet, blir de deprimerte, og de leter 
etter svake punkter i motpartens kritikk. 833 (827). Den som blir 
beseiret i debatten, som får sine argumenter gjendrevet etter 
grundig utspørring, hadde en dårlig sak, og han blir trist og nedslått 
og sutrer og sier: "Jeg tapte!” 834 (828). Slike debatter oppstår 
blant filosofer og noen vinner og noen taper. Når man innser dette, 
bør man avstå fra debatt, for den eneste hensikten med dem er 
vinning og ry. 835 (829). Eller hvis han høster ros der mens han 
debatterer midt i forsamlingen, 202 


da smiler han fornøyd og blir kry av det. Han blir arrogant 
fordi han har oppnådd suksess. 836 (830). Denne arrogansen blir 
ham til fordervelse for han kommer bare til å uttale seg med desto 
større arroganse. Når man innser dette, bør man avstå fra debatt, 
for gode mennesker sier at det ikke er veien til renhet. 837 (831). 
Gå tordnende fram som en helt, ernæret av kongelig føde, som 
møter sine fiender. Gå dine motstandere i møte, for striden er bilagt 
før den begynner. 838 (832). Hvis noen vil kjempe for en teori og 
sier at dette er den eneste sannhet, så si til dem at det ikke er noe å 
strides om, og de vil ikke finne noen motstand her. 839 (833). De 
som vandrer uten å konfrontere noen, som ikke setter den ene 
teorien opp mot den andre — hvem av dem vil du konfrontere, 
Pastra? De tar uansett ikke opp stridshansken. 840 (834). Du tenker 
og spekulerer for mye, og sinnet ditt er fullt av teorier. Men du 
prøver å konfrontere en vismann, og ham kommer du ingen vei 
med. 203 


4.9 Mågandiya Magandiyasutta Mesteren: 841 (835). 
"Synet av Måras døtre: Begjær, Misnøye og Lidenskap, vekket ikke 
den minste lyst til seksuelt samvær. Hva er dette som er fullt av 
skitt og urin? p>? Jeg vil ikke komme nær dem med foten engang 
Mågandiya: 842 (836). "Hvis du ikke vil ha en slik juvel, en kvinne 
som mang en konge begjærer — hva slags teorier, hva slags liv og 
hva slags gjenfødelse vil du da foretrekke?” Mesteren: 843 (837). 
"Jeg kommer ikke med noen påstander, for når jeg tenker gjennom 
forskjellige læresetninger, griper jeg ikke tak i noen av dem. Og 
dette gir meg fred i mitt indre.” Mågandiya: 844 (838). *Du snakker 
om de forskjellene som finnes, men du tar ikke noen av dem til deg, 
vismann! Hva sier så de vise om det som kalles indre fred?” 
Mesteren: 845 (839). "Jeg sier ikke at renhet kommer av det du ser, 
det du hører, det du vet eller av ritualer. 204 


Og den kommer heller ikke av det du ikke ser, det du ikke 
hører, det du ikke vet eller av fravær av ritualer. Når man slipper 
taket i alt dette og i alle bindinger finner man fred uten bindinger 
og søker ikke noen tilblivelse.” Mågandiya: 846 (840). "Hvis renhet 
verken kommer av det du ser, det du hører, det du vet eller av 
ritualer, og hvis den heller ikke kommer av det du ikke ser, det du 
ikke hører, det du ikke vet eller av fravær av ritualer, synes jeg det 
er en uhyre tåpelig lære. Noen oppnår renhet gjennom sine teorier.” 
Mesteren: 847 (841). *Du lar deg beruse av teoriene dine, av det 
som du klamrer deg til. Derfor forstår du ikke et fnugg av det jeg 
sier, men synes bare at det er dumt. 848 (842). Den som regner seg 
som likeverdig med andre, som bedre eller dårligere enn dem, vil 
debattere på det grunnlaget. Men den som ikke lar seg fange av 
disse tre villfarelsene, har ingen like i hele verden. 849 (843). 
Hvorfor vil en brahman hevde at noe er sant, eller hvem vil han 
debattere mot og hevde det er usant, hvis han ikke har noen 
forestillinger om likhet eller ulikhet? Hvem vil han da debattere 
imot? 850 (844). Vismannen har forlatt sitt hjem og vandrer uten å 
knytte seg til noen landsby. 205 


Han er fri fra sanselige tilbøyeligheter og har ingen 
preferanser. Hvordan kan han da debattere med noen? 851 (845). 
En stor mann som vandrer omkring i frihet, vil ikke ta opp noen 
synspunkter og debattere med noen. Akkurat som vannet renner av 
en lotus med kraftig stilk, uansett om det enn er fullt av urenheter, 
vil heller ikke verden og sansenytelser hefte ved vismannen. 852 
(846). Den som er vis, blir ikke stolt over teorier og heller ikke over 
det han selv har tenkt ut. Han er ikke slik. Verken gjerninger eller 
lærdom kan få ham til å klamre seg til noen teori. 853 (847). Den 
som ikke identifiserer seg med noe, har ingen bindinger. Den som 
har funnet frihet gjennom visdom, har ingen vrangforestillinger. 
Men de som klamrer seg til identifikasjoner eller teorier, gjør stor 
skade under sin vandring her i verden.” 206 


4.10 Resten av sitt liv Puråbhedasutta 854 (848). "Hvem 
vil du si har fred i sitt indre? Hvordan tenker han og hva gjør han? 
Forklar dette for meg, Gotama, siden jeg spør om det høyeste 
menneske.” Mesteren sa: 855 (849). *En som ikke har krav til resten 
av sitt liv, som ikke er avhengig av det som tidligere har skjedd, 
som er uutgrunnelig i hva han gjør her og nå, han har ikke noen 
preferanser. 856 (850). En virkelig vismann hisser seg ikke opp, han 
frykter intet, skryter ikke og lar seg ikke stresse. Han gir 
veiledninger uten å bli arrogant. 857 (851). Han lengter ikke til 
framtiden og sørger ikke over fortiden. Han engasjerer seg ikke i 
sanseinntrykkene og lar seg ikke lede av teorier. 858 (852). Han er 
beskjeden og ærlig, verken grisk eller gjerrig, verken frekk eller 
ekkel, og han farer ikke med sladder. 859 (853). Han beruser seg 

og han blir ikke overmodig. Han er mild og lett å snakke 
med, og han er verken godtroende eller uengasjert. 860 (854). Han 
praktiserer ikke sin trening for å oppnå materielle fordeler, og han 
blir ikke irritert om han ikke får noe. Han fordømmer ikke begjæret, 
men ønsker seg heller ingen delikatesser. 861 (855). Han har alltid 
sinnslikevekt og praktiserer oppmerksomhet, og mener ikke han er 
bedre enn andre, heller ikke dårligere eller likeverdig med dem. Det 
finnes ikke arroganse i ham. 862 (856). Den som ikke er avhengig 
av noe, blir heller ikke avhengig av læren når han blir kjent med 
den. Han føler ikke det minste begjær etter verken tilblivelse eller 
tilintetgjørelse. 863 (857). Den som ikke lengter etter sanselige 
nytelser, som ikke er bundet av noen bånd, som har lagt alle begjær 
bak seg, vil jeg si er en som har fred i sitt indre. 864 (858). Han har 
verken kveg eller sønner, ingen åkrer eller andre eiendommer. Han 
avviser intet og mottar intet. 208 


865 (859). Han har ingen preferanser som vanlige folk 
eller brahmaner kunne tenkes å kritisere ham for. Derfor rokkes han 
ikke av debatter. 866 (860). Den vise er verken grisk eller gjerrig. 
Han taler ikke blant dem som er bedre enn ham, og heller ikke 
blant dem som er dårligere eller blant dem som er hans likemenn. 
Han innbiller seg ikke noe som helst. 867 (861). Den som ikke 
kaller noe i verden for sitt og som heller ikke sørger over det som 
ikke finnes, som heller ikke forviller seg mellom læresetninger, han 
vil jeg si har fred i sitt indre. 209 


4.11 Tvister og disputter Kalahavivådasutta 868 (862). 
*Hva kommer alle disse tvistene og disputtene av? De fører jo bare 
til sorg, jammer og selvopptatthet, til arroganse og til sladder og 
skravling! Fortell meg hva alt dette kommer av!” 869 (863). "Tvister 
og disputter som fører til sorg, til ammer, selvopptatthet og 
arroganse, og som fører til sladder og skravling, skyldes at vi 
foretrekker det ene framfor det andre. Tvister og disputter trekker 
med seg selvopptatthet og sladder som skyldes debatten.” 870 
(864). *Hva kommer det av at man foretrekker det ene framfor det 
andre? Hvilke lengsler finnes det her i verden? Hva er opphavet til 
de forhåpninger og målsettinger som menneskene har til 
framtiden?” 871 (865). *Vi foretrekker noe ut fra våre egne begjær. 
Dette er de lengsler som finnes her i verden. Dette er opphavet til 
de forhåpninger og målsettinger som menneskene har til 
framtiden.” 872 (866). *Hva kommer begjæret av her i verden? 
Hvorfor velger vi noe framfor noe annet? Det medfører bare sinne, 
løgn og usikkerhet og andre tilstander som filosofen har omtalt.” 

873 (867). "Begjæret kommer av at vi opplever noe som 
tiltalende og noe som utiltalende. Menneskene foretar sine valg ut 
fra former de ser oppstå og gå til grunne.” 874 (868). *Sinne, løgn 
og usikkerhet kommer nettopp av denne splittelsen. Den som er 
usikker, bør lytte til de vise og øve seg i den læren de forklarer.” 
875 (869). "Hva kommer det av at vi opplever noe som tiltalende og 
noe som utiltalende? Hva er det som ikke må eksistere om vi ikke 
skal oppleve det slik? Fortell meg også hva som er opphavet til 
tilblivelse og tilintetgjørelse.” 876 (870). "Det vi opplever som 
tiltalende og utiltalende, skyldes sanseinntrykk. Uten sanseinntrykk 
oppstår ikke dette. Tilblivelse og tilintetgjørelse har også opphav i 
dette, sier jeg.” 877 (871). "Hva er da opphavet til sanseinntrykk? 
Og hvorfor vil vi så gjerne eie noe? Hva er det som ikke må 
eksistere om vi ikke skal ha denne følelsen av mitt”? Hva skal bort 
for at vi ikke skal oppleve sanseinntrykk?” 878 (872). 

i subjekt og objekt (navn og form), og eiertrangen skyldes 
ønsker. Uten ønsker oppstår ingen følelse av *mitt”, og uten 
objekter oppstår ingen sanseinntrykk.” 879 (873). "Hva må man 
oppnå for at objekter skal forsvinne? Hvordan forsvinner lykke og 
lidelse? Si meg hvordan dette forsvinner, for dette er noe jeg gjerne 
vil vite.” 880 (874). "Ikke hold på dine identifikasjoner og ikke 
avvis dine identifikasjoner — ikke vær uten identifikasjoner og ikke 
identifiser det som er forsvunnet. Når du oppnår dette, forsvinner 
objektene, for oppfatningen av vår mangfoldige verden er basert på 
identifikasjoner.” 881 (875). *Nå har du forklart oss det vi spurte 
om. Kunne du være så snill å svare på et spørsmål til? Sier de vise at 
det bare er slik individet kan oppnå renhet? Eller sier de det også 
kan gjøres annerledes?” 882 (876). *Noen vismenn sier det bare er 
slik individet kan oppnå renhet. Men noen eksperter sier også at det 
kan skje uten tilknytning til det fysiske. 883 (877). Men en vismann 
som utforsker dette grundig, vet at de baserer seg på teorier. 212 


Når han vet dette, er han fri og tar ikke opp debatten. Den 
vise opplever ikke flere eksistenser.” 213 


4.12 Den lille teksten om debatter Caålaviyuhasutta 884 
(878). "Alle holder på sin egen mening, ekspertene krangler og blir 
ikke enige: *Den som forstår dette, kjenner læren, den som 
protesterer, mangler vett!” 885 (879). Slik diskuterer og krangler de 
og den ene kaller den andre for tosk. Hvem snakker sant av disse? 
For alle regner seg Jo som ekspert.” 886 (880). *Hvis man er en 
uvettig tosk bare fordi man ikke går med på motpartens ord, da er 
alle sannelig vettløse tosker, for alle holder jo på sin egen mening. 
887 (881). Men hvis alle blir foredlet av sin egen mening, og blir 
vis, forstandig og klok av det, da er det ingen som mangler forstand, 
for hver blir fullkommen i sin mening. 888 (882). Jeg sier ikke at 
*dette er sant”, slik toskene sier til hverandre. Hver hevder at hans 
egen mening er sannhet, og regner derfor de andre som tosker.” 889 
(883). "Det som noen sier er sant, kaller andre for falskhet og løgn. 

Slik tretter og krangler de — hvorfor blir aldri filosofene 
enige?” 890 (884). "Sannheten er en og ikke flere, og kjenner man 
den, strides man ikke. Filosofene lanserer flere sannheter, og derfor 
oppnår de ikke enighet.” 891 (885). "Hvorfor lanserer de flere 
sannheter, disse debattantene som kaller seg eksperter? Kjenner de 
mange forskjellige sannheter, eller er det bare spekulasjoner?” 892 
(886). "Det finnes ikke mange forskjellige sannheter, utenom hva 
folk stadig innbiller seg. Ut fra teoriene spekulerer de og stiller opp 
sannhet” og "løgn* som kategorier. 893 (887). Så forakter man 
andre, basert på riter, på det man ser, hører og tenker. Man holder 
på sitt og tenker at motparten er en tosk! 894 (888). På ett og 
samme grunnlag mener man at *jeg er ekspert, den andre er en 
tosk”. Man hevder selv å være ekspert, men forakter den andre, og 
begge sier det samme om hverandre. 895 (889). Man lar sine egne 
overdrevne meninger gå til hodet på seg og blir så beruset av dem 
at man tror man er overlegen. Ut fra et slikt overlegenhetskompleks 

tror man at den meningen man selv har, er best. 896 
(890). Hvis en annen sier du er dum, synes du han som sa det, har 
lite vett. Men hvis du selv er både vis og lærd, betrakter du ikke 
noen av filosofene som dum. 897 (891). *Hvis noen hevder en 
annen lære enn denne, er de verken rene eller perfekte!” Dette sier 
mange sekterister, for de er vilt forelsket i sine egne synspunkter. 
898 (892). 'Dette er eneste veien til renhet, for det finnes ingen 
renhet i noen annen lære!” Dette er sekteristene skråsikre på, og 
står beinhardt på sine egne meninger. 899 (893). Men hvordan kan 
de betrakte andre som tosker og stå så beinhardt på sine egne 
meninger? De ber jo bare om å få mer trøbbel når de sier 
motstanderne er urene tosker. 900 (894). Den som står på sitt og 
måler andre i forhold til det, vikler seg inn i flere debatter. Den som 
gir slipp på all påståelighet, skaper ingen problemer for noen.” 216 


4.13 Den store teksten om debatter Mahaviyuhasutta 901 
(895). *De som tviholder på teorier, debatterer og sier: "Dette er 
sannheten!” Fortjener de kritikk, alle sammen? Eller gjør de seg 
fortjent til ros?” 902 (896). "Slikt er uviktig og gir ingen ro i sinnet. 
Jeg vil heller si at det er de to fruktene debatten gir. Når man innser 
dette, bør man ikke strides. Den som har fred i sinnet ser ingen 
grunn til å debattere. 903 (897). En som har kunnskap, slutter seg 
ikke til noen populær mening. Hvorfor skal den uinvolverte la seg 
involvere når han ikke har noen preferanse for noe han ser eller 
hører? 904 (898). De som følger regler, mener at selvkontroll fører 
til renhet. De avlegger løfter og baserer seg på dem: 'Slik vil vi 
trene, så oppnår vi renhet!” De kaller seg eksperter, men viser vei til 
videre eksistens. 905 (899). Hvis han faller fra sine regler og løfter, 
skjelver han av frykt fordi han har sviktet. Han ber om og lengter 
etter renhet, som en mann som har forvillet seg bort fra karavanen. 

og ikke betrakter handlinger som korrekte eller 
klanderverdige, og heller ikke tenker på renhet og urenhet, kan han 
vandre i fred, uten bindinger. 907 (901). Men om man bare føler 
avsky for det man ser, hører eller tenker, og bare går og lengter 
etter renhet, blir man ikke fri fra ønsket om å oppleve mer eller 
mindre av det. 908 (902). Den som har lengsler, ser bare framover 
og skjelver ved tanken på hva som kan skje. Men hva skal man 
skjelve for, og hva skal man lengte etter hvis det ikke finnes noen 
død eller gjenfødelse?” 909 (903). *Den læren som noen sier er den 
høyeste, sier andre er den laveste og dårligste. Hvem av disse 
snakker sant? Alle kaller seg jo eksperter!” 910 (904). *De sier at 
deres egen lære er fullkommen, mens andres lære er elendig. Slik 
strides og debatterer de, og alle sier at det er deres egen lære som er 
riktig. 911 (905). Hvis en lære er dårlig fordi andre kritiserer den, 
er det jo ingen lære som er riktig. For mange som snakker varmt om 
sin egen lære, hevder at andres lære er dårlig. 912 (906). Men når 
de forsvarer sin egen argumentasjon, 218 


roser de jo bare sin egen lære. Hvert argument blir 
holdbart i deres øyne, siden det er de som eier renheten. 913 (907). 
En brahman følger ikke andres argumenter og han har ikke plukket 
ut noe fra andre læresystemer. Derfor hever han seg over debatter, 
for han ser ikke noen annen lære som er bedre. 914 (908). Noen 
mener å finne renhet i teorier, og de sier at de selv har sett det og 
vet det. Men hvilken nytte har de av selv å ha sett det, hvis de 
deretter finner renhet i en annen teori? 915 (909). Den som 
observerer, ser bare subjekt og objekt, og når han har sett dette, er 
det nettopp dette han vet noe om. Men uansett om han observerer 
mye eller lite, sier ekspertene at det ikke er veien til renhet. 916 
(910). Det er ikke lett å undervise en dogmatiker, for han 
foretrekker sine forutfattede meninger. Han sier at renheten finnes 
bare i det han doserer, for han hevder at det er nettopp der han har 
sett den. 917 (911). En brahman vurderer, men lar seg ikke blende 
av illusjoner. Han følger ingen teori og binder seg ikke til 
kunnskaper. Han kjenner populære teorier, men stiller seg 
likegyldig til dem og lar andre følge dem, om de vil. 219 


918 (912). Vismannen har løst opp de knutene som binder 
ham til verden, og derfor tar han ikke parti i noen debatt. Med fred 
i sinnet betrakter han de stridbare. Han tar ikke opp noe stridstema, 
men lar andre gjøre det, om de vil. 919 (913). Han har fridd seg fra 
gamle forurensninger i sinnet, og har heller ikke skaffet seg noen 
nye. Han er ikke slave av sine lyster, og han er ikke dogmatisk. 
Vismannen er fullstendig fri fra teorier. Han klamrer seg ikke til 
verden, og han har ingen selvbebreidelser. 920 (914). Han ser ikke 
noe som sin fiende, verken det han ser, det han hører eller det han 
tenker. Han har lagt fra seg børa og funnet frihet. Han lager seg 
ikke noen forestillinger, og han verken avviser eller begjærer noe. 

4.14 Den raske veien til indre fred Tuvatakasutta 921 
(915). *Jeg spør deg, du solens slektning, du store vismann, om 
ensomhet og om veien til indre fred. Hva innser en munk før han 
finner fred og ikke lenger er avhengig av noe i hele verden?” 
Mesteren: 922 (916). *Den vise stopper alle tanker om at *jeg er”, 
og han skjærer over illusjonens røtter. Han praktiserer konstant 
oppmerksomhetstrening slik at han fordriver sine personlige begjær. 
923 (917). Uansett hvilken lære han innser, uansett om han ser det i 
sitt indre eller i det ytre, så tviholder han ikke på den, for de gode 
kaller ikke dette å finne fred. 924 (918). Han vil ikke ut fra dette 
trekke den slutning at han er bedre, dårligere eller likeverdig med 
noen. Selv om han mottar mange forskjellige sanseinntrykk, lager 
han seg ikke noen illusjoner om seg selv. 925 (919). Han finner fred 
i seg selv. En munk søker ikke fred hos andre. Når han har funnet 
fred i seg selv, hvordan kan han da se noe som sitt eget eller noe 
som ikke sitt eget? 221 


926 (920). Midt ute på storhavet ligger vannet rolig, ingen 
brenninger oppstår der. Slik forholder også munken seg rolig og det 
oppstår ingen arroganse i ham.” 927 (921). *Han som har fått åpnet 
øynene og selv har sett læren, har forklart oss hvordan vi kan unngå 
farer. Forklar oss mer, du ærverdige, om treningsdisiplin og 
konsentrasjon.” Mesteren: 928 (922). *Han kaster aldri grådige 
blikk på noe, og han lukker ørene for landsbysladder. Han fyser 
ikke på smaksopplevelser, og han føler ikke begjær etter noe som 
helst. 929 (923). Selv om munken opplever noe ubehagelig, vil han 
verken jamre eller klage. Han lengter heller ikke etter nytelser, og 
blir ikke redd i farlige situasjoner. 930 (924). Om han mottar mat 
eller drikke, eller om han får klær, legger han ikke opp noe lager. 
Og om han ikke får noe, bekymrer han seg ikke av den grunn. 931 
(925). En munk bør meditere og ikke bare surre omkring. Han bør 
ikke bekymre seg eller bli sløv. Han bør holde til der det er stille og 
rolig. 222 


932 (926). Han bør ikke sove for mye. Han bør være flittig 
og holde seg våken. Han holder seg unna latskap, innbilninger, 
latter, lek, seksualitet og alt som følger med dette. 933 (927). Han 
resiterer ingen beskyttelsesforularer, han tyder verken tegn eller 
drømmer, og han praktiserer heller ikke stjernetyding. Den som 
følger min lære, tyder heller ikke dyrenes rop, han spår ikke om 
ufødte barn, og han driver heller ikke med helbredelser. 934 (928). 
Munken gremmer seg ikke om han hører kritikk og han brisker seg 
heller ikke om han blir rost. Han avviser grådighet og gjerrighet, og 
han avviser sinne og sladder. 935 (929). En munk bør ikke drive 
med kjøp og salg, og han bør heller ikke klandre noen. Han bør ikke 
drive omkring i landsbyen, og han bør ikke smigre folk for å få 
gaver. 936 (930). En munk bør ikke skryte, og han bør ikke snakke 
ut fra skjulte motiver. Han bør ikke være anmassende, og han bør 
heller ikke være kranglevoren. 937 (931). Han bør ikke tale usant, 
og han bør ikke lure andre med vitende og vilje. Han bør heller ikke 

bare fordi han selv lever i visdom og overholder sine 
løfter. 938 (932). Om andre filosofer eller andre skulle provosere 
ham med mange ord, gir han ikke hissige svar, for de fredelige tar 
ikke hevn. 939 (933). En munk som kjenner denne læren, vil alltid 
øve oppmerksomhet. Han innser at det endelige målet er indre fred, 
og slurver ikke med å følge Gotamas treningsvei. 940 (934). Da blir 
han en seierherre og ikke en beseiret, for han følger ikke bare en 
lærer, men har innsett læren med egne øyne. Derfor bør man alltid 
bestrebe seg på flittig å praktisere Mesterens treningsvei.” 224 


4.15 Om å bruke makt Attadandasutta 941 (935). Bruker 
du makt, skaper du frykt. Se hvordan folk krangler! Jeg skal fortelle 
om hvor skremt jeg selv ble av dette. 942 (936). Jeg så at folk kavet 
omkring som fisker slengt opp på tørt land, og var aggressive mot 
hverandre. Da jeg så det, ble jeg redd. 943 (937). Verden var uten 
noen blivende sted, for overalt var det bare kaos. Jeg letter et sted å 
være, men fant ikke noe som passet for meg. 944 (938). Til slutt 
innså jeg at folk bare strides, og jeg følte en dyp vemmelse. Da fikk 
jeg se en brodd i hjertet, men det var ikke lett å få øye på den. 945 
(939). Folk blir plaget av denne brodden, så de løper forvirret i alle 
retninger. Får man denne brodden trukket ut, så verken løper eller 
synker man. 946 (940). Da blir treningsreglene resitert: Ikke grip så 
ivrig etter denne verdens bindinger! 225 


Når du har gjennomskuet sansenytelsene, bør du øve til du 
oppnår indre fred! 947 (941). Du bør være sannferdig og nøysom, 
uten svik og uten sladder. En vismann bør heve seg over onder som 
sinne, griskhet og gjerrighet. 948 (942). Han bør ikke hengi seg til 
søvn, sløvhet og treghet. En mann bør søke fred i sitt indre og ikke 
være arrogant. 949 (943). Han bør ikke synke så dypt at han lyver, 
og han bør ikke forelske seg i ytre former. Han bør gjennomskue sin 
egen stolthet og tenke seg om før han gjør eller sier noe. 950 (944). 
Han bør ikke lengte etter det som har vært, og han bør ikke 
ettertrakte det som er nytt. Han bør ikke sørge over det som svinner 
hen, og han bør ikke hengi seg til luftige ideer. 951 (945). 
Grådighet vil jeg kaller en storflom, begjær vil jeg kalle en strøm. 
Sanseobjektene driver med strømmen, og sanselighet er en sump 
det er vanskelig å krysse. 952 (946). En vismann, en brahman, 
holder seg til sannheten og står på fast grunn. Når han har gitt slipp 
på alt, 226 


har han virkelig funnet fred i sitt indre. 953 (947). Han 
sitter inne med virkelige kunnskaper, men han er ikke avhengig av 
den læren han kjenner. Han oppfører seg godt her i verden, og han 
misunner ikke noen. 954 (948). Den som har lagt sanseligheten bak 
seg, denne verdslige bindingen som er så vanskelig å slippe, 
kommer ikke til å angre eller sørge over det. Han er fri fra sorg og 
fri fra bindinger. 955 (949). La det gamle visne bort, og ikke skaff 
deg noe nytt. Hvis du ikke klamrer deg til det som nå finnes, kan du 
vandre i fred. 956 (950). Den som ikke regner noe som *mitt”, 
verken av navn eller av form, som ikke sørger over det som ikke er, 
han lider ingen tap her i verden. 957 (951). Den som ikke tenker at 
"dette er mitt”, og som heller ikke tenker at *dette tilhører en 
annen”, han føler ingen trang til å eie noe, og er ikke lei seg for det 
han ikke eier. 958 (952). Om noen spør meg, vil jeg si at de som har 
en urokkelig ro i sitt indre, verken er frekke eller grådige, men 
alltid gjør rett og skjel for seg. 22 


Dette kan sies til deres ros. 959 (953). Den som har 
innsikt, som intet begjærer, gjør verken godt eller vondt her i 
verden. Når han avstår fra slike aktiviteter, finner han fred og 
trygghet overalt. 960 (954). Den vise vil ikke omtale seg selv som 
bedre, dårligere eller lik med andre. Når han har fred i sinnet og er 
uten grådighet, vil han verken godta eller avvise noe som helst. 228 


4.16 Såriputtasutta Såriputta Såriputta: 961 (955). *Aldri 
før har jeg sett eller hørt, noen lærer stige ned fra Tusita-himmelen 
omgitt av sin store elevskare og tale så vakkert! 962 (956). Han, 
seeren selv, kan ses i hele verden med alle dens guder. Han har 
fordrevet alt mørke, og han alene bringer glede. 963 (957) På vegne 
av de mange som fortsatt strever i sine bindinger vil jeg derfor stille 
et spørsmål til den oppvåknede som er fri fra bindinger. 964 (958). 
Når en munk har fått nok av verden og trekker seg tilbake i 
ensomhet under et tre eller på en gravplass, i fjellene eller i en 
grotte, 965 (959). med en enkel soveplass, hvilke skremmende ting 
kan han oppleve? Hva er det han ikke bør bli redd for der i sin stille 
og ensomme bolig? 966 (960). Hvor mange farer finnes 1 verden 
229 


for munken i hans ensomme bolig? Hva må munken 
overvinne for å komme videre på veien? 967 (961). Hvordan bør 
han tale? Hvor bør han ferdes? Hvilke regler bør en målbevisst 
munk følge? 968 (962). Hvilken trening bør han følge med visdom 
og oppmerksomhet, slik at feilene hans blir blåst vekk, slik smeden 
blåser urenheter vekk fra sølvet?” Mesteren: 969 (963). "Siden jeg 
vet dette, skal jeg fortelle deg det. En som har blitt lei av verden, 
foretrekker å oppholde seg langt fra folk og søke oppvåkning i 
samsvar med læren. 970 (964). Det finnes fem farer som den vise 
munken ikke trenger å frykte hvis han er oppmerksom og lever med 
måte: angrep fra mygg, knott, større dyr og mennesker. 971 (965). 
Han trenger heller ikke være redd for dem som følger en annen lære 
selv ikke når han ser hvilke fare den innebærer. Den som søker det 
gode, trenger heller ikke være redd for andre farer. 230 


972 (966). Han bør tåle sykdom og sult, hete og kulde 
likeså. Om han enn blir sterkt plaget av disse, bør han iherdig 
fortsette sin trening. 973 (967). Han bør ikke stjele og ikke lyve, 
men vise vennlighet til alle levende vesener. Om han merker han 
blir opphisset, bør han roe seg ned og tenke at det er noe som 
tilhører mørket. 974 (968). Han bør ikke hengi seg til sinne og 
arroganse, men rykke dem opp med roten og stå fast. Deretter bør 
han gjøre seg til herre over følelser av *liker* og "liker ikke”. 975 
(969). Han bør prioritere visdom og glede seg over det som er godt, 
slik at han svekker det som er skadelig. I sin ensomme bolig bør han 
ikke bli misfornøyd, men overvinne de fire tingene som skaper 
misnøye: 976 (970). "Hva skal jeg spise? Hvor skal jeg spise? Jeg 
sov dårlig sist natt! Får jeg sove til natten?” Slike tanker skaper 
misnøye. Men en hjemløs munk bør ikke tenke slik. 977 (971). Får 
han mat og klær når han trenger det, bør han si seg fornøyd med 
det han har. Med en slik holdning som vern kan han vandre i 
landsbyen uten å gi sinte svar selv om han skulle bli krenket. 231 


978 (972). Han bør gå med senket blikk og ikke bare virre 
omkring. Han bør være årvåken og han bør like å meditere. Han bør 
praktisere sinnslikevekt og konsentrasjon og bryte tendenser til 
spekulasjoner og bekymringer. 979 (973). Om noen skulle kritisere 
han, tar han det med godt humør og oppmerksomhet. Han myker 
opp sin holdning overfor sine medvandrere. Han taler gode ord til 
rett tid, og han bryr seg ikke om rykter. 980 (974). Det finnes fem 
andre forurensninger som den oppmerksomme bør bestrebe seg på å 
fordrive. Det er lidenskapelig lengsel etter inntrykk fra synlige 
former, lyder, smaker, dufter og berøringer. 981 (975). Når munken 
har fordrevet lysten etter disse tingene, lever han i oppmerksomhet 
og med frigjort sinn. Deretter bør han ofte utforske læren og jage 
bort mørket med konsentrasjon.” 232 


5. Kapitlet som fører over til den andre bredden 
Påråyanavagga 5.1 Innledningsvers Vatthugathå 982 (976). En 
brahman som mestret de vediske tekstene, forlot den vakre byen i 
Kosala og vandret sørover på søken etter den fullstendige tomhet. 
983 (977). Han kom til Assaka-distriktet og slo seg ned ved elven 
Godhaåvari i nærheten av Alaka, der han levde av frukt og annet 
han fant. 984 (978). Like i nærheten lå det en stor landsby. De 
gavene han fikk derfra, brukte han til å holde en offerseremoni. 985 
(979). Etter offerseremonien vendte han tilbake til sin hytte. Da han 
kom dit, kom en annen brahman på besøk. 986 (980). Han var 
sliten og tørst, med skitne tenner og støvete hode. Han gikk bort til 
Båvari og ba om fem hundre mynter. 255 


987 (981). Da Båvari fikk se ham, ba han ham sitte ned. 
Han spurte hvordan han hadde det og sa så videre til ham: Båvart: 
988 (982). *Jeg har nok allerede gitt bort alt jeg kan unnvære. Så 
jeg beklager så mye, men jeg har ikke fem hundre mynter.” 
Svindleren: 989 (983). "Hvis ikke du gir meg det jeg ber om, blir 
hodet ditt knust, sprengt i sju biter om en uke fra i dag!” 990 (984). 
Svindleren forsterket truslene med forskjellige besvergelser. Båvari 
ble redd og bekymret over å høre alt dette. 991 (985). Han klarte 
ikke å spise og ble helt vissen, for sorgen satt som en brodd i ham. 
Og han var i en slik sinnstilstand at han ikke hadde noen glede av å 
meditere. 992 (986). En ånd fikk se hvor redd han var og hvor 
vondt han hadde det. Den ville hjelpe ham, 234 


så den gikk bort til ham og sa: Ånden: 993 (987). "Den 

svindleren som ville ha penger, har ikke greie på hoder. Han vet 
ikke noe som helst verken om hoder eller om å knuse dem.” Båvart: 
994 (988). "Jeg forstår at du vet dette. Så når jeg nå spør deg, 
fortell meg om både hoder og hodeknusing. Jeg vil gjerne høre hva 
du har å si.” Ånden: 995 (989). "Jeg vet heller ikke dette, for det er 
en kunnskap jeg ikke har. Bare helter har greie på dette om hoder 
og hodeknusing.” Båvart: 996 (990). *Men hvem i all verden har da 

reie på dette om hoder og hodeknusing? Fortell meg det, du ånd!” 
Anden: 997 (991). "Fra Kapilavatthu by har det gått ut en veileder 
for verden, en etterkommer av kong Okkåka, en lysbringer fra 
sakyaklanen. 235 


998 (992). Han er en fullkomment oppvåknet, brahman, 
en som har fullkommen kjennskap til alle fenomener. Han har 
funnet styrke i den dypeste innsikt og er en som observerer alle 
fenomener. Han har klart å bringe alle handlinger til ro. Han er fri 
og har knust alle involveringer. 999 (993). Han er oppvåknet, han 
er Mesteren, han er den seende som underviser i læren. Gå og spør 
ham, så gir han deg sikkert en forklaring.” 1000 (994). Da Båvari 
hørte *oppvåknet”, ble han meget glad. Sorgene hans ble borte, og 
han ble fylt av fryd. 1001 (995). Nå som Båvari var blitt så glad og 
oppløftet, spurte han ånden: "Hvilken by eller landsdby, hvilket 
land bor verdens hjelper i? Jeg vil gå dit og se den fullkomment 
oppvåknede, den beste av alle mennesker!” Ånden: 1002 (996). 
*Seierherren er i Såvatthi, en by i landet Kosala. Han har stor 
visdom og høy intelligens. Han er av sakyaenes ætt, han har ikke 
sin like, 236 


og han er fri fra negative tendenser i sinnet. Denne ener 
blant mennesker vet alt om hodeknusing.” 1003 (997). Så talte han 
til sine elever, brahmaner som mestret vedaene: *Kom, unge 
brahmaner. Jeg har noe jeg vil fortelle dere. 1004 (998). I dag har 
en fullkomment oppvåknet stått fram i verden, en slik en som man 
sjelden får se. Skynd dere å gå til Savatthi for å se den fremste av 
mennesker.” Elevene: 1005 (999). "Hvordan skal vi kjenne ham og 
vite at dette er den fullkomment oppvåknede? Fortell oss hvordan 
vi skal kjenne ham, for dette er noe vi ikke vet.” Båvari 1006 
(1000). *T de vediske skriftene har vi overlevert kjennetegnene på 
en stor mann. Det finnes trettito slike kjennetegn, og de er nevnt i 
tur og orden. 1007 (1001). Den som har disse trettito kjennetegnene 
på en stor mann, blir til ett av to her i livet. Noe tredje alternativ 
finnes ikke. 231 


1008 (1002). Hvis han blir boende hjemme, underlegger 
han seg hele denne jorden uten vold og uten makt, bare i kraft av 
rettferdige veiledninger. 1009 (1003). Hvis han forlater hjemmet og 
går ut i hjemløshet, blir han en fullkomment oppvåknet som fjerner 
sløret, en arahant uten like. 1010 (1004). De spørsmålene dere skal 
ha i tankene, handler om min alder og familie, lære og elever om 
kjennetegnene på en stor mann, og om hoder og hodeknusing. 1011 
(1005). Hvis han er en oppvåknet, som ser det hele uten hindringer, 
vil han gi klare svar på de spørsmålene dere tenker på.” 1012 
(1006). Da de hadde hørt Båvaris ord, dro seksten brahmaner, som 
var hans elever, i vei. Det var Ajita, Tissametteyya, Punnaka og 
Mettagiu, 1013 (1007). Dhotaka og Upasiva, Nanda og Hemaka, 
både Todeyya og Kappa og den lærde Jatukanni, 238 


1014 (1008). Bhadråvudha og Udaya og brahmanen 
Posala, den kloke Mogharaja og den store seeren Pingiya. 1015 
(1009). Alle var omgitt av hvert sitt følge som var kjent og berømt 
blant folk. Det var vismenn som likte å meditere, som høstet 
fruktene av tidligere liv. 1016 (1010). De tok høflig avskjed med 
Båvari ved å gå motsols rundt ham. Så vandret de alle nordover, 
med sammenfiltret hår og kledd i dyreskinn. 1017 (1011). Først 
kom de til Patitthåna i Alaka, deretter til Måhissati, og videre til 
Ujjeni, Gonaddha, Vedisa og Vanasa. 1018 (1012). Deretter til 
Kosambi, Såketa, og hovedstaden Såvatthi, Setabya, Kapilavatthu og 
så til byen Kusinåra. 1019 (1013). Så til den rike byen Påva og til 
Vesåli, som tilhørte Magadha. Videre til den vakre og praktfulle 
helligdommen Påsånaka. 239 


1020 (1014). De skyndte seg opp på fjellet som en tørst 
mann som ser vann, som en kjøpmann som øyner stor fortjeneste, 
som en solbrent søker skygge. 1021 (1015). Akkurat da satt 
Mesteren foran forsamlingen av munker og underviste dem i læren, 
som en løve som brøler i skogen. 1022 (1016). Ajita fikk se den 
oppvåknede. Han strålte som solen selv, eller som den klare 
fullmånen på den femtende natt i måneden. 1023 (1017). Da han 
fikk se hans lemmer og alle de fullkomne kjennetegnene, ble han 
stående der glad og fornøyd og tenkte på følgende spørsmål: Ajita: 
1024 (1018). *Fortell meg når han er født og hvilken klan han 
tilhører, og hva som kjennetegner ham. Fortell meg hvilke vedaer 
han kjenner bl og hvor mange elever denne brahmanen har.” 
Mesteren: 1025 (1019). *Han er hundre og tjue år gammel, av klan 
er han en Båvari. Han har tre kjennetegn på kroppen 240 


og mestrer alle vedaene. 1026 (1020). Han har full 
kjennskap til tradisjonen med etymologier og ritualer, og han har 
alle de rette kjennetegn. Han har undervist fem hundre og kjenner 
sin egen lære fullt og helt.” Ajita: 1027 (1021). *Gi oss en full 
oversikt over den ærverdige Båvaris kjennetegn, slik at ingen av oss 
trenger å være i tvil, p> > du som fjerner all tvil Mesteren: 1028 
(1022). *Da skal du vite, unge brahman: Han kan dekke ansiktet sitt 
med tunga, han har en hårdott mellom øyenbrynene, og hans 
kjønnslem er skjult i et hylster.” 1029 (1023). Folkemengden hørte 
ikke spørsmålet. De hørte bare svaret som ble gitt. De løftet 
håndflatene mot hverandre og tenkte som så: Folkemengden: 1030 
(1024). *Hvilken gud eller brahma, hvilken herre eller 
verdenshersker stilte disse spørsmålene inni seg? Hvem er det som 
her får svar?” 241 


Ajita: 1031 (1025). *Båvari har bedt oss spørre om hoder 
og hodeknusing. Forklar dette for oss, Mester, og fjern den tvilen vi 
har!” Mesteren: 1032 (1026). *Dere skal vite at hodet er uvitenhet. 
Viten, tillit, oppmerksomhet og konsentrasjon sammen med 
tiltakslyst og flid er hva vi kaller hodeknusing.” 1033 (1027). Den 
unge brahmanen ble dypt grepet over å høre disse ordene. 
Skjelvende la han kappen over den ene skulderen og bøyde seg for 
Mesterens føtter. Ajita: 1034 (1028). *Brahmanen Båvari og alle 
hans elever likeså, bøyer seg glade og med oppløftet sinn for dine 
føtter, min herre, du som ser!” Mesteren: 1035 (1029). *Jeg ønsker 
Båvari all lykke og alle hans elever likeså. Jeg ønsker også alt det 
beste for deg, og måtte du leve lenge, unge mann! 1036 (1030). Nå 
som verken du eller Båvari lenger har noen tvil, 242 


gir jeg deg lov til å spørre om alt du måtte lure på.” 1037 
(1031). Da den oppvåknede hadde gitt sitt samtykke, satte Ajita seg 
ned med håndflatene løftet mot hverandre og stilte sitt første 
spørsmål til ham som er kommet fram til sannheten. 243 


5.2 Ajitas spørsmål Ajitamånavapucchå Ajita: 1038 (1032). 
*Hva er verden innhyllet 1? Hvorfor skinner den ikke? Hva er den 
nedsølt med? Hva er folk mest redde for?” Mesteren: 1039 (1033). 
*Verden er innhyllet i uvitenhet. Grådighet og sløvhet gjør at den 
ikke skinner. Den er nedsølt med begjær, sier jeg. Lidelse er det folk 
er mest redde for.” Ajita: 1040 (1034). *Overalt renner det 
strømmer. Hva kan stoppe dem? Si hvordan vi kan verne oss mot 
strømmene og hva vi kan demme dem opp med.” Mesteren: 1041 
(1035). *De strømmene som finnes her i verden, kan stoppes med 
oppmerksomhet. Jeg skal si deg hvordan du verner deg mot dem, 
for du kan bygge en demning av visdom.” Ajita: 1042 (1036). *Men 
fortell meg også dette: hvor kan visdom og oppmerksomhet, 244 


navn og form opphøre, min herre? Forklar meg det jeg her 
spør deg om.” Mesteren: 1043 (1037). *Jeg skal forklare deg det du 
spurte om her, Ajita: hvor navn og form helt kan opphøre. De 
opphører når bevisstheten stopper.” Ajita: 1044 (1038). *Fortell 
meg da, min herre, hvordan de lever, de som har innsett sannheten, 
og de som fortsatt er under trening.” Mesteren: 1045 (1039). *En 
munk lengter ikke etter nytelser. Han har et rolig og urokkelig sinn. 
Han kjenner alle sinnstilstander og han vandrer i full 
oppmerksomhet.” 245 


5.3 Tissametteyyas spørsmål Tissametteyyamånavapucchå 
Tissametteyya: 1046 (1040). *Hvem i verden er tilfreds? Hvem er 
det som ikke blir opphisset? Hvem er det som kjenner begge 
ytterligheter, men er klok nok til ikke å klamre seg til midten? 
Hvem vil du kalle en stor mann? Hvem har lagt tilværelsens floker 
bak seg?” Mesteren: 1047 (1041).”En munk som lever et opphøyd 
liv midt blant sanselige nytelser, som ikke føler begjær, men alltid 
øver oppmerksomhet, som har tenkt grundig etter og funnet indre 
ro, han blir ikke opphisset. 1048 (1042). Han kjenner begge 
ytterligheter, men er klok nok til ikke å klamre seg til midten. Han 
vil jeg kalle en stor mann, for han har lagt tilværelsens floker bak 
seg.” 246 


5.4 Punnakas spørsmål Punnakamånavapucchå Punnaka: 
1049 (1043). *Jeg har kommet for å spørre ham som er uten begjær 
og som ser roten: Hva er grunnen til at mange seere, adelsmenn, 
brahmaner og andre gir ofringer til gudene? Dette spør jeg deg om, 
Mester. Vær så snill å gi meg et svar.” Mesteren: 1050 (1044). 
*Grunnen til at mange seere, adelsmenn, brahmaner og andre gir 
ofringer til gudene, er at de håper å få leve lenge. De klamrer seg til 
alderdommen.” Punnaka: 1051 (1045). *De mange seere, 
adelsmenn, brahmaner og andre som flittig gir ofringer til gudene 
— har de fridd seg fra fødsel og alderdom? Dette spør jeg deg om, 
Mester. Vær så snill å gi meg et svar.” Mesteren: 1052 (1046). *De 
håper og de lovpriser, de ber og de ofrer. 247 


De håper på vinning og nytelser og praktiserer ofringer 
mens de lengter etter nytt liv. Jeg sier at de ikke har fridd seg fra 
fødsel og alderdom.” Punnaka: 1053 (1047). *Hvis de som ikke 
klarte å slutte med ofringer, nettopp av den grunn ble bundet til 
fødsel og alderdom, hvem er det da som har fridd seg fra fødsel og 
alderdom? Dette spør jeg deg om, Mester. Vær så snill å gi meg et 
svar.” Mesteren: 1054 (1048). *De som har tenkt gjennom det som 
er nært og det som er fjernt her i verden, blir aldri opphisset over 
noe som helst. De er fredelige, lidenskapsløse, uten plager og uten 
lyster. De vil jeg si har fridd seg fra fødsel og alderdom.” 248 


5.5 Mettagus spørsmål Mettaguimånavapucchå Mettagii: 
1055 (1049). *Jeg vil spørre deg, Mester, og håper du kan svare, for 
jeg mener du har store kunnskaper og et velutviklet sinn. Hvor 
kommer verdens mange forskjellige lidelser fra?” Mesteren: 1056 
(1050). *Du spør meg hvordan lidelse oppstår? Det skal jeg fortelle 
deg, for dette vet jeg. Verdens mange forskjellige lidelser oppstår ut 
fra involveringer. 1057 (1051). Den som vet så lite at han 
involverer seg, er en tosk som opplever lidelse gang på gang. Derfor 
vil den som vet, ikke involvere seg, siden han ser hvordan lidelser 
oppstår.” Mettagi: 1058 (1052). "Siden du har svart på det jeg 
spurte om, vil jeg stille deg et spørsmål til, og håper du vil svare. 
Hvordan kan de vise krysse floden av fødsel, alderdom, sorg og 
jammer? Forklar dette for meg, du vise, for dette er jo noe du 
forstår deg på.” Mesteren: 1059 (1053). *Ja, det skal jeg forklare for 
deg, 249 


for dette har jeg selv erfart og bygger ikke på rykter. Når 
du har forståelse og vandrer i oppmerksomhet, kan du krysse 
verden uten å bli sittende fast.” Mettagi: 1060 (1054). "Dette liker 
jeg å høre, store vismann, for dette er den høyeste lære. Når man 
har forståelse og vandrer i oppmerksomhet, kan man krysse verden 
uten å bli sittende fast.” Mesteren: 1061 (1055). *Hvis du skyver fra 
deg trangen til å nyte og klamre seg til alle ting du kjenner til, både 
oppe, nede, i midten og på tvers, og ikke lar sinnet ditt lengte etter 
dem, 1062 (1056). og lever slik som munk, oppmerksomt og 
utrettelig, mens du slipper taket i all eiertrang, da vil du forstå 
fødsel, alderdom, klage og jammer og legge alle lidelser bak deg.” 
Mettagi: 1063 (1057). *Dette er godt å høre, store vismann. Du 
forklarer det godt, Gotama, for dette fører ikke til involveringer. Du 
har sikkert selv lagt lidelsene bak deg, Mester, siden du har sett 
dette som det er. 1064 (1058). De som du alltid vil veilede, har nok 
også lagt lidelsene bak seg, vismann! 250 


Derfor har jeg kommet hit og bøyer meg for deg, du helt! 
Vær så vennlig å alltid være min veileder! 1065 (1059). En 
brahman som er anerkjent for sin kunnskap, som ikke søker nytelser 
og som ikke binder seg til noe, vil sikkert kunne krysse floden slik 
at han får et åpent og fryktløst sinn. 1066 (1060). Og om en mann 
her har slik kunnskap som ikke lenger søker tilblivelse eller 
ødeleggelse, som er uten begjær, uten plager og uten ønsker, da har 
han lagt fødsel og alderdom bak seg.” 251 


5.6 Dhotakas spørsmål Dhotakamånavapucchå Dhotaka: 
1067 (1061). *Jeg har et spørsmål om du vil besvare det, for jeg vil 
gjerne høre dine ord, store vismann. Når jeg har hørt hva du har å 
si, vil jeg trene så jeg får fred 1 mitt indre.” Mesteren: 1068 (1062). 
*Vær da iherdig og øv oppmerksomhet her og nå. Når du har hørt 
hva jeg har å si, kan du trene så du får fred i ditt indre.” Dhotaka: 
1069 (1063). *Her i gudenes og menneskenes verden ser jeg en 
brahman som vandrer uten å eie noe. Derfor bøyer jeg meg for deg, 
du som ser alt. Fri meg fra tvilen, du sakya.” Mesteren: 1070 
(1064). *Jeg kan ikke fri noen som helst fra tvil her i verden, 
Dhotaka. Men når du kjenner den høyeste lære, kan du selv krysse 
over til den andre siden.” Dhotaka: 1071 (1065) *Vær så snill å 
veilede meg, brahman, så jeg kan lære å slippe taket, 252 


så jeg kan vandre i oppmersomhet, fri og urokkelig som 
det tomme rom.” Mesteren: 1072 (1066). *Jeg skal undervise deg i 
fred, slik jeg selv har opplevd det, og ikke ut fra rykter. Når du 
forstår dette, kan du vandre i oppmerksomhet og ikke bli hengende 
fast ved noe i verden.” Dhotaka: 1073 (1067). *Dette er noe som 
gleder meg stort, du vismann: den høyeste fred! Når jeg forstår 
dette, kan jeg vandre i oppmerksomhet og ikke bli hengende fast 
ved noe i verden.” Mesteren: 1074 (1068). *Uansett hva du 
opplever, om det er høyt eller lavt, i midten eller på tvers, så vit at 
det er noe som binder deg til verden. Ikke ønsk deg mer eller 
mindre av det.” 253 


5.7 Upasivas spørsmål Upasivamånavapucchå Upasiva: 
1075 (1069). *Jeg klarer ikke å krysse den store floden alene, 
sakya, uten noe å støtte meg til. Gi meg et meditasjonsemne, du 
som er alt, som jeg kan støtte meg til for å komme over.” Mesteren 
1076 (1070). *Rett oppmerksomheten mot intetheten og støtt deg 
til det at det ikke eksisterer. Slik kan du krysse floden. Slipp taket i 
nytelser og avstå fra samtaler. Både dag og natt bør du ha blikket 
rettet mot utslettelsen av begjæret.” Upasiva: 1077 (1071). *Den 
som ikke lenger lengter etter nytelser, som støtter seg til intetheten 
og har kvittet seg med alle oppfatninger, som har funnet den 
høyeste frigjøring og frihet fra identifikasjoner — klarer han å 
unngå tilbakefall?” Mesteren: 1078 (1072). *Den som ikke lenger 
lengter etter nytelser, som støtter seg til intetheten og har kvittet 
seg med alle oppfatninger, som har funnet den høyeste frigjøring 

og frihet fra identifikasjoner — han skulle klare å unngå 
tilbakefall.” Upasiva: 1079 (1073). *Hvis man klarer å unngå 
tilbakefall gjennom en periode på mange år, du som ser alt, og man 
finner frihet og fred — har man da også bevissthet?” Mesteren: 
1080 (1074). *Det er som når en flamme blafrer i vinden, tar slutt 
og ikke lenger kan kalles det samme. Slik blir vismannen befridd fra 
sinn og kropp. De tar slutt og kan ikke lenger kalles det samme.” 
Upasiva: 1081 (1075). *Men tar han da slutt, eller gjør han ikke 
det? Eller lever han lykkelig i all evighet? Forklar dette for meg, du 
vise, ut fra hvordan du kjenner denne læren.” Mesteren: 1082 
(1076). *Når han har tatt slutt, kan han ikke lenger måles. Det 
finnes ikke lenger noe begreper som kan brukes om ham. Når alle 
fenomener er uttømt, er også språkets muligheter uttømt.” 255 


5.8 Nandas spørsmål Nandamånavapucchå Nanda: 1083 
(1077). *Folk sier det finnes vismenn i verden, men hvilket 
grunnlag har de for å si det? Blir noen regnet som vismenn på 
grunn av sin kunnskap? Eller er det på grunnlag av hvordan de 
lever?” Mesteren: 1084 (1078). *Vi sier ikke at noen er en vismann 
bare fordi han har teorier, kunnskaper eller følger ritualer. Men den 
som ikke skaffer seg fiender, som har fred og som vandrer uten 
begjær, han vil jeg kalle en vismann.” Nanda: 1085 (1079). *Mange 
brahmaner og filosofer sier at renhet springer ut av det vi ser og 
hører, eller de sier at renhet får man gjennom å utføre ritualer, eller 
de har andre forklaringer, og de lever et asketisk liv. Har de krysset 
floden og lagt fødsel og alderdom bak seg? Vær så snill å besvare 
dette spørsmålet, Mester.” Mesteren: 1086 (1080). *Mange 
brahmaner og filosofer sier at renhet springer ut av det vi ser og 
hører, eller de sier at renhet får man gjennom å utføre ritualer, eller 
de har andre forklaringer. Men selv om de lever et asketisk liv, har 
de ikke krysset floden og lagt fødsel og alderdom bak seg.” 256 


Nanda: 1087 (1081). **Mange brahmaner og filosofer sier 
at renhet springer ut av det vi ser og hører, eller de sier at renhet 
får man gjennom å utføre ritualer, eller de har andre forklaringer. 
Du sier de ikke har krysset floden. Men hvem er det da her i denne 
verden med dens guder og mennesker som har krysset floden og 
lagt fødsel og alderdom bak seg? Vær så snill å besvare dette 
spørsmålet, Mester.” Mesteren: 1088 (1082). *Jeg sier ikke at alle 
brahmaner og filosofer er innhyllet i fødsel og alderdom. De som 
har sluppet taket 1 det de ser og hører, i det de tenker eller i 
ritualer og alt annet, som har gjennomskuet begjæret og er uten 
forurensninger i sinnet, de vil jeg si har krysset floden.” Nanda: 
1089 (1083). *Det gleder meg å høre dette, du vise! Du har forklart 
det godt og uten involveringer, Gotamal! De som har sluppet taket i 
det de ser og hører, i det de tenker eller i ritualer og alt annet, som 
har gjennomskuet begjæret og er uten forurensninger i sinnet, de vil 
jeg også si har krysset floden.” 257 


5.9 Hemakas spørsmål Hemakamånavapucchå Hemaka: 
1090 (1084). *Før jeg hørte Gotamas lære var det mange som sa: 
"Slik og slik har det vært, og slik og slik kommer det til å skje.” Men 
alt dette var bare prat. Det fikk meg imidlertid til å tenke, og jeg 
kom til at jeg ikke kunne godta noe av det. 1091 (1085). Men 
forklar læren for meg, du vismann som har knust begjæret, den 
læren som gjør at man kan vandre i oppmerksomhet p> > og 
krysse verden uten å bli sittende fast i den Mesteren: 1092 (1086). 
*Veien til en indre fred som ikke dør, er å slippe taket i all 
grådighet etter alt slikt som du liker, Hemata, blant det du ser, 
hører, tenker og sanser. 1093 (1087). De som har innsett dette, og 
praktiserer oppmerksomhet, har funnet indre fred her og nå. De er 
alltid rolige, og de krysser verden uten å bli sittende fast i den.” 258 


5.10 Todeyyas spørsmål Todeyyamånavapucchå Todeyya: 
1094 (1088). *Den som ikke har noen lyster, som ikke har noe 
begjær, som har lagt all tvil bak seg — hva slags frigjøring har han 
oppnådd?” Mesteren: 1095 (1089). *Den som ikke har noen lyster, 
som ikke har noe begjær, som har lagt all tvil bak seg — han har 
oppnådd en frigjøring det ikke finnes maken til.” Todeyya: 1096 
(1090). *Har han lengsler? Eller er han fri for lengsler? Har han 
visdom? Eller søker han visdom? Forklar meg hvordan jeg kan 
kjenne igjen en vismann, du sakya som ser alt!” Mesteren: 1097 
(1091). *Han har ingen lengsler, men er fri for dem. Han har 
visdom, så han søker ikke mer. Slik kan du kjenne en vismann, 
Todeyya. Han er uten eiendeler og uten begjær.” 259 


5.11 Kappas spørsmål Kappamånavapucchå Kappa: 1098 
(1092). *Fortell meg om en øy midt ute i sjøen der de som føler seg 
overveldet av den skremmende flommen av alderdom og død, kan 
søke trygghet, fortell meg om denne øya slik at dette ikke skal skje 
flere ganger, min herre!” Mesteren: 1099 (1093), *Ja, jeg skal 
fortelle deg om en øy midt ute i sjøen, der de som føler seg 
overveldet av den skremmende flommen av alderdom og død, kan 
søke tilflukt. 1100 (1094). Dette er en øy som ikke har sin like, og 
den består av eiendomsløshet og frihet fra begjær. Jeg kaller den en 
indre fred, og der finnes ingen alderdom og død. 1101 (1095). De 
som vandrer i oppmerksomhet og har innsett dette, finner fred her 
og nå. De er ikke underlagt Måras velde. De er ikke slaver av 
Måra..” 260 


5.12 Jatukannis spørsmål Jatukannimånavapucchå 
Jatukanni: 1102 (1096). *Jeg har hørt om en helt uten lyster og 
begjær. Jeg har kommet for å spørre deg, du som ser så skarpt, du 
som har krysset floden og er uten begjær. Si meg veien til fred, 
Mester, forklar meg det som det er! 1103 (1097). For Mesteren har 
seiret over lystene og vandrer liksom solen i sin fulle stråleglans. Du 
som har så mye visdom, forklar læren for meg som har så lite 
visdom, slik at jeg kan forstå hvordan jeg overvinner fødsel og 
alderdom.” Mesteren: 1104 (1098). *Vis fra deg trangen til nytelser, 
finn trygghet i å gi avkall. Ikke godta eller avvis noe som helst. 
1105 (1099). La det gamle bare visne, så blir det ikke mer for deg 
senere. Hvis du i mellomtiden ikke griper noe nytt, kan du vandre i 
fred. 1106 (1100). Den som ikke har noen lidenskapelig lengsel 
etter noe som helst, verken fysisk eller mentalt, er utenfor dødens 
rekkevidde, brahman.” 261 


5.13 Bhadråvudhas spørsmål Bhadråvudhamånavapucchå 
Bhadråvudha: 1107 (1101). *Jeg spør ham som har forlatt hjemmet, 
som har skåret over begjæret og er uten lyster, som har lagt 
nytelsene bak seg og krysset floden, helten som er fri og vis og uten 
baktanker. Når vi har lyttet til ham, kan vi gå herfra. 1108 (1102). 
Hit har det kommet mange mennesker fra mange land for å høre 
hva du har å si! Gi dem en god forklaring, du helt! Forklar læren 
slik du ser den.” Mesteren: 1109 (1103). "Slipp taket i alle ønsker 
om å vinne noe, om det er høyt eller lavt, i midten eller på tvers, 
Uansett hva du involverer deg i, så vil nettopp dette gi Måra 
innpass. 1110 (1104). Derfor vil ikke en oppmerksom munk 
involvere seg i noe som helst her i verden, siden han ser hvordan 
folk klamrer seg til dødens rike.” 262 


5.14 Udayas spørsmål Udayamånavapucchå Udaya: 1111 
(1105). *Jeg har kommet for å stille et spørsmål til ham som 
mediterer uten lidenskaper, som har gjort det som skal gjøres og 
som er uten negative tendenser i sinnet, som har lagt bak seg alle 
doktriner. Fortell meg om frigjøring gjennom kunnskap, om 
hvordan man knuser uvitenheten!” Mesteren: 1112 (1106). *0m du 
gir slipp på sanselige lyster, og om du også gir slipp på 
sørgmodighet, om du fordriver sløvhet og treghet og om du lar være 
å bekymre deg, 1113 (1107). om du analyserer sinnets tilstander og 
renser det gjennom oppmerksomhet og sinnslikevekt, da oppnår du 
frigjøring gjennom kunnskap, og da knuser du uvitenheten.” Udaya: 
1114 (1108). *Hva er det som binder verden? Hvordan utforsker vi 
den? Hva er det vi må kvitte oss med hvis vi skal finne fred i oss 
selv?” Mesteren: 263 


1115 (1109). *Verden er bundet av nytelser. Vi utforsker 
den gjennom logisk tenkning. Begjæret må vi kvitte oss med hvis vi 
skal finne fred i oss selv.” Udaya: 1116 (1110). *Hvordan kan den 
som praktiserer oppmerksomhet, slutte å henge seg opp i 
forskjellige ting? Jeg har kommer for å spørre deg om dette, for jeg 
vil gjerne høre svaret, Mester.” Mesteren: 1117 (1111). *Når den 
som praktiserer oppmerksomhet, ikke lenger nyter de følelsene som 
oppstår på grunn av utvendige eller innvendige fenomener, da 
slutter han å henge seg opp i forskjellige ting.” 264 


5.15 Posålas spørsmål Posålamånavapucchå Posåla: 1118 
(1112). *Jeg har kommet for å stille et spørsmål til ham som 
forteller om fortiden, til ham som er uten begjær og har skåret over 
all tvil, til ham som har gått forbi alle fenomener. 1119 (1113). 
Hvordan er kunnskapen til den som ser at alle former løser seg opp, 
som slipper taket i alt korporlig, som ser at det ikke finnes noe 
verken utvendig eller innvendig? Jeg spør deg, sakya: Hvordan 
veileder man en slik person?” Mesteren: 1120 (1114). *Den som har 
kommet fram til sannheten, kjenner alle bevissthetstilstander. Han 
vet hvor en person står, og han vet hvordan han finner frigjøring og 
kommer seg videre. 1121 (1115). Han ser at nytelser kommer av 
intet, og derfor skaper de bindinger. Dette er noe han forstår og har 
innsikt i. Dette er den sanne kunnskap til en brahman som har 
gjennomført treningen.” 265 


5.16 Mogharåjas spørsmål Mogharåjamånavapucchå 
Mogharaja: 1122 (1116). *To ganger har jeg spurt den seende uten 
at han har gitt meg svar. Men nå har jeg hørt at den guddommelige 
seer svarer når han får spørsmålet for tredje gang. 1123 (1117). Jeg 
vet ikke hva du mener om denne verden, den neste verden, eller om 
Brahmas verden med alle dens guder, du berømte Gotama. 1124 
(1118). Jeg har kommet for å stille dette spørsmålet til deg, som ser 
så skarpt: Hvordan skal jeg betrakte verden for at dødens fyrste ikke 
skal se meg?” Mesteren: 1125 (1119). *Betrakt alltid verden som 
tom og øv alltid oppmerksomhet, Mogharaja. Når du betrakter 
verden slik, kan ikke dødens fyrste se deg.” 266 


5.17 Pinigiyas spørsmål Pingiyamånavapucchå Pingiya: 
1126 (1120). *Jeg er gammel, grå og svak. Øynene er ikke gode, og 
hørselen er dårlig. La meg ikke dø mens jeg fortsatt er uvitende! Vis 
meg læren, så jeg kan forstå, p?> og så jeg kan fri meg fra fødsel og 
alderdom Mesteren: 1127 (1121). *Når du ser at former går i 
oppløsning, at folk er tankeløse og lar dette gå inn på seg, da skal 
du ikke la det gå inn på deg, Pingiya, men slippe taket i formene, så 
det ikke oppstår noe nytt.” Pingiya: 1128 (1122). *T de fire 
himmelretninger, fire mellomretninger, samt opp og ned, det blir ti 
retninger der det ikke finnes noe i verden du ikke har sett, hørt, 
sanset eller forstått. Forklar læren for meg slik at jeg kan forstå den 
p?> og legge fødsel og alderdom bak meg Mesteren: 1129 (1123). 
*Når du ser hvordan folk plages av begjær, og hvordan de herjes av 
alderdommen, da skal du være omtenksom og flittig og slippe taket 
i grådighet etter fornyelse.” 267 


5.18 Etterord og Pingiyas hjemkomst Slik talte Mesteren 
mens han var ved Påsånaka-helligdommen i Magadha, og han 
besvarte hvert spørsmål fra de seksten brahmanene som var 
kommet for å treffe ham. Hvis noen forstår meningen med hvert av 
disse spørsmålene, forstår den læren som ble gitt og følger den i alle 
detaljer, vil han gå hinsides alderdom og død. Disse læresetningene 
fører til den andre bredden, og derfor blir dette kapitlet kalt 
*Kapitlet om å komme over til den andre bredden”. 1130 (1124). 
Ajita, Tissametteyya, Punnaka og Mettagiu, Dhotaka og Upasiva, 
Nanda og Hemaka, 1131 (1125). både Todeyya og Kappa og den 
lærde Jatukanni, Bhadråvudha og Udaya og brahmanen Posala, den 
kloke Mogharaja og den store seeren Pirigiya, 1132 (1126). gikk 
bort til den oppvåknede, til seeren som hadde nådd fram til målet. 
De gikk bort til den fremste av de oppvåknede og stilte ham kloke 
spørsmål. 1133 (1127). Den oppvåknede besvarte spørsmålene og 
forklarte dem i samsvar med sannheten. De vise brahmanene gledet 
seg stort over de svarene de fikk. 268 


1134 (1128). Etter at den oppvåknede, den seende som 
stråler som solen, hadde gledet dem, praktiserte de det opphøyde 
liv sammen med ham som hadde sann visdom. 1135 (1129). Hvert 
av spørsmålene som den oppvåknede besvarte, vil føre den som 
praktiserer dette over til den andre bredd. 1136 (1130). Da utvikler 
han den høyeste praksis som fører fra denne bredden over til den 
andre. Denne praksis fører over til den andre bredden, og derfor 
kalles den nettopp dette. Pingiya: 1137 (1131). *Jeg skal resitere 
veien som fører over til den andre bredden, slik den meget vise og 
plettfrie selv har sett den og forklart den. For hvorfor skulle han 
som er uten begjær og som har funnet fred i sitt indre, Si noe som 
ikke er sant? 1138 (1132). Derfor vil jeg nå resitere de vakre 
uttalelsene fra ham som har lagt urenheter og uvitenhet bak seg, 
som her helt fri fra stolthet og hykleri. 1139 (1133). Den 
oppvåknede, han som fjerner mørket, han som ser alt, som har gått 
til verdens ende, 269 


som har gått forbi alle lengsler, som er fri fra negative 
tilbøyeligheter, som har lagt all lidelse bak seg og som kalles 
sannhet — han har jeg lyttet til, brahman. 1140 (1134). Som når en 
fugl forlater sin lille busk og slår seg ned i skogen der det er mye 
frukt, slik forlater jeg de med begrensede vyer, slik svanen flyr til 
den store sjøen. 1141 (1135). Før jeg hørte Gotamas lære var det 
mange som sa: "Slik og slik har det vært, og slik og slik kommer det 
til å skje.” Men alt dette var bare prat. Det fikk meg imidlertid til å 
tenke. 1142 (1136). Han er den eneste som fordriver mørket, han er 
den eneste som kaster lys over spørsmålene — Gotama den meget 
vise, Gotama den meget kloke. 1143 (1137). Det finnes ikke maken 
til ham som underviste meg i denne læren som alle kan se, som er 
tidløs og som fører til at begjæret tar slutt.” Båvart: 1144 (1138). 
*Men klarer du å være borte fra ham, så mye som et øyeblikk, 
Pingiya — Gotama den meget vise, 270 


Gotama den meget kloke — 1145 (1139). hvis det finnes 
ikke maken til ham som underviste deg i denne læren som alle kan 
se, som er tidløs og som fører til at begjæret tar slutt?” Pingiya: 
1146 (1140). *Jeg er slett ikke borte fra ham, så mye som et 
øyeblikk, brahman, Gotama den meget vise, Gotama den meget 
kloke — 1147 (1141). for det finnes ikke maken til ham som 
underviste meg i denne læren som alle kan se, som er tidløs og som 
fører til at begjæret tar slutt. 1148 (1142). Jeg ser ham for mitt 
indre blikk, brahman, natt og dag uten stans. Jeg hyller ham natten 
igjennom, så derfor er jeg ikke borte fra ham. 1149 (1143). Min 
tillit, min glede, mitt sinn og min oppmerksomhet forlater ikke 
Gotamas lære. Uansett hvor den meget vise ferdes, så bøyer jeg meg 
i den retningen. 1150 (1144). Jeg er gammel og svak, så jeg kan 
ikke gå dit med mitt legeme. 271 


Men i tankene drar jeg dit stadig vekk, for i mitt sinn er jeg 
sammen med han, brahman. 1151 (1145). Jeg lå og kavet i 
mudderet og svømte fra øy til øy. Så fikk jeg se den oppvåknede, 
han som ikke har noen negative tilbøyeligheter, han som har 
krysset floden.” Båvart: 1152 (1146). *På samme måte som Vakkali, 
Bhadråvudha og Alavi-Gotama har erklært sin tillit, har også du 
erklært din tillit. Du kommer til å gå til den andre bredden hinsides 
døden, Pirigiya. 1153 (1147). Jeg er enda mer tilfreds nå som jeg 
har hørt vismannens ord. Den oppvåknede har fjernet sløret. Han er 
utvungen og kan snakke godt for seg. 1154 (1148). Han kjenner de 
høyeste gudene. Han er kjent med alt, både godt og vondt. Han er 
en lærer som kan oppklare problemer for dem som innser at de er 
usikre. 1155 (1149). Det er sikkert og visst at jeg skal gå til ham, 
den faste og urokkelige, som det ikke finnes maken til. Jeg er ikke i 
tvil om dette, så regn meg som en som har bestemt seg.” AD 

